এক মাস (সম্ভাব্য) পর ১১৬৬ পদের খাদ্য অধিদপ্তরের নিয়োগ পরীক্ষা । শেষ সময়ের প্রস্তুতি এক মাস (সম্ভাব্য) পর ১১৬৬ পদের খাদ্য অধিদপ্তরের নিয়োগ পরীক্ষা । শেষ সময়ের প্রস্তুতি\nএক মাস (সম্ভাব্য) পর ১১৬৬ পদের খাদ্য অধিদপ্তরের নিয়োগ পরীক্ষা । শেষ সময়ের প্রস্তুতি\nপ্রকাশিত : ২৯ জুন , ২০২০ ৩:০৫ পূর্বাহ্ন সর্বশেষ আপডেট : প্রকাশিত : ২৯ জুন , ২০২০ ৩:০৫ পূর্বাহ্ন\nখাদ্য অধিদপ্তরের অধীন নন-গেজেটেড ২৪টি ক্যাটাগরির ১১৬৬টি শূন্য পদের জন্য ২০১৮ সালে প্রকাশিত নিয়োগ বিজ্ঞপ্তির পরিপ্রেক্ষিতে নিয়োগ পরীক্ষা অনুষ্ঠিত হতে যাচ্ছে। সংশ্লিষ্ট সূত্র বলছে, আগামী এক মাস (সম্ভাব্য) পর থেকে বিভিন্ন পদের নিয়োগ পরীক্ষা ধাপে ধাপে অনুষ্ঠিত হবে। এ সময়ের মধ্যে কিভাবে প্রস্তুতি নেওয়া যায়► নিয়োগপদ্ধতি : খাদ্য অধিদপ্তরের উপপরিচালক মামুন আল মোরশেদ বলেন, খাদ্য অধিদপ্তরে ২৪টি ক্যাটাগরির ১১৬৬টি শূন্য পদের বিপরীতে প্রায় ১৪ লাখ আবেদন পড়েছে। পরীক্ষা নিয়ন্ত্রণ কমিটি ২০ মার্চ ২০২০ তারিখ থেকে বাছাই পরীক্ষা নেওয়ার প্রস্তুতি নিচ্ছে। বিভিন্ন কারণে সময় বাড়তে পারে। পদভিত্তিক পরীক্ষা নেওয়া হবে। প্রথম দিকে কারিগরি পদগুলোর পরীক্ষা নেওয়া হবে। তারপর ধাপে ধাপে অন্য পদগুলোর পরীক্ষা নেওয়া হবে। প্রতি সপ্তাহে ৪টি বা ১০টি পদের জন্য বাছাই পরীক্ষা অনুষ্ঠিত হবে। যেসব পদের পরীক্ষার্থী বেশি, সেসব পদের জন্য প্রার্থীদের প্রিলিমিনারি অর্থাৎ এমসিকিউ পরীক্ষা দিতে হবে, তারপর লিখিত পরীক্ষা,\nক্ষেত্রবিশেষে ব্যাবহারিক পরীক্ষা দিয়ে উত্তীর্ণ হতে হবে। সর্বশেষ মৌখিক পরীক্ষা নেওয়া হবে। আর যেসব পদের বিপরীতে প্রার্থী তুলনামূলক কম, সেসব পদের জন্য সরাসরি লিখিত পরীক্ষা অথবা ব্যাবহারিক পরীক্ষা নেওয়া হবে। আর সব পদের জন্যই সর্বশেষ মৌখিক পরীক্ষা নেওয়া হবে। পরীক্ষার সব আপডেট খাদ্য অধিদপ্তর, খাদ্য মন্ত্রণালয়ের ওয়েবসাইটে দেওয়া হবে। এ ছাড়া পরীক্ষার তারিখ, কেন্দ্র ইত্যাদি প্রার্থীদের মোবাইল নম্বরে এসএমএসের মাধ্যমে জানিয়ে দেওয়া হবে। ► বিগত সালের প্রশ্ন দেখি : যেকোনো পরীক্ষার কার্যকর প্রস্তুতির জন্য বিগত সালের প্রশ্নগুলো বিশ্লেষণ করা জরুরি। বিগত সালের প্রশ্ন বিশ্লেষণ করলে পরীক্ষার প্রশ্নপত্রের ধরন সম্পর্কে জানা যায়। আর পরীক্ষার প্রশ্নপত্রের ধরন সম্পর্কে যত ভালো জানা যাবে প্রস্তুতি নিতে তত সহজ হবে। কৌশলী হওয়া যাবে। ► নিজের সাজেশন নিজে করি : বিগত সালের প্রশ্নগুলো বিশ্লেষণ করার পর বোঝা যাবে,\nকোন পদের জন্য কোন কোন সাবজেক্ট থেকে প্রশ্ন আসে। কোন কোন টপিকস থেকে প্রশ্ন নিয়মিত আসে, সেগুলো নির্ধারণ করে নোট খাতায় লিখে ফেলতে হবে। তারপর টপিক ধরে ধরে প্রস্তুতি নিতে হবে। নিজের প্রস্তুতির জন্য সাজেশন বা গাইডলাইন নিজে তৈরি করলে সেটা উত্তম গাইডলাইন হতে পারে। আর সে গাইডলাইন অনুযায়ী প্রস্তুতি নিতে হবে। ► কম্পিউটারে দক্ষতা বাড়াই : অফিস সহকারী-কাম-কম্পিউটার অপারেটর, ডাটা এন্ট্রি অপারেটরসহ বেশ কয়েকটি পদের জন্য কম্পিউটারের ব্যাবহারিক দক্ষতা যাচাই করা হয়ে থাকে। তাই আপনি যদি এ ধরনের পদের প্রার্থী হয়ে থাকেন, তাহলে আজ থেকেই কম্পিউটারের ব্যাবহারিক দক্ষতায় জোর দিন। প্রতিদিন কমপক্ষে ৩০ মিনিট করে হলেও কম্পিউটারে বাংলা ও ইংরেজি টাইপ করুন। এসব পদের জন্য টাইপিং দক্ষতা অবশ্যই লাগবে। মাইক্রোসফট ওয়ার্ড, মাইক্রোসফট এক্সেলের দক্ষতা প্রয়োজন হয়।\nআরও পড়ুন: ব্রেকিং নিউজঃ ৬৫ হাজার ৯৯টি সরকারি প্রাথমিক বিদ্যালয়ে হিসাবরক্ষক পদের বিশাল নিয়োগ বিজ্ঞপ্তি\nআজ থেকেই এসব দক্ষতা বাড়ানোর জন্য কাজে নেমে পড়ুন। মাইক্রোসফট ওয়ার্ড, এক্সেলের দক্ষতা বাড়ানোর জন্য ইউটিউবে বেশ ভালো ভালো ভিডিও টিউটরিয়াল আছে, সেগুলো দেখে দেখে শিখতে পারেন। এ ছাড়া বাজারে ভালো মানের বেশ কিছু বইও আছে, তাই বইয়ের সাহায্যও নেওয়া যেতে পারে। ► গণিতচর্চা প্রতিদিন হোক : গণিতে দক্ষ হওয়ার জন্য নিয়মিত বুঝে বুঝে অনুশীলন করার কোনো বিকল্প নেই। যাঁদের গণিতে দক্ষতা কম, তাঁরা সপ্তম থেকে দশম শ্রেণির বোর্ডের গণিত বইটা অনুশীলন করতে পারেন। এ ছাড়া বাজারের প্রচলিত গাইড বই থেকে প্রথমে সহজ টপিক, তারপর ধীরে ধীরে কঠিন টপিকের গণিতগুলো অনুশীলন করা যেতে পারে। নিয়মিত গণিত অনুশীলন করলে গণিতভীতি কেটে যাবে। আর যাঁরা গণিতে একটু\nবেশি দুর্বল, তাঁদের জন্য গণিতে এই এক বা দেড় মাসে পুরোপুরি দক্ষ হয়ে ওঠা কষ্টকর হবে। এ জন্য গণিত নিয়মিত অনুশীলন করে অন্যান্য বিষয়ের ওপর জোর দিতে হবে। তবে গণিত বাদও দেওয়া যাবে না। কেননা এখন গণিতচর্চা করলে এ পরীক্ষা না হলেও সামনের অন্যান্য নিয়োগ পরীক্ষায় কাজে দেবে। ► ইংরেজিকে অবহেলা নয় : অনেকেই আছেন, যাঁরা ইংরেজিকে ‘যমের মতো’ ভয় পান! তাঁরা যদি এ পরীক্ষায় ইংরেজিকে পাশ কাটিয়ে সফল হতে চান, তাহলে সে প্রচেষ্টা ব্যর্থ হতে পারে। এ জন্য ইংরেজিকে অবহেলা না করে প্রতিদিন অল্প হলেও ইংরেজি পড়ুন। বিগত সালের বিভিন্ন চাকরির নিয়োগ পরীক্ষায় আসা প্রশ্নগুলো সমাধান করুন। নিয়মিত গ্রামারের রুলসের সঙ্গে বিগত সালের প্রশ্নগুলো অনুশীলন করুন। আর বেশি গুরুত্ব দিয়ে\nপড়ুন মেমোরাইজিং আইটেমগুলো (যে টপিকগুলো মুখস্থ করতে হয়)। যেমন—Synonym, Antonym, Group verb, Idioms and phrases ইত্যাদি। মেমোরাইজিং টপিকগুলোতে পরীক্ষায় নম্বর পাওয়া তুলনামূলক সহজ। কেননা কয়েকটি টপিক থেকেই নিয়মিত প্রশ্ন আসে। আর এটা মুখস্থ থাকলেই পারা যায়। ► সাধারণ জ্ঞান অসাধারণ নয় : সাধারণ জ্ঞান বিষয়টা সাধারণই। নিয়মিত পত্রিকা মনোযোগ দিয়ে পড়লে এবং বিভিন্ন গণমাধ্যমের সংবাদ শুনলে সাধারণ জ্ঞানের অনেকটা প্রস্তুতি হয়ে যায়। এ ছাড়া বাজারের প্রচলিত ভালো মানের একটি গাইড বই থেকে স্থায়ী সাধারণ জ্ঞানের বিষয়গুলো পড়া যেতে পারে। বর্তমান সময়ের নিয়োগ পরীক্ষাগুলোর প্রশ্ন বিশ্লেষণ করে দেখা গেছে—সাম্প্রতিক ঘটনা বা তথ্যের চেয়ে স্থায়ী বা গতানুগতিক সাধারণ জ্ঞানের প্রশ্নই পরীক্ষায় বেশি আসে। এ বছর মুজিববর্ষ, তাই বঙ্গবন্ধু সম্পর্কিত প্রশ্ন আসার সম্ভাবনা\nসবচেয়ে বেশি। খাদ্য অধিদপ্তরের পরীক্ষা হওয়ায় ‘খাদ্য’ নিয়ে কাজ করে এমন বিভিন্ন দেশি ও আন্তর্জাতিক সংস্থা, প্রতিষ্ঠান সম্পর্কে প্রশ্ন আসাটা খুব স্বাভাবিক। ► বেশি নম্বর পেতে কম্পিউটার ও তথ্য-প্রযুক্তি : নিয়োগ পরীক্ষায় বেশি নম্বর তুলতে হলে কম্পিউটার ও তথ্য-প্রযুক্তির প্রস্তুতিতে বেশি জোর দিতে হবে। এ বিষয়ে প্রস্তুতির জন্য বাজারের ভালো মানের একটি বা দুটি প্রস্তুতিমূলক বই আর দৈনিক পত্রিকাই যথেষ্ট। কম্পিউটার ও তথ্য-প্রযুক্তিতে যাঁদের প্রস্তুতি তুলনামূলক কম, তাঁরা বিগত সালের প্রশ্নগুলো বেশি বেশি অনুশীলন করতে পারেন। তারপর বাজারের ভালো মানের একটা গাইড বই থেকে টপিক ধরে ধরে প্রস্তুতি নিন। এক মাসে কম্পিউটার ও তথ্য-প্রযুক্তিতে ভালো প্রস্তুতি নেওয়া সম্ভব। ► নিজেই নিজের পরীক্ষক হোন : বাসায় বসে ঘড়ি ধরে প্রতিদিন একটি করে মডেল টেস্ট দিন। হয়ে যান নিজেই নিজের পরীক্ষক! নিজের লেখা উত্তর নিজেই মূল্যায়ন করুন। মডেল টেস্ট দেওয়ার সুবিধা হলো, আপনার প্রস্তুতি সম্পর্কে ধারণা হবে; অন্যদিকে পরীক্ষার হলের সময়-ব্যবস্থাপনাও আয়ত্তে চলে আসবে। বাজারে চাকরির প্রস্তুতির মডেল টেস্টের বই পাওয়া যায়।


Khela Hobe Phrase Used in WB Assembly Elections 2021 by every political party | Sangbad Pratidin\nPublished by: Abhisek Rakshit | Posted: March 28, 2021 4:18 pm| Updated: March 28, 2021 4:18 pm\nবোরিয়া মজুমদার: খেলার বিস্তার সর্বব্যাপী। আমি ঠিক কী বোঝাতে চাইছি, তা আপনাদের ভাবনায় ফেলতেই পারে। মনে হতেই পারে, নির্বাচনের মরশুমে আমাদের জীবনে খেলাধুলোর প্রভাব কীভাবে সর্বব্যাপী হতে পারে? হ্যাঁ, একথা ঠিক যে, আমরা কেউ কেউ, যারা খেলাধুলো ভালবাসি, তারা ভারত-ইংল্যান্ড সিরিজ অনুসরণ করছি, নজর রাখছি IPL-এও। কিন্তু তাতেই তো আর খেলা সর্বব্যাপী হয়ে যায় না। বরং, আমাদের আশপাশে তাকালেই বোঝা যাবে- আদতে যা সর্বত্র বিরাজমান, তা হল রাজনীতি। যেভাবে বাংলায় দুই প্রতিদ্বন্দ্বী দল ভিন্ন ভিন্ন সৃজনশীল স্লোগানে একে-অপরকে টেক্কা দিয়ে চলেছে, দেখে আন্দাজ করছি– প্রকৃতপক্ষেই বাংলা একটি মোড়ঘোরানো নির্বাচনের সাক্ষী হতে চলেছে। এবং এখানেই খেলাধুলো সর্বব্যাপী, বা বলা ভাল, খেলার ভাষা। অনেকেই হয়তো জানেন, মার্কিন প্রেসিডেন্ট নির্বাচন-পদ্ধতিকে আমরা অনেকসময় ‘রেস’ বলে থাকি– প্রেসিডেন্সিয়াল রেস। ‘রেস’ শব্দটি খেলার দুনিয়ার সঙ্গে ওতপ্রোতভাবে জড়িয়ে, মার্কিন যুক্তরাষ্ট্রের নির্বাচনী শব্দচয়নে তা জায়গা করে নিয়েছে।\nবর্তমানে বাংলার নির্বাচনী ভাষ্যে ব্যবহার করা অনেক শব্দই খেলাধুলো থেকে উদ্ভূত। মুখ্যমন্ত্রী মমতা বন্দ্যোপাধ্যায় (WB CM Mamata Banerjee) হোন বা প্রধানমন্ত্রী নরেন্দ্র মোদি (PM Narendra Modi)– দু’জনেই ‘খেলা’ শব্দটি ব্যবহার করেছেন একাধিক মুক্তমঞ্চে। যদিও মমতা বন্দ্যোপাধ্যায়ের ‘খেলা হবে’ স্লোগানের উত্তরে মোদি নির্বাচনী মঞ্চে ‘খেলা শেষ’ বলে জবাব দিয়েছেন। এখানেও কিন্তু খেলাধুলোর ভাষা নির্বাচনের আখ্যান নির্মাণ করছে। বাস্তবে ‘খেলা হবে’ বনাম ‘খেলা শেষ’– এই দু’টি স্লোগানের দ্বন্দ্বই দু’জন অত্যন্ত জনপ্রিয় এবং ক্ষমতাশালী জননেতার যুযুধান লড়াইকে ব্যাখ্যা করছে। দু’জনেই গ্যালারির দিকে চোখ রেখে খেলছেন, দু’জনেই খেলছেন জনপ্রিয়তার নিরিখে, দু’জনেরই খেলার অঙ্গ জনতা। এই নির্বাচন বিজেপি বনাম তৃণমূলের ‘খেলা’ নয়, এই ‘খেলা’ মোদি বনাম মমতার।\n[আরও পড়ুন: সম্পাদকীয়: সোনালি অধ্যায় ও অস্বস্তির কাঁটা]\nতিনটে বিষয় খেলার সঙ্গে জুড়ে থাকে, যার মধ্যে প্রথম হল ‘ফেয়ার প্লে’, বা নিয়ম মেনে খেলার চেতনা। বাংলায় ভোটদান গতকাল থেকে শুরু হয়ে গিয়েছে। সুতরাং, এই মুহূর্তে প্রত্যেক রাজনৈতিক দলের সামনে এটাই সবচেয়ে বড় ইস্যু। নির্বাচন হওয়া উচিত পরিচ্ছন্ন এবং যথাযথ, জনগণের ভোটাধিকার নিরপেক্ষ ও স্বচ্ছ হওয়া কাম্য। তা না হলে নির্বাচনী প্রক্রিয়ায় হিংসা অনিবার্য। জোরজুলুম, কারচুপির অভিযোগ-পালটা অভিযোগ চলতেই থাকবে, বিকৃত হবে রাজনৈতিক আখ্যানের পবিত্রতা। খেলাধুলোর সঙ্গে সম্পর্কিত এই নৈতিক উপমা-ই রয়েছে এই নির্বাচনের মূলে। প্রথম দফার নির্বাচনের পর প্রাথমিক প্রশ্নই এটা– নির্বাচন স্বচ্ছ হচ্ছে তো? কেন্দ্রীয় বাহিনী মোতায়েন থেকে শুরু করে অন্যান্য যাবতীয় প্রক্রিয়ার আদত উদ্দেশ্য তো সুষ্ঠুভাবে নির্বাচন পরিচালনা করা।\nখেলাধুলোর সঙ্গে সম্পৃক্ত যে দ্বিতীয় বিষয়টি এক্ষেত্রে জরুরি, তা হল– বিরোধীদের প্রতি শ্রদ্ধাবোধ। যত প্রতিদ্বন্দ্বিতাই থাকুক, এই শ্রদ্ধা অটুট থাকা বাঞ্ছনীয়। আপনি খেলার মাঠে সবচেয়ে শত্রুভাবাপন্ন প্রতিপক্ষ হতে পারেন, কিন্তু কোনও অজুহাতেই অনুগ্রহ, মর্যাদাবোধ এবং সম্মানের পথ থেকে সরে এলে চলবে না। এই প্রসঙ্গেই একটি অত্যন্ত নিরপেক্ষ দৃষ্টিভঙ্গি থেকে বলছি– এই নির্বাচনে নূ্যনতম মর্যাদাবোধও অবশিষ্ট নেই। রাজনৈতিক বক্তৃতায় যে ধরনের ভাষা ব্যবহৃত হচ্ছে, তা এতটাই বৈরিতাপূর্ণ, যে রীতিমতো অশালীন ঠেকছে কানে। তা সে ‘খেলা হবে’ হোক অথবা ‘খেলা শেষ’। জনাদেশের উপর ভিত্তি করেই তো নির্বাচন। যে নির্বাচনী ভাষায় মানুষকে অমর্যাদা করা হয়, আক্রমণ করা হয়– সেই ভাষা হিংস্র এবং ক্ষতিকারক। খেলাধুলো থেকে এই শিক্ষা পাওয়া যায়, আর এই শিক্ষার অভাব আমরা বিশেষভাবে টের পাচ্ছি চলতি নির্বাচনের মরশুমে।\n[আরও পড়ুন: দু’দেশের সৃদৃঢ় আস্থার বন্ধনকেই প্রমাণ করে মোদির ঢাকা সফর]\nতৃতীয়ত, খেলাধুলোর প্রধান শর্ত, প্রস্তুতি। কারণ দলের প্রস্তুতির উপর নির্ভর করে দলের শক্তি। শচীন তেন্ডুলকর সবসময় আমাকে বলতেন– ‘খেলার সময় আপনি ইয়র্কারের সামনে পড়ে সেই বলেই আউট হয়ে যেতে পারেন, কারণ খেলা মানেই অনিশ্চয়তা। কিন্তু আপনাকে নিশ্চিত থাকতে হবে, আপনি আপনার সেরাটা দিয়েছেন, তারপরও কপাল মদত দেয়নি। নিজেকে তৈরি রেখে নিজের সেরাটা উগরে দেওয়ার কোনও বিকল্প নেই।’ নির্বাচনে অংশগ্রহণ করা সমস্ত রাজনৈতিক দলকেও এই একই কথা মাথায় রাখতে হয়। প্রত্যেকে নিজেদের সাধ্যমতো প্রস্তুত হয়েছে আসন্ন লড়াইয়ের জন্য। সাধারণ মানুষের কাছে পৌঁছনোর জন্য নিজেদের সমস্ত শক্তি ব্যবহার করে যতটা সম্ভব সৃজনশীল থাকার চেষ্টা করেছে তারা। এরপরও যদি প্রতিকূলতা ধেয়ে আসে, তাহলে তাদের হাতে আর কিছু থাকবে না। তবে তাদের অবচেতন মনে নিজেদেরকে বলতে হবে যে, তাদের বার্তা জনগণের কাছে পৌঁছে দেওয়ার জন্য তারা যথাসাধ্য চেষ্টা করেছে– এর চেয়ে বেশি করণীয় কিছু নেই।\nপরিশেষে, সমস্ত খেলাধুলোর সারকথাই হল কঠোর পরিশ্রম। শৃঙ্খলা এবং প্রতিশ্রুতিবদ্ধতা খেলাধুলার প্রধান হাতিয়ার। এবং এই নির্বাচনও ঠিক তেমন। একবার দেখে নিন মমতা বন্দ্যোপাধ্যায়কে। তিনি পায়ে চোট পাওয়ার পরও তাঁর ভোটারদের কাছে পৌঁছনোর চেষ্টায় রাজ্যজুড়ে অক্লান্ত প্রচারসভা করে গিয়েছেন। এক অনুকরণীয় শৃঙ্খলা এবং কঠোর পরিশ্রমের নমুনা দেখিয়েছেন তিনি। আবার প্রধানমন্ত্রী নরেন্দ্র মোদিকেও দেখুন। তিনি তাঁর দলের প্রচারে গ্রীষ্মের প্রবল দাবদাহ উপেক্ষা করে একদিনে একাধিক গন্তব্যে সফর করেছেন, প্রচার চালিয়েছেন।\n[আরও পড়ুন: সম্পাদকীয়: ঋতিকা ফোগাটের আত্মহত্যা এবং নির্মম সত্য]\nএই পরিশ্রমী নেতাদের কাছ থেকেও আমাদের অনেক কিছু শেখার রয়েছে। আমরা তাঁদের পছন্দ করি বা না করি, তাঁদের সমর্থনে ভোট দিই বা না দিই, তাঁরা এক অর্থে আমাদের ‘রোল মডেল’। আপাতদৃষ্টিতে খেলার সঙ্গে যুক্ত কঠোর পরিশ্রম ও শৃঙ্খলাই তাঁদের চালিকাশক্তি। আমরা মতাদর্শগতভাবে তাঁদের বিরোধী হতে পারি, কিন্তু তাঁদের কঠোর পরিশ্রমকে অস্বীকার করতে পারি না। একদিনে একাধিক জায়গায় ঘুরে ঘণ্টার পর ঘণ্টা বক্তৃতা দিয়ে যাওয়া সহজ নয় এবং আমাদের প্রত্যেকের উচিত এঁদের দ্বারা অনুপ্রাণিত হওয়া। নির্বাচনে হার-জিত তো আছেই, তবে ফলাফলের ভিত্তিতে এই দুই নেতার কঠোর পরিশ্রমকে অস্বীকার করার অবকাশ নেই।\nবাংলার ভোটের মরশুমে দাঁড়িয়ে আমি চাইব– সেরা দলের জয় হোক। খেলাধুলোর মতোই নির্বাচন একটি প্রতিযোগিতা, যেখানে একপক্ষ জিতলে অপরপক্ষের হার অবধারিত। যে পক্ষই জিতুক, জনগণের রায় যার দিকেই যাক না কেন– তা সম্মানের সঙ্গে বিবেচনা এবং গ্রহণ করে নেওয়াই আমাদের কর্তব্য। পরাজিত দলের প্রতিও আমাদের সমান মর্যাদাপূর্ণ আচরণ কাম্য। এটাই খেলার সারমর্ম। ‘খেলা হবে’ বা ‘খেলা শেষ’ ক্রমাগত বলে চলার পরেও খেলার চেতনা যাতে কখনওই লঙ্ঘন করা না হয়– তা নিশ্চিত করার দায় আমাদের উপরই বর্তায়। আশা করি, প্রতিটা দল তা নিশ্চিত করতে সক্ষম হবে, কারণ বাংলার ইতিহাসে সবচেয়ে গুরুত্বপূর্ণ মাসে আমরা প্রবেশ করছি। আসুন না, সবাই মিলে জীবনের ঝুঁকি না নিয়ে খেলার চেষ্টা করি । আসুন না সুস্থ নাগরিক হয়ে খেলি। খেলা হোক। খেলা শেষও হবে। কিন্তু শেষ পর্যন্ত যেন খেলার ছলে আমাদের চেতনা চিরতরে ধ্বংস না হয়। আগামী কয়েক সপ্তাহের নির্বাচনের জন্য সমস্ত রাজনৈতিক দলের জন্য রইল আমার আন্তরিক শুভেচ্ছা।\nখেলার বিস্তার সর্বব্যাপী, আমি ঠিক কী বোঝাতে চাইছি, তা আপনাদের ভাবনায় ফেলতেই পারে।\nমনে হতেই পারে, নির্বাচনের মরশুমে আমাদের জীবনে খেলাধুলোর প্রভাব কীভাবে সর্বব্যাপী হতে পারে?\nহ্যাঁ, একথা ঠিক যে, আমরা কেউ কেউ, যারা খেলাধুলো ভালবাসি, তারা ভারত-ইংল্যান্ড সিরিজ অনুসরণ করছি, নজর রাখছি আইপিএল-এও।


তিন সিটিতে ভোট কাল; আশাবাদী আ. লীগ, শঙ্কায় বিএনপি - ডেইলি সাতক্ষীরা\nHome » তিন সিটিতে ভোট কাল; আশাবাদী আ. লীগ, শঙ্কায় বিএনপি\nজুলা ২৯, ২০১৮0মন্তব্য 111 ভিউ\nদেশের খবর: বরিশাল, রাজশাহী ও সিলেট সিটি করপোরেশন নির্বাচনে প্রার্থীদের প্রচারণা শেষ। নির্বাচন কমিশনের (ইসি) বেঁধে দেয়া সময়সীমা অনুযায়ী শনিবার মধ্যরাতে প্রচারণা শেষ হয়েছে। রাত পোহালেই আগামীকাল সোমবার এই তিন সিটিতে ভোটগ্রহণ অনুষ্ঠিত হবে। মেয়র, সাধারণ ওয়ার্ড কাউন্সিলর ও সংরক্ষিত আসনে প্রার্থীরা প্রতিদ্বন্দ্বিতা করলেও সারাদেশের চোখ মূলত মেয়র পদে লড়াইয়ের দিকে।


ময়মনসিংহের মানুষ শান্তিপ্রিয়------------- এডিশনাল ইন্সপেক্টর জেনারেল মোঃ মোখলেসুর রহমান বিপিএম (বার)\nমো: খায়রুল আলম রফিক/ আব্দুল বারী | মঙ্গলবার, ফেব্রুয়ারী ২০, ২০১৮\nময়মনসিংহের মানুষ শান্তিপ্রিয়, সহজ- সরল এবং গরিব । আমি ময়মনসিংহে আসলে নিজের মাঝে শান্তি অনুভব করি । এখানে যেন কোন বিশৃঙ্খলা না হয় সেদিকে খেয়াল রাখতে পুলিশকে নির্দেশ দিয়েছেন , বাংলাদেশ পুলিশ হেডকোয়ার্টার্সের এডিশনাল ইন্সপেক্টর জেনারেল(এএন্ডও) মোঃ মোখলেসুর রহমান বিপিএম(বার) । তিনি বলেন, গাঁজা- ভাংসহ দেশীয় মাদকে নেশা কম ছিল। আগের মাদকসেবীরা এইসব খেয়ে উশৃঙ্খল হতো না । এখন বিদেশী ইয়াবা, হেরোইন, ফেনসিডিল খেয়ে নিজেদের নিয়ন্ত্রণ হারিয়ে মাদকসেবীরা উশৃঙ্খল হচ্ছে ।\nঅপরাধের মূলে এরাই বলে মন্তব্য করেন তিনি। মঙ্গলবার দুপুরে ময়মনসিংহ শহরের ২নং পুলিশ ফাঁড়ির নব নির্মিত ভবন উদ্বোধন এবং জঙ্গি ও মাদক বিরোধী কমিউনিটি পুলিশিং মতবিনিময় সভায় প্রধান অতিথির ভাষনে এসব কথা বলেন । মোঃ মোখলেসুর রহমান বলেন, ২নং পুলিশ ফাঁড়িতে সুন্দর ভবন করে দেয়া হয়েছে । পুলিশের কাজও যেন সুন্দর হয় । শিক্ষা প্রতিষ্ঠানেও মাদক ঢুকে পড়েছে । এসব নিয়ন্ত্রণে পুলিশ কাজ করছে । মানুষ যেন আইনের শাসন পান সেদিকে খেয়াল থাকতে হবে । জঙ্গিবাদ ধর্মের কাজ নয় । এটি অধর্মের কাজ ।\nজঙ্গি দমনে পুলিশের পাশাপাশি জনগন সজাগ রয়েছে । এডিশনাল ইন্সপেক্টর জেনারেল মোঃ মোখলেসুর রহমান বলেন, দুষ্ট কাজে পুলিশকে সহযোগীতা না করারও আহবান জানান । তিনি দুষ্ট পুলিশেরও সন্ধান চেয়েছেন । বর্তমান সরকারের আমলে ময়মনসিংহসহ দেশের সর্বত্রই উন্নয়নের ছোঁয়া লেগেছে, আর সেই উন্নয়ন সারা দেশে ছড়িয়ে যাচ্ছে। জাতির জনক বঙ্গবন্ধুর কন্যা মাননীয় প্রধানমন্ত্রী শেখ হাসিনার নেতৃত্বে দেশে দ্রুত উন্নয়ন হচ্ছে। ওই উন্নয়নের ছোয়া কম সময়ের মধ্যে রাজধানীকে ছাড়িয়ে ময়মনসিংহেও এসে পড়েছে। পুলিশের অতিরিক্ত আইজিপি আরও বলেন, আজ দেশের উন্নয়ন দ্রুত হচ্ছে, ময়মনসিংহ বিভাগ হয়েছে ।\nরাজধানী ঢাকার দিকে তাকালে এখন ঢাকাকে চেনা যায় না। রাজধানী ঢাকা এখন দ্বিতল ঢাকায় পরিণত হয়েছে। তিনি আরো বলেন, জনগণ ও পুলিশ একসঙ্গে কাজ করার যে সংস্কৃতি তা-ই হচ্ছে কমিউনিটি পুলিশিং। সামাজিক সচেতনতা ও নাগরিকদের দায়িত্ববোধ সৃষ্টিতে কাজ করবে কমিউনিটি পুলিশিং ব্যবস্থা। জনগণ সরাসরি পুলিশের কাছে যাবে। তাদের সমস্যার কথা বলবে। জনগণের সঙ্গে পুলিশের কোনো দূরত্ব থাকবে না। পুলিশ-জনগণের মধ্যে সেতুবন্ধ সৃষ্টির মাধ্যমে সুস্থ সমাজ গঠনই কমিউনিটি পুলিশিংয়ের মূল উদ্দ্যেশে ।\nময়মনসিংহ জেলা পুলিশের আয়োজনে সভায় সভাপতিত্ব করেন, ময়মনসিংহের পুলিশ সুপার সৈয়দ নুরুল ইসলাম, বিশেষ অতিথি ছিলেন, রেঞ্জ ডিআইজি নিবাস চন্দ্র মাঝি, অতিরিক্ত ডিআইজি ড. আক্কাছ উদ্দিন ভূইয়া, জেলা আওয়ামীলীগ সাধারণ সম্পাদক আ্যাডভোকেট মোয়াজ্জেম হোসেন বাবুল, পৌরসভার মেয়র ইকরামুল হক টিটু,জাসদ নেতা এড. সাদেক হোসেন প্রমুখ ।


আমেরিকার প্রেসিডেন্ট হবেন বাইডেন, ৬ বছর আগেই ভবিষ্যদ্বাণী করেছিলেন আর্চার! আমেরিকার প্রেসিডেন্ট হবেন বাইডেন, ৬ বছর আগেই ভবিষ্যদ্বাণী করেছিলেন আর্চার! – দূরবীন ২৪\nআন্তর্জাতিক ডেস্ক : ফের চর্চায় জোফ্রা আর্চারের টুইট। বরং বলা ভালো যে, আলোচনায় আর্চারের ভবিষ্যদ্বাণী। তুখোড় পেসারের পাশাপাশি আন্তর্জাতিক ক্রিকেটমহলে জোফ্রা আর্চার জ্যোতিষ বাবা হিসেবে আলাদা পরিচিতি তৈরি করে নিয়েছেন। সময়ে সময়ে তাঁর অতীতের টুইট প্রায়ই সামনে আসে, সেখানে বর্তমান কোনও ঘটনা প্রসঙ্গে তাঁর ভবিষ্যদ্বাণী হুবহু মিলে যেতে দেখা যায়।


দেশ থেকে কোরিয়া যাওয়ার পথে পিএইচডি গবেষক ‘অপহরণ’\nনিজস্ব প্রতিবেদক: বুধবার রাত একটায় বিমান ওড়ার কথা ছিল। পর্যাপ্ত সময় হাতে রেখে আশকোনার বাসা থেকে রাত ১০টার দিকে বের হয়েছিলেন পিএইচডি গবেষক এনামুল হক। বন্ধুর ছোট ভাই তাঁকে রিকশায় উঠিয়ে বিদায় নেন। এরপর থেকে নাই হয়ে যান এনামুল। পরদিন বৃহস্পতিবার গভীর রাতে ‘অপহরণকারী’ পরিচয়ে আসে ফোন। এনামুলের পরিবারের কাছে শুক্রবার সকাল ছয়টার মধ্যে দেড় লাখ টাকা দাবি করা হয়। […]\nযবিপ্রবির ভর্তি পরীক্ষা সম্পন্ন, ২৫ নভেম্বরের মধ্যে ফল\nযশোর প্রতিনিধি: যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) ২০১৮-১৯ শিক্ষাবর্ষের স্নাতক প্রথম বর্ষের ছয়টি ইউনিটের ভর্তি পরীক্ষা সুষ্ঠু ও শান্তিপূর্ণভাবে শেষ হয়েছে। শুক্রবার বিশ্ববিদ্যালয় ক্যাম্পাসে ‘ডি’ ‘ই’ ও ‘এফ’ ইউনিটের ভর্তি পরীক্ষা অনুষ্ঠিত হয়। এর আগে বৃহস্পতিবার ‘এ’, ‘বি’ ও ‘সি’ ইউনিটের ভর্তি পরীক্ষা অনুষ্ঠিত হয়। যবিপ্রবির জনসংযোগ কর্মকর্তা আবদুর রশিদ জানান, শুক্রবারের ‘ডি’ ইউনিটের ভর্তি পরীক্ষায় বঙ্গবন্ধু শেখ মুজিব […]\n১০ মাসে ৮ ঢাবি শিক্ষার্থীর আত্মহত্যা, নেপথ্যে ‘প্রেম-চাকরি’\nঢাকা বিশ্ববিদ্যালয় প্রতিনিধি: প্রাচ্যের অক্সফোর্ড খ্যাত ঢাকা বিশ্ববিদ্যালয়ের (ঢাবি) শিক্ষার্থীদের মধ্যে আত্মহত্যার ঘটনা বেড়েছে। গত ১০ দিনে ঢাবির ৩ শিক্ষার্থী আত্মহত্যা করেছেন। শুধু তাই নয়, চলতি বছরে ৯ মাসে (মার্চ থেকে নভেম্বর পর্যন্ত) ৮ শিক্ষার্থী এ আত্মহননের পথ বেছে নিয়েছেন। শিক্ষার্থীদের এমন আত্মহননে উদ্বিগ্ন বিশ্ববিদ্যালয় প্রশাসন। বিশেষজ্ঞরা বলছেন, বিষণ্নতা যখন চেপে ধরে তখন মানুষ মুক্তি চায়। কিন্তু মুক্তি পেতে গিয়ে […]\nনিজস্ব প্রতিবেদক: ‘সেনাধিরা ধান গবেষণা পুরস্কার’ পেয়েছেন বাংলাদেশ ধান গবেষণা ইনস্টিটিউটের ধান প্রজননবিদ ও পরিচালক (গবেষণা) ড. তমাল লতা আদিত্য। আন্তর্জাতিক রাইস কংগ্রেস উপলক্ষে আন্তর্জাতিক ধান গবেষণা ইনস্টিটিউট (ইরি) সম্প্রতি তাঁকে এ সম্মাননা দেয়। শ্রীলঙ্কার প্রয়াত ধানবিজ্ঞানী ধর্মনসা সেনাধিরার নামে এ পুরস্কার দেওয়া হয়। ধান গবেষণা এবং ধানের জাত উন্নয়নে অবদানের স্বীকৃতিস্বরূপ এবার এ সম্মাননা পেলেন ড. তমাল লতা। এই […]


জিআইজেসি১৯: এক হোন, জোট বাঁধুন, প্রযুক্তিকে জানুন, অনুসন্ধান করুন - Global Investigative Journalism Conference 2019\nGlobal Investigative Journalism Conference 2019 (https://gijc2019.org/2019/10/09/%E0%A6%9C%E0%A6%BF%E0%A6%86%E0%A6%87%E0%A6%9C%E0%A7%87%E0%A6%B8%E0%A6%BF%E0%A7%A7%E0%A7%AF-%E0%A6%8F%E0%A6%95%E0%A6%A8%E0%A6%9C%E0%A6%B0%E0%A7%87/)\nMore on হাইলাইটস\nSubscribe to হাইলাইটস\nসাংবাদিকতা অপরাধ নয় – এই বার্তাই সম্মেলনে আসা সবাই পৌঁছে দিতে চেয়েছেন বিশ্বকে। কপিরাইট: নিক জাউসি\nজার্মানীর হামবুর্গে যাবার পথে দুবাই বিমানবন্দরের ট্রানজিটেই দেখা হয়ে গেল সাঈদ নাজাকাতের সঙ্গে। তিনি ডেটালিডসের প্রধান নির্বাহী এবং গ্লোবাল ইনভেস্টিগেটিভ জার্নালিজম নেটওয়ার্কের পরিচালনা পর্ষদ সদস্য। “এবার তো সম্মেলন যতটা ‘গ্লোবাল’ তার চেয়ে অনেক বেশি ‘এশিয়ান’ মনে হচ্ছে! এত এশীয় সাংবাদিক এর আগে কোনো সম্মেলনে দেখিনি।” বিমানবন্দরে বাংলাদেশের আট অংশগ্রহনকারীকে এক সাথে দেখে উচ্ছাসের সাথে একথা বললেন নাজাকাত।\nসত্যিই তাই। ভারত, বাংলাদেশ, পাকিস্তান, শ্রীলঙ্কা তো আছেই, তার সাথে গোটা মধ্যপ্রাচ্য, হংকং, জাপান, ফিলিপাইন, মালয়েশিয়া, ইন্দোনেশিয়া, এমনকি মোঙ্গোলিয়া থেকে যত সাংবাদিক এসেছেন, তা রীতিমত অবাক করা। এমনি এই অঞ্চলে সাংবাদিকতা দিনে দিনে কঠিন হয়ে উঠছে। তার মধ্যে অনুসন্ধানী সাংবাদিকতার এই জমায়েতে এমন উপস্থিতি, যেন এটাই জানান দিয়ে গেছে, “আমরা একা নই, আমরা এখনো হাল ছাড়িনি।”\n১৩০টি দেশ থেকে এবার প্রায় ১৭০০ সাংবাদিক যোগ দিয়েছেন একাদশ গ্লোবাল ইনভেস্টিগেটিভ জার্নালিজম কনফারেন্সে। তাদের কেউ ক্যারিয়ার মাত্র শুরু করেছেন, কেউ বড় অনুসন্ধানে হাত দিয়েছেন, আবার কেউবা এরিমধ্যে এক বা একাধিক পুলিৎজার পুরস্কার ঝুলিতে পুরেছেন। তাদের কেউ একটি সেশনে বক্তা, তিনিই আবার অন্য সেশনে পুরোদমে মাটিতে বা চেয়ারে বসে অন্যদের কাছে শিখছেন। অনুসন্ধানী সাংবাদিকতার সবচেয়ে বড় আন্তর্জাতিক সম্মেলনে এটাই ছিল “স্পিরিট”।\nএক সেশনে যিনি বক্তা, আরেক সেশনে হয়তো তিনিই মেঝেতে বসে শিখছেন। এমনই ছিল সম্মেলনের স্পিরিট। ছবি: রাফায়েল হুয়েনফ্রথ\nসেপ্টেম্বরের ২৬ থেকে ২৯ তারিখ, একটানা চার দিন ধরে প্রায় আড়াইশ সেশনে অংশগ্রহণকারীরা কখনো শংকার কথা শুনেছেন, কখনো আশায় বুক বেঁধেছেন, অনুসন্ধানী নানা টুল, প্রযুক্তি ও কৌশলের কথা জেনেছেন, কোলাবরেশন তথা জোটবেঁধে নতুন অনুসন্ধানের পরিকল্পনায় নেমেছেন, আর নতুন নতুন মানুষের সাথে সম্পর্ক গড়েছেন। এভাবে সাংবাদিকদের নেটওয়ার্কটাও আরো বৈশ্বিক হয়ে উঠেছে। মাত্র চার দিনে!\nশংকা ও আশাবাদ\nসাংবাদিকতার জন্য গোটা বিশ্বই যে কঠিন হয়ে উঠছে, তা মোটাদাগে এবার সবার কন্ঠেই উঠে এসেছে। এই শংকার সাথে আশাবাদও ছিল। “স্বৈরশাসকরা ভাবছেন আমরা চলে যাবো। কিন্তু আমরা যাচ্ছি না। বরং লড়াইটা আরো জমবে। এখন আরো অনেক বেশী অনুসন্ধানী সাংবাদিক আসছেন, তারা আরো উন্নত টুল ব্যবহার করছেন। তৈরি হচ্ছে নতুন এক প্রজন্ম যারা আমাদের চেয়ে ভালো। এই সম্মেলন সেটাই বলছে,” প্রথম দিনের উদ্বোধনী অধিবেশনে এমনটাই বলেছেন জিআইজেএনের নির্বাহী পরিচালক ডেভিড কাপলান।\nজিআইজেসি ১৯ এর প্রথম দিনে প্লেনারি সেশনের বিষয় ছিল “সামনের দিনের চ্যালেঞ্জ।” ছবি: রাফায়েল হুয়েনফ্রথ\nপ্লেনারি সেশনটি ছিল সামনের দিনের চ্যালেঞ্জগুলো নিয়ে। সেখানে কেউ বলেছেন, রাষ্ট্রীয় নজরদারির বাড়তে থাকা পরিধির কথা, কেউ বলেছেন কৃত্রিম বুদ্ধিমত্তা কীভাবে জায়গা নেবে সাংবাদিকতায়, কেউবা বলেছেন উগ্রজাতীয়তাবাদের এই যুগে তথ্য-প্রমাণকে অস্বীকার করার প্রবণতা – নতুন ঝুঁকি তৈরি করবে। কিন্তু অনুসন্ধানী গণমাধ্যম অর্গানাইজড ক্রাইম অ্যান্ড করাপশন রিপোর্টিং প্রজেক্ট, ওসিসিআরপির সম্পাদক ড্রিউ সুলিভান বলছেন, সাংবাদিকরাও জবাব দিতে তৈরি। তার বক্তব্য হল, “আগামী ৩ থেকে ৫ বছরে আমরা এমন কিছু পরিবর্তন দেখতে পাবো, যা আগামী ২০ বছরের জন্য বিশ্বের সাংবাদিকতাকে বদলে দেবে। সেখানে কোলাবরেশন থাকবে, থাকবে উন্নত প্রযুক্তির ব্যবহার, এমন অনেক কিছুই।”\nশুরু থেকে যদি চলে যাই একেবারে বিদায়ী অধিবেশনে, সেখানেও একই সুর। এবার স্মারক বক্তব্য রেখেছেন ফিলিপাইনের জনপ্রিয় গণমাধ্যম র‌্যাপলারের সম্পাদক মারিয়া রেসা। দফায় দফায় মামলা দিয়ে, আটক করে, তাকে হয়রানি করছে দেশটির সরকার। বিরূপ এই বর্তমানে দাঁড়িয়ে, তিনি ভবিষ্যতে আরো কঠিন লড়াইয়ের ইঙ্গিত দিয়েছেন। বলেছেন, “নিউজরুমগুলোর জন্ম হয়েছে প্রতিযোগিতা করার জন্য। কিন্তু আমরা বুঝতে পারছি না, প্রতিযেগিতাটা এখন আর একে অপরের সঙ্গে নয়। আমরা প্রতিযোগিতা করছি ভূয়া তথ্য ছড়ানোর নেটওয়ার্কগুলোর সঙ্গে। আমাদের প্রতিযোগিতা করতে হচ্ছে সত্য ঘটনা বলার জন্যে।”\nআবেগজড়িত এই বক্তব্যে রেসা যেই বার্তাটা দিতে চেয়েছেন, তা পুরোপুরি উপলব্ধি করতে হলে আপনাকে অবশ্যই শুনতে হবে ওপরের ভিডিওটি। যা কিনা অনেকের কাছেই চার দিনের সম্মেলনে সবচেয়ে বড় অনুপ্রেরণা হয়ে উঠেছিল।\nনতুন টুল, নতুন কৌশল\nএই সম্মেলনে কি শুধু কথাই হয়। মোটেও তা নয়। অনেক টাকা খরচ করে এখানে সাংবাদিকরা আসেন মূলত শিখতে। দিনে গড়ে ৫০টির বেশি সেশনের কথা বলে শেষ করা যাবে না। কিন্তু এই অঞ্চলের জন্য প্রাসঙ্গিক কয়েকটি সেশনের কথা না বললেই নয়। অনলাইন রিসার্চে বিবিসির পল মায়ার্সের সেশন এবারও ছিল সুপারহিট। যথারীতি রুম ভরে যাওয়ায় দরজা বন্ধ করে দিতে হয়েছিল জাহাজ ও সাপ্লাই চেইন ট্র্যাকিং, ক্রিমিনাল সার্ভিসেস ইন্ডাস্ট্রি, দুর্নীতি ও আর্থিক অনিয়ম অনুসন্ধান, ভুয়া তথ্য যাচাই আর ডেটা সাংবাদিকতার হাতেকলমের সেশনগুলোতে।\nএই ছবিটিই দিন শেষে সবচেয়ে ভালোভাবে ব্যাখ্যা করে হামবুর্গ সম্মেলনকে: ছবি: রাফায়েল হুয়েনফ্রথ\nবাংলাভাষী সাংবাদিকদের সবচেয়ে বেশি প্রশংসা করতে শোনা গেছে “দ্য চেঞ্জিং আর্ট অব স্টোরিটেলিং” নামের সেশনটি নিয়ে। কীভাবে বদলে যাচ্ছে গল্প বলার প্রথাগত ধরন, কীভাবে সাধারণ মেসেজ, ডেটা অথবা অ্যনিমেশন দিয়ে তুলে ধরা হচ্ছে অনুসন্ধানী প্রতিবেদন – এমন নানা নীরিক্ষা তুলে ধরেছিলেন সেশনের তিন বক্তা এরলেন্ড আর্নস্টেন, সুজান রিবার এবং ফিলিপ ফেইগেল।\n'Show more, tell less. & tell your story in the present tense' — marie caloz, Senior Director Investigative, @CBCNews #GIJC19 #gijnbangla pic.twitter.com/FBhGr95Som\n— Saurav Rahman (@rahman_saurav) September 27, 2019\nবাংলাদেশ বা ভারতের সাংবাদিকদের কাছে আরেকটি গুরুত্বপূর্ণ বিষয় ছিল জলবায়ূ পরিবর্তন। এ নিয়ে একাধিক সেশন ছিল। কীভাবে জলবায়ূ পরিবর্তনের মত বিষয়কে একের পর এক প্রমাণ দিয়ে নথিবদ্ধ করতে হয়, দাবানল থেকে শুরু করে তাপমাত্রা বৃদ্ধির কারণে হিমবাহ গলে যাওয়া পর্যন্ত নানা বিষয়ে অনুসন্ধানের ব্যক্তিগত অভিজ্ঞতা এসব সেশনে তুলে ধরেন সাংবাদিকরা।\nস্যাটেলাইট চিত্রে বাংলাদেশের নদী। ছবি: অনুসূয়া দত্ত\nআরেকটি পছন্দের সেশন ছিল অনুসন্ধানী সাংবাদিকতায় স্যাটেলাইট ছবির ব্যবহার। সম্মেলনের তৃতীয় দিনে নিজের অভিজ্ঞতা ভাগাভাগি করতে বাংলাভাষী সাংবাদিকদের সাথে আলাদা করে বসেছিলেন অনূসূয়া দত্ত। তিনিও বাঙ্গালী। এখন কাজ করছেন জিওস্পেশিয়াল মিডিয়া অ্যান্ড কমিউনিকেশন্স নামের একটি প্রতিষ্ঠানে নির্বাহী সম্পাদক হিসেবে। শুধু এই সেশনের জন্য তিনি বাংলাদেশে নদীর গতিপথ পরিবর্তনের একটি জিআইএফ বানিয়ে দেখালেন, কীভাবে স্যাটেলাইট ছবি পরিবেশ বিপর্যয়, বন দখল, নগরায়ন এবং বায়ূ দূষণের মত বিষয়ে অনুসন্ধানী প্রতিবেদনে কাজে আসতে পারে।\nএর বাইরেও অনুসন্ধানী সাংবাদিকতা উন্নয়নের কার্যকর মডেল, বিরূপ পরিবেশে সাংবাদিকতা করেও কীভাবে টিকে থাকা যায়, ডিজিটাল নিরাপত্তা আইনের যুগে অনুসন্ধানী সাংবাদিকতা কীভাবে করা যায় – এমন সব বিষয়ে বক্তা হিসেবে অংশ নেন দৈনিক ডেইলি স্টারের সম্পাদক মাহফুজ আনামসহ বাংলাদেশী ও বাংলাভাষী সাংবাদিকরা।\nকোলাবরেশন: সীমান্ত ছাড়িয়ে অনুসন্ধান\nফিরে আসা যাক, সেই সাঈদ নাজাকাতের কথায়। যিনি এবার এশিয়ার সাংবাদিকদের সরব উপস্থিতিতে মুগ্ধ ছিলেন। হংকংভিত্তিক আরেক সাংবাদিক শেরি লি-কে সাথে নিয়ে তিনি সঞ্চালনা করছিলেন “বিল্ডিং এশিয়ান ইনভেস্টিগেটিভ নেটওয়ার্কস” নামের একটি সেশন। তার মুগ্ধতাকে সত্য প্রমাণ করতেই যেন, হলরুমটি ছিল সাংবাদিকে ভরা।\n#Sherry Lee and @SyedNazakat on building Asian networks #GIJC19 @gijn pic.twitter.com/oBPP2KXTB0\n— CIJ-India (@CijIndia) September 28, 2019\nএকে একে সেখানে তুলে ধরা হয় কোলাবরেটিভ সাংবাদিকতার অভিজ্ঞতা। কয়েকটি দেশের সাংবাদিক মিলে কীভাবে উদঘাটন করেছেন বিপন্নপ্রায় প্রাণী প্যানগোলিন পাচার, কীভাবে শ্রম অভিবাসন নিয়ে যৌথ অনুসন্ধান করেছে বাংলাদেশ ও মালয়েশিয়ার দুটি দৈনিক, আর কত কত ক্ষেত্র আছে যেখানে এশিয়ার সাংবাদিকরা জোটবদ্ধ হয়ে উন্মোচন করতে পারেন সবার জন্য প্রাসঙ্গিক কোন ইস্যু – সোয়া এক ঘন্টা ধরে এমন আলোচনাই চলতে থাকে সেখানে।\nকোলাবরেশন বা সহযোগিতা শব্দটি ছিল সম্মেলনের প্রধান গুঞ্জন। কোনো আন্তঃসীমান্ত অপরাধের অনুসন্ধান করতে গিয়ে আপনার হয়তো অন্য কোনো দেশের সাংবাদিকের সহযোগিতা দরকার। এখান থেকে সেই সহযোগী-বন্ধু-সহকর্মী খুঁজেছেন ও জোট বেঁধেছেন বিভিন্ন দেশ থেকে আসা অনুসন্ধানী সাংবাদিকরা। জিআইজেএন বাংলার ফেইসবুক আলোচনাতেও বিষয়টি সামনে এনেছেন বাংলাদেশ ও ভারতের দুই সম্পাদক। তাগিদ দিয়েছেন, দুই দেশের সাংবাদিকদের মধ্যে সহযোগিতার।\nদক্ষিণ এশিয়ায় অনুসন্ধানী সাংবাদিকতা: আমরা কোথায় আছি? হামবুর্গ থেকে সরাসরি দেখুন GIJN বাংলার ফেসবুক পাতায়। আলোচনায় আছেন মিরাজ আহমেদ চৌধুরী, আসফাক হক ও মানু পাবি (ভারত)।\nPosted by GIJN বাংলা – Global Investigative Journalism Network on Thursday, September 26, 2019\nশেষ তবু শেষ নয়\nঅনুসন্ধানী সাংবাদিকদের এই সম্মেলন শেষ হয়েও শেষ হয় না। অনেক দিন তার রেশ থেকে যায়। এখান থেকে শুরু হয় নতুন নতুন অনুসন্ধান। এখান থেকে শেখা টুল বা কৌশল সাংবাদিকরা ব্যবহার করেন তাদের নতুন প্রতিবেদনে। এখানকার জ্ঞানগুলো থেকে যায় সাংবাদিকদের মাথায়, মনে। অনেকেই ফিরে যান আরো সাহস ও অনুপ্রেরণা নিয়ে, যা তাদের শেখায় অন্য দেশে শত প্রতিকূলতার মধ্যেও যদি বড় বড় অনুসন্ধান করা যায়, তবে কেন নিজ দেশে নয়।\nঅনেকেরই হয়তো জানা নেই কিছু জ্ঞান স্থায়ীভাবে রয়ে গেছে সম্মেলনের ওয়েবসাইটেও! যারা গিয়েছেন তো গিয়েছেনই, যারা যাননি তাদের জন্যেও অন্তত ৮৫টি রিসোর্স, টিপশীট আর প্রেজেন্টেশন পাওয়া যাবে এই ওয়েবসাইটে। আগ্রহী হলে ভিজিট করতে পারেন টিপশীট পেইজটি। এর বাইরে কোন সেশনে কী হলো, তা নিয়ে অন্তত ৪৫টি লেখা এরিমধ্যে প্রকাশিত হয়েছে, যা আরো অনেকদিন ধরেই আপনার সাংবাদিকতাকে শক্তি যোগাবে, আপনার জন্য নতুন কৌশলের উৎস হয়ে থাকবে। এর বাইরে গুরুত্বপূর্ণ বেশকিছু সেশনে অভিজ্ঞ সাংবাদিকরা যেসব পরামর্শ দিয়েছেন তার ভিডিও আছে জিআইজেএনের ইনস্টাগ্রাম এবং ইউটিউব চ্যানেলে।\nআর যেতে যেতে দেখে নিন এবারের সম্মেলন নিয়ে তৈরি ছোট এই ভিডিওটি।\nমিরাজ আহমেদ চৌধুরী, জিআইজেএনের বাংলা সম্পাদক। এর পাশাপাশি তিনি গণমাধ্যম উন্নয়ন সংস্থা এমআরডিআইয়ের হেড অব প্রোগ্রাম অ্যান্ড কমিউনিকেশনস হিসেবে কাজ করছেন। সাংবাদিকতায় তার রয়েছে ১৪ বছরের অভিজ্ঞতা, যার বড় অংশই টেলিভিশনে।


West Bengal assembly election: ২১-এর ভোটে নিষিদ্ধ বাইক র‍্যালি - chief election commissioner sunil arora said on friday that the election commission has zero tolerance to money and muscle power in west bengal assembly election 2021 | Eisamay\nchief election commissioner sunil arora said on friday that the election commission has zero tolerance to money and muscle power in west bengal assembly election 2021\nRupsa Ghosal | EiSamay.Com | Updated: 22 Jan 2021, 06:38:00 PM\nদোরগোড়ায় হাইভোল্টেড ২১-এর বিধানসভা নির্বাচন (West Bengal Assembly Election 2021)। তার আগে বঙ্গ সফরে এসে আইনশৃঙ্খলা প্রসঙ্গে কড়া বার্তা দিলেন মুখ্য নির্বাচন কমিশনার সুনীল অরোরা (Chief Election Commissioner)। শুক্রবার কমিশনের ফুল বেঞ্চ সাংবাদিক বৈঠকে বঙ্গ নির্বাচন নিয়ে একগুচ্ছ নির্দেশিকা জারি করেছে।\nছবি সৌজন্যে- শুভ্রজিৎ চন্দ্র\nচিফ ইলেকশন কমিশনার সুনীল অরোরা বলেন, ‘আমরা কোনওরকম অর্থশক্তি কিংবা পেশীশক্তির আস্ফালন বরদাস্ত করব না।'\nবঙ্গে ভোট পর্বে ১০০% কেন্দ্রীয় বাহিনী মোতায়েন করা হবে কিনা, তা নিয়ে এখনও ধোঁয়াশা বজায় রাখল কমিশন।\nBSF-এর বিরুদ্ধে ওঠা এই অভিযোগ খুবই দূর্ভাগ্যজনক। মন্তব্য কমিশনের\nএই সময় ডিজিটাল ডেস্ক: আদর্শ আচরণ বিধি চালু হলে আর করা যাবে না বাইক র‍্যালি। এই প্রথম নির্বাচন কমিশনের পক্ষ থেকে এমনই কড়া নির্দেশ জারি করা হল। নিষিদ্ধ ঘোষণা করা হল রাজনৈতিক দলগুলির এই ধরনের কর্মসূচি। এর আগে ভোট ঘোষণা হয়ে যাওয়ার পর এই ধরনের র‍্যালি নিয়ন্ত্রিত হত। কিন্তু এবার পুরোপুরি নিষিদ্ধ হল বাইক র‍্যালি। শুক্রবার রাজ্য সফরের শেষ দিনে সংবাদ মাধ্যমের মুখোমুখি হয়ে এমনটাই জানালেন মুখ্য নির্বাচন কমিশনার সুনীল অরোরা। রাজ্যে ভোট আসতেই বাইক বাহিনীর 'অত্যাচার' কার্যত প্রথা হয়ে দাঁড়িয়েছে। এবার তা রুখতে বদ্ধপরিকর কমিশন।\nভোটপর্বে কোনওরকম অর্থশক্তি কিংবা পেশীশক্তির আস্ফালন বরদাস্ত করা হবে না, তাও পরিষ্কার করে দেন মুখ্য নির্বাচন কমিশনার। তাঁর কথায়, ‘আমরা কোনওরকম অর্থশক্তি কিংবা পেশীশক্তির আস্ফালন বরদাস্ত করব না। এক্সপেনডিচার অফিসারের ওপর দায়িত্ব দেওয়া রয়েছে। পশ্চিমবঙ্গে ভোটপর্বে (West Bengal Assembly Election 2021) কোনওভাবে বেআইনি আর্থিক লেনদেনের ঘটনা যাতে না ঘটে, সে বিষয়ে কড়া নজরদারি চলবে।’\nঅন্যদিকে, বঙ্গে ভোট পর্বে ১০০% কেন্দ্রীয় বাহিনী মোতায়েন করা হবে কিনা, তা নিয়ে এখনও ধোঁয়াশা বজায় রাখল কমিশন। শুক্রবারের সাংবাদিক বৈঠকে কমিশনের ফুল বেঞ্চের তরফে জানানো হয়, বিরোধী দলগুলির পক্ষ থেকে ভোটের অনেক আগেই বাহিনী মোতায়েনের অনুরোধ জানানো হয়েছে। যদিও তা হচ্ছে না বলে স্পষ্ট করে দিয়েছে কমিশন। স্পর্শকাতর বুথের পরিস্থিতি বিচার করে প্রয়োজন অনুযায়ী বাহিনী মোতায়েন করা হবে বলে জানানো হয়েছে। তবে কমিশন জানিয়েছে, বুথের কাছে কোনও সিভিক পুলিশকে দায়িত্ব দেওয়া যাবে না। শুধু তাই নয়, ভোটের সময় এতদিন কেন্দ্রীয় বাহিনী টহল দেওয়ার রুটম্যাপ ঠিক করে দিত রাজ্য পুলিশ। তবে, কমিশন সূত্রে খবর, এবার তা নাও হতে পারে।\nএদিকে, জেলা নির্বাচনী পর্যবেক্ষকদের উপর বাড়তি দায়িত্ব রয়েছে। রাজ্যের আইনশৃঙ্খলা নিয়ে যাবতীয় রিপোর্ট তাঁদের থেকে নেবে কমিশন। তার উপর ভিত্তি করেই উপদ্রুত জায়গাগুলি বেছে বেছে পদক্ষেপ করা হবে। কমিশন সূত্রে আরও জানা গিয়েছে, কেন্দ্রীয় বাহিনীর দায়িত্বপ্রাপ্ত আধিকারিকদের বাছাইয়ের উপর বিশেষ গুরুত্ব দেওয়া হচ্ছে। বাংলায় ভোট করানোর পূর্ব অভিজ্ঞতা সম্পন্নদের অগ্রাধিকার দেওয়া হবে।\nএদিকে, রাজ্যের তরফে মুখ্য নির্বাচন কমিশনারের কাছে অভিযোগ জানানো হয়েছিল, সোশ্যাল মিডিয়ায় গুজব ছড়িয়ে হিংসার পরিবেশ তৈরির চেষ্টা চলছে। বিষয়টি খতিয়ে দেখার আশ্বাস দিয়েছে কমিশন। অন্যদিকে, কমিশনের স্পষ্ট নির্দেশ, কর্তব্যে গাফিলতি দেখলে সংশ্লিষ্ট আধিকারিককে রেয়াত করা হবে না। প্রয়োজনে সাসপেন্ডও করা হতে পারে।\nসূত্রের খবর, এদিন রাজ্যের মুখ্যসচিব এবং স্বরাষ্ট্রসচিবের সঙ্গে বৈঠকে রাজ্য়ের আইনশৃঙ্খলা পরিস্থিতি নিয়ে উষ্মা প্রকাশ করেন কমিশনের কর্তারা। বৈঠকে উপস্থিত কলকাতার নগরপাল অনুজ শর্মার রিপোর্টও কমিশনের আধিকারিকদের সন্তুষ্ট করতে পারেনি।\nঅন্যদিকে, তৃণমূল মহাসচিব পার্থ চট্টোপাধ্যায় BSF প্রসঙ্গে করা অভিযোগ নিয়ে সুনীল অরোরা বলেন, ‘সীমান্ত সুরক্ষায় দেশের মধ্যে অন্যতম সেরা ফোর্স হল BSF। তাই তাঁদের বিরুদ্ধে ওঠা এই অভিযোগ খুবই দূর্ভাগ্যজনক।’ সূত্রের খবর, এদিন এডিজি আইনশৃঙ্খলার কাছে কমিশন জানতে চায়, সিভিক ভলান্টিয়াররা কী প্রক্রিয়ায় কাজ করেন। সিভিক ভলান্টিয়ারদের ভূমিকা নিয়ে বিস্তারিত রিপোর্ট কমিশনে ইতিমধ্যেই জমা করেছে রাজ্য প্রশাসন।\nঅন্যদিকে, বিহার মডেলে হেঁটেই বঙ্গে ভোট করানোর পথে মত দিয়েছে কমিশন। ভিড় এড়াতে বুথ প্রতি ১ হাজার ভোটার নির্দিষ্ট করা হয়েছে। এছাড়াও কমিশন নির্দেশ দিয়েছে, সমস্ত পোলিং স্টেশন, গ্রাউন্ড ফ্লোরে করতে হবে। বিশেষভাবে সক্ষমদের জন্য সমস্ত রকমের সুযোগ সুবিধা রাখার ওপরেও জোর দেওয়া হয়েছে। কোভিডের কারণে এবারে বাংলায় ভোটের সংখ্যা ধার্য করা হয়েছে ১ লক্ষ ১ হাজার ৭৯০।\n'ভোটার তালিকায় রোহিঙ্গা অনুপ্রবেশকারী,' কমিশনে বিস্ফোরক দিলীপ! পালটা কটাক্ষ তৃণমূলের\nতবে এসবের মধ্যেও রাজনৈতিক অশান্তি এড়িয়ে বাংলায় ২১-এর হাইভোল্টেজ নির্বাচন অবাধ এবং নির্বিঘ্নে করানোটাই এখন নির্বাচন কমিশনের কাছে সবচেয়ে বড় চ্যালেঞ্জ।\n'মৃত ব্যক্তির বীর্যের অধিকার কেবল স্ত্রীরই!' যুগান্তকারী রায় কলকাতা হাইকোর্টের পরের খবর\nWest Bengal news West Bengal assembly election political news partha chatterjee Mamata Banerjee Kolkata news Election Commission Dilip Ghosh Chief election commissioner bengal election\nWeb Title : chief election commissioner sunil arora said on friday that the election commission has zero tolerance to money and muscle power in west bengal assembly election 2021


ঋণখেলাপি পরিচালকদের লাগাম টানতে হবে | চিন্তা | দেশ রূপান্তর\nদেশে খেলাপি ঋণ বৃদ্ধির লাগাম টেনে ধরা যাচ্ছে না, উপরন্তু ঋণ নিয়ে ব্যাংক পরিচালকদের একটা বড় অংশ নিজেরাই পরিশোধ করছে না। সরকারও বড় অংকের ঋণ নিচ্ছে ব্যাংকগুলো থেকে। সঙ্গে আছে বিপুল পরিমাণের মন্দঋণ। এ পরিস্থিতিতে সাধারণ বিনিয়োগকারীদের ঋণ নেওয়ার সুযোগ ক্রমেই সংকুচিত হয়ে যাচ্ছে। তাই যতই অর্থনীতিকে এগিয়ে নিয়ে যাওয়ার প্রত্যয় ব্যক্ত করা হোক না কেন আর্থিক খাতের বিশৃঙ্খলা যে সেক্ষেত্রে বড় ধরনের প্রতিবন্ধকতা তৈরি করছে, তা সহজেই বোধগম্য।\nবৃহস্পতিবার দেশ রূপান্তরে প্রকাশিত ‘১১.২১ শতাংশ ঋণই ব্যাংক মালিকদের’ শীর্ষক প্রতিবেদন অনুযায়ী, নিজ ব্যাংক থেকে ঋণ নেওয়ার ওপর আইনে বিধিনিষেধ থাকলেও ২৫ ব্যাংকের পরিচালকরা সে আইন ভঙ্গ করে নিজেদের ব্যাংক থেকেই ঋণ নিয়েছেন। নিজ ব্যাংক থেকে তাদের নেওয়া ঋণের পরিমাণ ১ হাজার ৬১৪ কোটি ৭৭ লাখ টাকা, যা ব্যাংকগুলোর মোট ঋণের দশমিক ১৭ শতাংশ। আর এক ব্যাংকের পরিচালকের অন্য ব্যাংক থেকে নেওয়া ঋণের পরিমাণ ১ লাখ ৭১ হাজার ৬১৬ কোটি ১২ লাখ টাকা, যা ব্যাংকগুলোর দেওয়া মোট ঋণের ১১ দশমিক ২১ শতাংশ।\nবাংলাদেশ ব্যাংকের হিসাবে, গত বছরের জুন শেষে দেশের ছয়টি রাষ্ট্রায়ত্ত ব্যাংকের ঋণ বিতরণের পরিমাণ দাঁড়িয়েছে মোট ১ লাখ ৭০ হাজার ১৭৯ কোটি ৯৪ লাখ টাকা। এর মধ্যে খেলাপি (শ্রেণিকৃত) ঋণের পরিমাণ ৫৩ হাজার ৭৪৪ কোটি ৬৮ লাখ টাকা। মন্দ বা কুঋণের পরিমাণ ৪৯ হাজার ৫০৩ কোটি ৫১ লাখ টাকা; যা মোট বিতরণ করা ঋণের ২৯ দশমিক ০৯ শতাংশ। ব্যাংকটির সাম্প্রতিক এক প্রতিবেদনে বলছে, ২০১৯-২০ অর্থবছরে সরকার অভ্যন্তরীণ খাত থেকে মোট ৭৭ হাজার ৩৬৩ কোটি টাকা ঋণ নেবে বলে ঠিক করে। এর মধ্যে ব্যাংক ব্যবস্থা থেকে ৪৭ হাজার ৩৬৩ কোটি টাকা ঋণ নেওয়ার কথা। একই ব্যাংকের পাক্ষিক প্রধান অর্থনৈতিক সূচকে বলা হয়েছে, গত বছরের ০১ জুলাই থেকে ২৮ নভেম্বর পর্যন্ত ব্যাংক ব্যবস্থা থেকে সরকার ৪১ হাজার ৩৬২ কোটি টাকারও বেশি ঋণ নিয়েছে। অর্থাৎ পাঁচ মাসের মধ্যেই সরকার ব্যাংক ব্যবস্থা থেকে বাজেটে টার্গেটের সিংহভাই নিয়ে ফেলেছে।\nঋণ নেওয়ার ক্ষেত্রে আন থাকা সত্ত্বেও অনেক ক্ষেত্রে তা মেনে চলা হচ্ছে না। ব্যাংক কোম্পানি আইনের ১৭ ধারা অনুযায়ী, কোনো ব্যাংক পরিচালক অন্য কোনো ব্যাংক থেকে ঋণ নিয়ে পরিশোধ না করলে যে ব্যাংক থেকে ঋণ নেওয়া হয়েছে সেই ব্যাংক বাংলাদেশ ব্যাংকের মাধ্যমে ওই খেলাপি পরিচালককে নোটিস দেবে। নোটিস দেওয়ার দুই মাসের মধ্যে ঋণ পরিশোধ না করলে খেলাপি ব্যক্তি তার ব্যাংকে পরিচালকের পদ হারাবেন। কিন্তু ঋণখেলাপি পরিচালকরা পরস্পরের ঘনিষ্ঠ হওয়ায় কোনো ব্যাংক বাংলাদেশ ব্যাংকের মাধ্যমে এ ব্যবস্থা নিতে আগ্রহী হয় না। দেশের প্রভাবশালী ব্যবসায়ীদের বড় অংশই বিভিন্ন বেসরকারি ব্যাংকের পরিচালক। আইনি বাধ্যবাধকতার কারণে তারা নিজ ব্যাংক থেকে ঋণ নিতে পারেন না। ফলে পরিচালকরা অন্য ব্যাংকের পরিচালকদের নিজ ব্যাংক থেকে ঋণ দিচ্ছেন এবং নিজেরা অন্য ব্যাংক থেকে ঋণ নিচ্ছেন। এসব ঋণের বড় অংশই খেলাপি হলেও তা আদায় করার কার্যকর কোনো ব্যবস্থা নেই। ব্যাংক পরিচালকদের ঋণখেলাপির তথ্য অন্য খেলাপি গ্রাহকদের মতো বাংলাদেশ ব্যাংকের ক্রেডিট ইনফরমেশন ব্যুরো-সিআইবিতে থাকে না। ফলে খেলাপি হয়েও নতুন করে ঋণ পেতে কোনো অসুবিধা হয় না ব্যাংক পরিচালকদের।\nসরকার জোরেশোরে অর্থনৈতিক সমৃদ্ধির দিকে অগ্রসর হওয়ার কথা বলছে। এজন্য তারা সরকারি বিনিয়োগের বাইরে ব্যক্তিগত বিনিয়োগের আহ্বান জানিয়ে আসছে। একটা দেশের সার্বিক অর্থনৈতিক উন্নয়নের জন্য জিডিপির ন্যূনতম ৩০ শতাংশ বেসরকারি বিনিয়োগ প্রয়োজন হলেও, বাংলাদেশে এই বিনিয়োগের পরিমাণ ২৩ দশমিক চার শতাংশ। কিন্তু এত বেশি ঋণ যদি সরকার ও ব্যাংক মালিকরা নিয়ে থাকে এবং মন্দঋণ যদি এত বেশি হয়, তাহলে সাধারণ বিনিয়োগকারীরা কী হাওয়া থেকে ঋণ পাবে? বেসরকারি বিনিয়োগকারীরা শিল্প গড়ে তোলার জন্য পর্যাপ্ত অর্থ কোথা থেকে পাবে? পরিস্থিতি এমন দাঁড়িয়েছে যে, কতিপয় ব্যক্তির বিপুল পরিমাণ ঋণ গ্রহণের ফলে এবং সেই ঋণ দিনের পর দিন খেলাপি থাকায় বেসরকারি বিনিয়োগকারীদের ঋণ নেওয়ার সুযোগ ক্রমশই সংকুচিত হয়ে পড়ছে। এমতাবস্থায়, সরকারের নির্দেশে কেন্দ্রীয় ব্যাংক যদি কঠোর হস্তক্ষেপ না করে, তাহলে আর্থিক খাতের পরিস্থিতি আরও অবনতির দিকে যাবে। তাই এই বিশৃঙ্খলা রোধে কেন্দ্রীয় ব্যাংকের কঠোরতার বিকল্প নেই। সেক্ষেত্রে যদি আইনের ফাঁকফোকর থেকে থাকে তাহলে তাও সংশোধন করতে হবে।


ভাস্কর্যে আঘাত করা মানে বাংলার সতের কোটি মানুষকে আঘাত করা ভাস্কর্যে আঘাত করা মানে বাংলার সতের কোটি মানুষকে আঘাত করা – dainikcoxsbazarpratidin.com\n/ কক্সবাজার জেলা, লীড নিউজ, সারাদেশ\nশাহেদ ফেরদৌস হিরু।\t/ ২৯৮\tজন\nদৈনিক কক্সবাজার প্রতিদিন পত্রিকার বর্ষপূর্তিতে শুভেচ্ছা ও অভিনন্দন জানিয়ে প্রধান অতিথি (ভার্চুয়াল) তথ্য প্রতিমন্ত্রী ডাঃ মো. হাসান মুরাদ এমপি বলেন, সংবাদপত্র দেশের সামাজিক, সাংস্কৃতিক ও রাজনৈতিসহ সকল চিত্র তুলে ধরার জন্য গুরুত্বপূর্ণ মাধ্যম। সংবাদপত্র হচ্ছে রাষ্ট্রের চতুর্থ স্তম্ভ। ইলেকট্রনিক মিডিয়া ও প্রিন্ট মিডিয়ার মাধ্যমে আমরা সারাদেশের সামগ্রিক চিত্র দেখতে পারি, জানতে পারি, শুনতে পারি এবং বুঝতে পারি। দেশের ইতিহাস, ঐতিহ্য, শিল্প, সংস্কৃতি ও চেতনা সবকিছুকেই ধারন করে যেন কক্সবাজার প্রতিদিন তাদের কার্যক্রম পরিচালনা করে।\nসাম্প্রতিক বিষয় নিয়ে তিনি আরো বলেন, অসাম্প্রদায়িক বাংলাদেশে সাম্প্রদায়িক অপশক্তি ও ধর্মান্ধ মৌলবাদীদের প্রতিহত করতে গণমাধ্যম কর্মীদের এগিয়ে আসতে হবে। ভাস্কর্যে আঘাত করা মানে পুরো বাংলাদেশকে আঘাত করা। বাংলার সতের কোটি মানুষকে আঘাত করা।\nসোমবার ৭ ডিসেম্বর বেলা ১২ টায় হোটেল হোয়াইট অর্কিড এর হল রুমে দৈনিক কক্সবাজার প্রতিদিন এর ৩য় বর্ষপূর্তি অনুষ্ঠানে এসব কথা বলেন তিনি।\nপ্রধান আলোচক কেন্দ্রীয় আওয়ামীলীগের ধর্ম বিষয়ক সম্পাদক এড. সিরাজুল মোস্তফা বলেন, সাংবাদিকেরা সংবাদ জগতের সৈনিকের মতো। তারা আক্রমণের শিকার হয়, তাদের জীবনহানি হয়। তাদের সমালোচনা হয় এবং অনেক ক্ষেত্রে তাদেরকে অনেকেই এমন ব্যবহার করে যেন সাংবাদিকতা ছেড়ে দিতে হয়। একটা কথা মনে রাখতে হবে, দেশ যদি এগিয়ে যায় সাংবাদিকতার পেশাও এগিয়ে যাবে। আর সাংবাদিকতার পেশা যদি এগিয়ে যায়, সাংবাদিকদের অর্থনৈতিক জীবন, সামাজিক জীবন, তাদের মান-মর্যাদাও স্বাভাবিকভাবে এগিয়ে যাবে।\nবিশেষ অতিথির বক্তব্যে সংসদ সদস্য সাইমুম সরওয়ার কমল বলেন, পত্রিকা হতে হবে গণমানুষের ভাষা, পত্রিকা হতে হবে পৃথিবীর মুখ। একজন সাংবাদিকের চোখ দেখলে যাতে মানুষ মনে করে, তার কাছে পৃথিবীর সমস্ত তথ্য রয়েছে, তাদের কাছে দেশের সমস্ত তথ্য রয়েছে। জনগণ যদি সে সমস্ত চোখের দিকে তাকিয়ে যদি কোন ভাষা, তথ্য, শিক্ষা না পায়, তাহলে কিন্তু হবে না। পত্রিকার ভাষা দেখে পাঠক সৃষ্টি হতে হবে। মেধার সমন্বয়ে সেই পাঠক সৃষ্টি করতে হবে।\nসংসদ সদস্য আশেক উল্লাহ রফিক বলেন,দেশে এক সময় ইলেকট্রনিক মিডিয়া বলতে ছিল শুধু বিটিভি। কিন্তু আওয়ামীলীগ সরকার আসার পর থেকে অনেকগুলো অনলাইন, ইলেকট্রনিক মিডিয়া ও প্রিন্ট মিডিয়া অনুমোদন দিয়েছে। যা অতীতে কোন সরকার দেয় নি। যদি শুধু মফস্বল চিন্তা করি কক্সবাজারে বিশটির অধিক সংবাদপত্র আছে। যার কারণে পাঠকরা বিভিন্ন পত্রিকা পড়ে বস্তুনিষ্ঠ সংবাদ বের করতে পারে। কারণ সংবাদপত্র দুই- তিনটি পড়লেই বাস্তব সত্য বের করতে পারে সেই সুযোগ করে দিয়েছেন বর্তমান প্রধানমন্ত্রী শেখ হাসিনা। সাংবাদিকদের ওয়েজ বোর্ড থেকে শুরু করে সবকিছু নিয়ে তিনি কাজ করছেন।\nকক্সবাজার পৌরসভার মেয়র মুজিবুবুর রহমান বলেন, কক্সবাজারের অন্যতম নিয়মিত পত্রিকা দৈনিক কক্সবাজার প্রতিদিন চতুর্থ বর্ষে পদার্পন করেছে। তারা বস্তুনিষ্ঠ সংবাদ প্রকাশের মাধ্যমে পাঠকদের মন জয় করে নিয়েছে। আমি কক্সবাজার প্রতিদিনের উত্তরোত্তর সফলতা কামনা করছি।\nঅগ্রণী ব্যাংক এর সাবেক পরিচালক শাহজাদা মহিউদ্দিন বলেন, রোহিঙ্গা সংকট থেকে শুরু করে জাতীয় দুর্যোগের সময় কক্সবাজারের পত্রিকাগুলো গুরুত্বপূর্ণ ভূমিকা রেখেছে।\nবঙ্গবন্ধুর পক্ষে, দেশের স্বাধীনতার পক্ষে দৈনিক কক্সবাজার প্রতিদিন’র ভূমিকা অব্যাহত থাকবে এই প্রত্যাশা করছি। কুষ্টিয়ায় বঙ্গবন্ধুর ভাস্কর্য ভাঙা হয়েছে। ভাঙ্গা হয়েছে বঙ্গবন্ধুর তর্জনী উঁচানো হাত। কারণটা কি? কারণ একটাই, এখানে অন্য কোন কারণ নাই। এখানে ভাস্কর্য, মূর্তি এসব ওদের উদ্দেশ্য না। এই তর্জনী উঁচিয়ে বঙ্গবন্ধু পাকিস্তানিদের বাংলাদেশ থেকে বিতাড়িত করেছে। এই তর্জনীর কারণে স্বাধীন সার্বভৌম বাংলাদেশ প্রতিষ্ঠিত হয়েছে। এই তর্জনীর প্রতি তাদের সেই ক্ষোভ ১৯৭১ সালের স্বাধীনতা যুদ্ধ থেকে। আর এই বঙ্গবন্ধুর ভাস্কর্যে মুখের ওপর আঘাত করা হয়েছে। ৭ই মার্চের ভাষণে বঙ্গবন্ধু উচ্চারণ করেছিলেন, এবারের সংগ্রাম স্বাধীনতার সংগ্রাম, এবারের সংগ্রাম মুক্তির সংগ্রাম। এই মুখের প্রতি, এই তর্জনীর প্রতি তাদের ক্ষোভ। সেই জায়গা থেকে ভাস্কর্যের ওপর আঘাত করা হয়েছে। আমরা বাংলাদেশের ১৭ কোটি মানুষ কিন্তু একেকজন বঙ্গবন্ধু, একেকজন ভাস্কর্য। এই বঙ্গবন্ধুর ভাস্কর্যে আঘাত করে, মানুষের মন থেকে বঙ্গবন্ধুকে মুছা যাবে না।\nপ্রেস ক্লাব এর সভাপতি মাহবুবুর রহমান বলেন, কক্সবাজারের অন্যতম নিয়মিত পত্রিকা দৈনিক কক্সবাজার প্রতিদিন চতুর্থ বর্ষে পদার্পন করেছে। তারা বস্তুনিষ্ঠ সংবাদ প্রকাশের মাধ্যমে পাঠকদের মন জয় করে নিয়েছে। আমি কক্সবাজার প্রতিদিনের উত্তরোত্তর সফলতা কামনা করছি।\nপ্রেস ক্লাব এর সাধারণ সম্পাদক আবু তাহের চৌধুরী বলেন, অনেক পত্রিকার ভীড়ে সর্বশেষ প্রকাশিত পত্রিকা দৈনিক কক্সবাজার প্রতিদিন। এর মধ্যে পত্রিকাটি তিন বছর পার করে চতুর্থ বর্ষে পদার্পণ করেছে। একটা পত্রিকার দায়িত্ব সমাজকে শিক্ষিত করা, সমাজকে বিনোদন দেয়া, সমাজকে সঠিক তথ্য দেয়া। বর্তমানে মিডিয়া শিল্প অনেক সংকটের মধ্য দিয়ে যাচ্ছে। আজকের সমস্ত সংবাদ মাধ্যম খুব কঠিন সময় পার করছে সেটা করোনা পরিস্থিতির কারনে হোক বা অন্যান্য পরিস্থিতির কারনে হোক। সরকার অনেক উদ্যোগ গ্রহণ করেছে, আমরাও অনেক প্রস্তাব রেখেছি। ওয়েজবোর্ড অনুযায়ী সব সুবিধা ভোগ করলেও সাংবাদিকতার মান ও সংবাদপত্রের মানন্নোয়নে আমরা খুব বেশি আন্তরিক না। সরকারেরও এগিয়ে আসা উচিৎ আমাদেরও এগিয়ে আসা উচিৎ সংকট থেকে উত্তোরনের জন্য।\nদৈনিক কক্সবাজার প্রতিদিন পত্রিকার সম্পাদক বিপ্লব কান্তি দে’র সভাপতিত্বে, প্রধান অতিথি হিসেবে বক্তব্য রাখেন তথ্য প্রতিমন্ত্রী (ভার্চুয়াল) ডাঃ মো. হাসান মুরাদ এমপি, প্রধান আলোচক বাংলাদেশ আওয়ামীলীগ এর ধর্ম বিষয়ক সম্পাদক এড. সিরাজুল মোস্তফা, সংসদ সদস্য সাইমুম সরওয়ার কমল, সংসদ সদস্য আশেক উল্লাহ রফিক, কক্সবাজার পৌরসভার মেয়র ও জেলা আওয়ামীলীগের সাধারণ সম্পাদক মুজিবুর রহমান, চট্টগ্রাম দক্ষিণ জেলা আওয়ামীলীগ এর যুগ্ন সাধারণ সম্পাদক ও অগ্রণী ব্যাংক এর সাবেক পরিচালক শাহজাদা মহিউদ্দিন, অতিরিক্ত জেলা প্রশাসক (শিক্ষা) প্রসূন কুমার চক্রবর্তী, অতিরিক্ত পুলিশ সুপার পংকজ বড়ুয়া, প্রেস ক্লাব এর সভাপতি মাহবুবুর রহমান, সাধারণ সম্পাদক আবু তাহের চৌধুরী, সরকারি বালক উচ্চ বিদ্যালয়ের প্রধান শিক্ষক রাম মোহন সেন, সরকারি বালিকা উচ্চ বিদ্যালয়ের প্রধান শিক্ষক নাছির উদ্দিন প্রমুখ।\nএছাড়াও উপস্থিত ছিলেন দৈনিক কক্সবাজার প্রতিদিন এর নির্বাহী সম্পাদক মেজবাউর রহমান, সহযোগী সম্পাদক আল হারুন সিদ্দিকী, সহকারী সম্পাদক মোঃ ইসলাম, দৈনিক কক্সবাজার প্রতিদিনের সকল প্রতিনিধিসহ রাজনীতিবিদ, জনপ্রতিনিধি, শিক্ষক, সাহিত্যিক, প্রিন্ট মিডিয়া ও ইলেকট্রনিক মিডিয়ার সাংবাদিকবৃন্দ। উক্ত অনুষ্ঠানটি সঞ্চালনা করেন দৈনিক কক্সবাজার প্রতিদিন পত্রিকার প্রকাশক মোঃ রিয়াদ।\nএছাড়াও অনুষ্ঠানে শিক্ষা ক্ষেত্রে অবদান রাখায় প্রফেসর মোস্তাক আহমদকে মরণোত্তর সম্মাননা।গ্রহন করেন তাঁর কন্যা রামু সরকারি কলেজের সহকারি অধ্যাপক আকতার জাহান, মুক্তিযুদ্ধে বিশেষ ভূমিকা পালন করায় কামাল হোসেন চৌধুরীকে সম্মাননা স্মারক ও সাংবাদিকতায় সফলতার সাথে অবদান রাখায় প্রিয়তোষ পাল পিন্টুকে সম্মাননা স্মারক প্রদান করা হয়।


মোবাইল পেতে শিশুকন্যাকে দেবতার নামে খুন করল বাবা! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › অন্যরকম খবর › ভয়ানক অন্যরকম খবর › মোবাইল পেতে শিশুকন্যাকে দেবতার নামে খুন করল বাবা! মোবাইল পেতে শিশুকন্যাকে দেবতার নামে খুন করল বাবা!In ভয়ানক অন্যরকম খবর - Nov 03 at 7:48am হারানো মোবাইল ফিরে পেতে ৪ বছরের মেয়েকে দেবতার না হত্যা করেছে এক বাবা। ভয়ঙ্কর, পাশবিক, অকল্পনীয়! এসব শব্দ দিয়ে হয়তো এ ঘটনাকে ব্যাখ্যা করা সম্ভব হবে নয়৷ সভ্য সমাজ এমন ঘটনার কথা ভাবলেই শিউরে উঠবে৷\nঅথচ সেই সমাজের ফাঁক-ফোঁকরেই এখনো ঘটে চলেছে কিছু পাশবিক ঘটনা৷ তেমনই এক ঘটনার সাক্ষী থাকল আসামের রতনপুরের এক গ্রাম৷\nমেয়ের হাত থেকে মোবাইল চুরি হয়ে গেছে৷ শখের মোবাইল ফিরে পেতে পুলিশের দ্বারস্থ হয়নি মেয়ের বাবা৷ সোজা চলে গেছে তান্ত্রিকের কাছে৷ বিশ্বাস, কালো জাদু করেই মিলবে হারানো মোবাইল৷ আর তাই তান্ত্রিক নির্দেশ দিলেন, মোবাইল ফেরত পেতে হলে শিশুকে বলি দিতে হবে৷\nকথা মতো, ৪ বছরের এক শিশু কন্যার মুণ্ডচ্ছেদ করে তার হাত টুকরো টুকরো করে কেটে দেবতার উদ্দেশে নিবেদন করা হবে৷ এতেই নাকি ভগবান তুষ্ট হবেন!\nএমন নৃশংস ঘটনা ঘটানোর পরই গ্রেফতার করা হয় দুই অভিযুক্ত হনুমান ভূমিজ ও আরিফ উদ্দিন আলিকে৷ এবং তান্ত্রিকসহ আরো দু’জন পলাতক৷\n২৪ অক্টোবর ৪ বছরের সুনুকে খুঁজে পাওয়া যাচ্ছিল না৷ অবশেষে গ্রাম থেকেই তার ক্ষত-বিক্ষত দেহ উদ্ধার করা হয়৷\nদেশের বিভিন্ন প্রান্তে আজও দেবতার পূজার জন্য শিশুবলি দেওয়ার প্রচলন আছে৷\nঅভিযুক্ত হনুমান ভূমিজের বাড়িতে হারানো মোবাইল ফিরে পাওয়ার পূজা হচ্ছে দেখেই পুলিশের সন্দেহ হয় যে সুনুকেই বলির শিকার হতে হয়েছে৷ পরে খোঁজ নিয়ে জানা যায়, সেই পূজাতেই হাজির হয়েছিল ওই তান্ত্রিক৷\nচারাইদেও থানার এসপি জানান, ‘আমরা জানতে পারি হারানো মোবাইল উদ্ধারের জন্য গ্রামে পূজা করতে ডাকা হয়েছিল গব্বর সিং নামে পরিচিত ওই ওজাকে৷ এদিকে, সুনুর নিরুদ্দেশের অভিযোগও থানায় দায়ের করা হয়েছিল৷\nদুয়ে দুয়ে চার হওয়াতেই ঘটনা স্পষ্ট হয়৷ তান্ত্রিক ও আরেক অভিযুক্তের খোঁজে তল্লাশি চলছে৷ শিগগরিই আমাদের কাছে ধরা পড়বে তারা৷ সুনুর মৃতদেহ ময়নাতদন্তে পাঠানো হয়েছে৷’ [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3466 Post Views 696 Related আরও দেখুন অন্যান্য ক্যাটাগরি যৌন পিপাসা মেটাতে মৃত নারীর সঙ্গে যৌন সঙ্গম! Yesterday at 8:00am 1029 পিত্তথলি থেকে বের হলো ১১,৮১৬ পাথর! Mon at 8:13pm 243 কাঠবিড়ালি আর সাপের মধ্যে ভয়ঙ্কর লড়াই! জানেন কে জিতল? Mon at 6:34pm 285 যে গাছ স্পর্শ করলেই আত্মহত্যা করে মানুষ Mon at 11:03am 564 নগ্ন শরীরে মৌমাছি জড়িয়ে নাচ! Fri at 2:39pm 825 মর্গের ফ্রিজারে চোখ মেলে চাইল মৃতদেহ! Fri at 8:17am 452 সহকর্মীর যৌনাঙ্গে পেপার স্প্রে… তারপর? Fri at 8:15am 704 ভুতুড়ে কাণ্ড : হঠাৎ পানি উড়ল আকাশে Nov 29 at 2:04pm 721 পাঠকের মন্তব্য (0)Please login To write comment


ধর্মীয় সন্ত্রাসের শিকার শ্যামল কান্তি ভক্তকে ঢাকা মেডিক্যালে ঢুকে হত্যার আহ্বান সোসাল মিডিয়াতে!\n‘সালাহউদ্দিনের ঘোড়া’ ও ‘নবী-সা. এর কটূক্তির শাস্তি মৃত্যুদণ্ড’ নামের পেজ ইভেন্ট খুলে শ্যামল কান্তিকে হত্যার টার্গেট লক করে দেওয়া হয়েছে এবং ঘোষণা দিয়ে লেখা হয়েছে- ‘শ্যামল কান্তি ভক্ত এখন ঢাকা মেডিক্যালে আছে। কে আছো শ্যামলকে ঢাকা মেডিক্যালের ভেতরই বিজ্ঞানী বানাবে? ঢাকা মেডিক্যালের ভেতর বিজ্ঞানী বানালে লাশ পরিবহনের জন্য সরকার ও পুলিশের সময় ও খরচ অনেক কমে যাবে।’ বিশ্লেষণ করে দেখা যায়- এসব আহ্বান জানানো হয়েছে গত ২৪ ঘণ্টার মধ্যে। পেজগুলো এখনও সচল আছে। Source: Bangla Tribune\nত্যাগী প্রধান শিক্ষক শ্যামল কান্তি ভক্তকে সরাবার ষড়যন্ত্রের কারন বরাদ্দের ৫০ লাখ টাকা স্কুল কমিটির তছরুপ এবং সেটির প্রতিবাদ করেছিলেন শ্যামল কান্তি। তাই তাঁকে সরিয়ে বিদ্যালয় পরিচালনা কমিটির সভাপতি ফারুকুল এর বোনকে প্রধান শিক্ষক বানানোর খায়েশ হয়েছিলো কমিটির হর্তাকর্তাদের।\nএর পর মসজিদের মাইকে অজ্ঞাত পরিচয়(!!!) কিছু লোক ঘোষনা করে শ্যাম কান্তি ভক্ত ধর্ম অবমাননা করেছেন, আর তাই একজন শিক্ষককে কান ধরে ওঠবস করার মতন অমানবিক শাস্তি দেয় এলাকার এমপি, জাতীয় পার্টির সদস্য সেলিম ওসমান! মিডিয়া, সোসাল মিডিয়া, দেশ, বিদেশ থেকে প্রতিবাদ আসতে থাকায় শ্যামলকান্তির পালা ভারী হতে থাকলে এবারে ধর্ম রক্ষার নামে মাঠে নামে হেফাজতে ইসলাম নামক নাচুনে বাঁদরের দল ৭২ ঘন্টার মাঝে শ্যামল কান্তির ফাঁসি চেয়ে।\nএর পর আপডেট আরো ভয়ংকর (পাঠক, ওপরেই একটি উদাহরন দেখেছেন), - সোসাল মিডিয়াতে খোলা ঘোষনা দেওয়া হয়েছে।\n"সালাউদ্দিনের ঘোড়া" নামক জংগী পেইজটি ১০ টি উপায় জানিয়েছে শ্যামল কান্তিকে খুন করবার যার মাঝে জবাই, কোপ, গুলি, পয়জন এমনকি গ্রেনেড ব্যাবহার করারও আহ্বান আছে এবং ১১ নম্বরে জানতে চাওয়া হচ্ছে অন্য কারো কিছু আইডিয়া আছে কি না শ্যামল কান্তিকে খুন করতে! আরো ভয়ংকর, তারা "প্রয়োজনে বাঁধা দিতে আসা ৫/১০ পুলিশ হত্যা করুন" - বলেও উস্কানী দিচ্ছে!\nআবার এই পেইজটির হেডার ইমেজ এ লেখা আছে "Inspire 14 Assassination Operation"!\nআহ! শ্যামল কান্তি ভক্ত! কেন যে পড়ে আছেন স্যার! চলে গেলেই তো পারতেন অন্য কোথাও, এদেশটাকে নিজের মনে করে প্রানটা এখন খোয়ানো বাকি আপনার! কথায় কথায় শুনবেন "শালা মালাউন, ভারতের দালাল" আর আপনাকে বরখাস্ত করে ধর্ম রক্ষাকারী সভাপতি ঠিক পালাবেন সেই "মালাউনের দেশ" ভারতে নিরাপদ থাকবার জন্য!\nআট বছরের শিশু সুমাইয়াকে খুন করে মসজিদের পাশের ডোবায় ফেলে দিয়েছে নারায়ণগঞ্জের মোল্লাবাড়ি জামে মসজিদের মুয়াজ্জিন জহিরুল ইসলাম (৩০)। এসময় ধর্ম ঠিকই থাকে, সেলিম ওসমানরা ধর্ম রক্ষায় নামেন না, হেফাজতে ষিলামের নাঁচুনে বাঁদরেরা খামোশ থাকে, সোসাল মিডিয়াতে কেউ এই জানোয়ারের অধম মুয়াজ্জিনকে খুন করতে উস্কানি দেয় না!\nসব দেখে একটাই কথা মনে হচ্ছে স্যার, এই দেশটা আপনার নয়, আমরাই আপনাকে দেব না এদেশে থাকবার অধিকার, কারন সব কিছুর পরেও, আপনি একজন "মালাউন"। ব্লগার প্রীতম দাসের খুব আক্ষেপ করে বলা কথাটাই আপনাকে বলছি এখন "এতকিছুর সার সংক্ষেপ হচ্ছে - শ্যামল, ইন্ডিয়ায় চলে যাও।"\nPosted by রাত মজুর at Sunday, May 22, 2016\nLabels: রাজনীতি, শ্যামল কান্তি, হেফাজতে ইসলাম


প্রধানমন্ত্রীর কাছে যে আবেদন জানিয়েছিলেন ফাঁসির আসামি মিন্নি – জনতার আলো\nপ্রধানমন্ত্রীর কাছে যে আবেদন জানিয়েছিলেন ফাঁসির আসামি মিন্নি\nNo Comments on প্রধানমন্ত্রীর কাছে যে আবেদন জানিয়েছিলেন ফাঁসির আসামি মিন্নি\nঅবশেষে মি’ন্নির ইচ্ছেই পূরণ হলো! বরগুনার আ’লোচিত রিফাত শরী’ফ হ’ত্যা মা’মলায় ছয়জনকে মৃ’ত্যুদ’ণ্ড দিয়েছেন আ’দালত। এই ৬ জনের মধ্যে রিফা’তের স্ত্রী’’ আয়শা সিদ্দিকা ওরফে মি’ন্নিও একজন।\nএদিকে রায় প্রকাশের পরপরই পুরোনো একটি ভি’ডিও ক্লি’প ফেসবুকে ভাই’রাল হয়েছে। যেখানে মি’ন্নিকে বলে দেখা যায়, প্রধানমন্ত্রীর কাছে আমি আমা’র স্বামী (রিফাত শরীফ) হ’ত্যা’র বি’চার চাই। দো’ষী’দের ফাঁ’সি চাই’।\nগত বুধবার থেকে ফেসবুকের বিভিন্ন গ্রু’প ও পেজে ছোট্ট এই ভি’ডিও ক্লি’প গণহা’রে শেয়ার হয়েছে। এছাড়া মন্তব্যের ঘরে নেটিজেনরা কটূ কথায় ভরি’য়ে দিয়েছেন।\nমঈন মোশাররফ নামে এক ব্যক্তি কমে’ন্টস করেন, ‘প্রধানমন্ত্রীর কাছে আবেদনের পর মি’ন্নির ইচ্ছাই পূরণ হয়েছে’। নকী’’ব ইয়াহিয়া নামে এক ব্যক্তি ভিডিওটি শেয়ার করে ক্যা’পশ’নের ঘরে লিখেছেন, ‘সত্য সবসময় সুন্দর, মেনে নিতে হবে। এই মি’ন্নি’ই রিফাত হ’ত্যার মা’স্টারমা’ই’ন্ড।’\nরিফাত শরীফ ‘হ’’ত্যা মাম’লায় মৃ’ত্যুদ’ণ্ডপ্রা’প্ত ছয় আ’সামিকে বরগুনা জে’লা কা’রাগা’রের ক’নডে’ম সে”লে রাখা হয়েছে। সেখানে এখন এই ছয় ব’ন্দী ব্যতীত অন্য কোনো কা’রাব’ন্দি নেই এবং নারী ব”ন্দী’দের মধ্যে একমাত্র মিন্নিই ক’নডে’ম সে’লে রয়েছেন।\nবরগুনা জে’লা কা’রাগা’রের তত্ত্বাবধায়ক (জে’ল সুপার) মো. আনোয়ার হোসেন জানান, এই মুহূর্তে বরগুনা কা’রাগা’রের ক’নডে’ম সে’লে মিন্নি ব্যতীত অন্য কোনো নারী ব”ন্দী নেই। এছাড়া আ’লোচিত এ হ”ত্যা মা’মলা’র অ’পর ৫ পুরুষ আ’সামি ছাড়া ক’নডে’ম সে”লে অন্য কোনো পুরুষ ব”ন্দীও নেই।\nজে’ল সুপার জানান, কারাবিধি অনু’যা”য়ী ছয় বন্দীকেই ক’নডে’ম সে’লে থা’লা, বা’টি ও ক’ম্বল দেয়া হয়েছে। এছাড়াও প্রতি আ’সামিকে কা’রাগা’রের পক্ষ থেকে দুই সেট পো’শাক দেয়া হয়েছে। এ পোশাক তারা প’রিধান করবেন।\nগত বছর ২৬ জুন বরগুনা সরকারি কলেজের সামনের স’ড়কে রিফাত শরীফকে প্রকাশ্যে কু”পিয়ে হ”ত্যা করে নয়ন ব’ন্ডের গড়া কি’শোর গ্যাং’ ব”ন্ড গ্রুপ। এ হ’ত্যা মা’মলায় ২৪ জনকে আ’সা’মি করে দু’টি ভাগে গত বছরের ১ সেপ্টেম্বর চার্জশিট দেন ত’দন্তকা’রী কর্মক’র্তা। এর মধ্যে ১০ জন প্রা’প্তবয়’স্ক ও ১৪ জন শি’শু আ”সামি।\nএ হ”’ত্যা মা’ম’লায় ফাঁ’সির দ”ণ্ডপ্রা’প্তরা হলেন- আয়শা সিদ্দিকা মিন্নি (১৯) , আল কাইয়ুম ওরফে রাব্বি আকন (২১), মোহাইমিনুল ইস’লাম সিফাত (১৯), রেজোয়ান আলী খান হৃদয় ওরফে টিকট’ক হৃদয় (২২), মো. হাসান (১৯) ও মো. রাকিবুল হাসান ওরফে রিফাত ফরাজী (২৩)।\n← নিখোঁজের ৮ দিন পর পদ্মায় ভেসে উঠল সেই ভাই-বোনের লা”শ → টাঙ্গাইলে ৭ মাসের শিশু রেখে প্রেমিকের সঙ্গে উধাও গৃহবধূ


August 27, 2015 mamoon\nমহান আল্লাহ তায়ালা মানবজাতিকে অসংখ্য-অগণিত নেয়ামত দিয়ে সুন্দর অবয়বে সৃষ্টি করেছেন একমাত্র তাঁরই ইবাদত করার জন্য। আল্লাহপ্রদত্ত নেয়ামতগুলোর মধ্যে জিহ্বা বা জবান হচ্ছে অন্যতম শ্রেষ্ঠ একটি নেয়ামত। জবানের যথাযথ রণাবেণ, সঠিক কাজে জবানের ব্যবহার, অন্যায়, অসত্য ও হারাম থেকে জবানকে বিরত রাখা আল্লাহপ্রাপ্তির সহজ উপায়। এক কথায়, জবানের হেফাজত মুমিনের অন্যতম বৈশিষ্ট্য। পবিত্র কুরআনের ১৮তম পারায় সূরা মুমিনুনের শুরুতে মহান আল্লাহ তায়ালা খাঁটি মুমিন মুসলমানের সাতটি গুণের কথা উল্লেখ করেছেন। তার মধ্যে দ্বিতীয় গুণ হচ্ছে, যারা মুমিন তারা অনর্থক কথাবার্তায় নির্লিপ্ত। আয়াতে ‘লাগউন’ শব্দের অর্থ অনর্থক কথা অথবা কাজ, যাতে ধর্মীয় কোনো ফায়দা নেই। এর অর্থ উচ্চস্তরের গুনাহ যাতে ধর্মীয় ফায়দা তো নেই, বরং তি বিদ্যমান। এ থেকে বিরত থাকা, বেঁচে থাকা ওয়াজিব। একে বর্জন করা ন্যূনপে উত্তম ও প্রশংসনীয়। প্রিয় নবী সা: ইরশাদ করেছেন, মানুষ যখন অনর্থক বিষয়াদি ত্যাগ করে তখন তার ইসলাম সৌন্দর্যমণ্ডিত হতে পারে। এ কারণেই আয়াতে একে কামেল মুমিনের বিশেষ গুণ সাব্যস্ত করা হয়েছে। আল্লাহ তায়ালা ইরশাদ করেছেন, ‘যখন দুই ফেরেশতা ডানে ও বামে বসে তার আমল গ্রহণ করে। ওই সময়ে সে যে কথাই উচ্চারণ করে, তাই গ্রহণ করার জন্য তার কাছে সদা প্রস্তুত প্রহরী রয়েছে’ (সূরা কাফ : ১৭-১৮)। অর্থাৎ মানুষ যে কথাই উচ্চারণ করে, তাই পরিদর্শক ফেরেশতা রেকর্ড করে নেয়। হজরত হাসান বসরি ও হজরত কাতাদাহ রহ: বলেন, এই ফেরেশতা মানুষের প্রতিটি বাক্য রেকর্ড করে। তাতে কোনো গুনাহ অথবা নেকি থাকুক বা না থাকুক। হজরত ইবনে আব্বাস রা: বলেন, ‘কেবল সেসব বাক্য লিখিত হয়, যেগুলো সাওয়াব বা শাস্তিযোগ্য। অবশ্যই তোমাদের ওপর তত্ত্বাবধায়ক নিযুক্ত আছে। আমল লেখক সম্মানিত ফেরেশতাগণ’ (সূরা ইনফিতর : ১০-১১)। হজরত আবু হুরায়রা রা: থেকে বর্ণিত, প্রিয়নবী সা: ইরশাদ করেছেন, ‘যে ব্যক্তি আল্লাহ ও পরকালকে বিশ্বাস করে, তার উচিত সে যেন প্রতিবেশী ও মেহমানকে সম্মান করে এবং উত্তম কথা বলে, না হয় চুপ থাকে’ (বুখারি, মুসলিম, তিরমিজি, ইবনে মাজাহ, মুসনাদে আহমদ)\nভালো কথা বলা, কম কথা বলা ও নীরব থাকাই হচ্ছে আল্লাহ প্রেমিকদের স্বভাব। হজরত আনাস ইবনে মালেক রা: থেকে বর্ণিত। তিনি বলেন, রাসূলুল্লাহ সা: বলেছেন, ‘চারটি গুণ মুমিন ছাড়া কারো মাঝে পাওয়া যায় না ১. নীরব থাকা, ২. বিনয়াবনত হওয়া, ৩. আল্লাহর জিকির করা ও ৪. কারো ক্ষতি না করা।’ (মুসতাদরাকে হাকেম, চতুর্থ খণ্ড)। নিজ জবানকে হেফাজত করতে পারলে মানুষের চিরশক্র শয়তানকে পরাভূত করা সহজ হয়ে যায়। হজরত আবু সাইদ খুদরি রা: থেকে বর্ণিত, তিনি বলেন, এক ব্যক্তি নবী করিম সা:-এর নিকট এসে আরজ করল, ইয়া রাসূলাল্লাহ সা: আমাকে কিছু উপদেশ দিন। প্রিয়নবী সা: বললেন, ‘তাকওয়া অবলম্বন করবে। কারণ, তা সব কল্যাণের মূল। জিহাদে যাবে। কারণ, তা মুসলমানদের জন্য বৈরাগ্য। আল্লাহর জিকির করবে এবং কুরআন তেলাওয়াত করবে। কারণ, তা পৃথিবীতে তোমার জন্য আলো আর আকাশে তোমার আলোচনার বিষয়। কল্যাণের বিষয় ছাড়া সর্বেক্ষেত্র তোমার জবানকে হেফাজত করবে। তাহলে তুমি তা দ্বারা শয়তানকে পরাজিত করতে পারবে’ (মাজমাউজ জাওয়ায়েদ, চতুর্থ খণ্ড)\nমহান আল্লাহ তায়ালার একটি গুণবাচক নাম হলো ‘সাত্তার’, অর্থাৎ গোপনকারী। যে ব্যক্তি তার জবানকে হেফাজত করবে এবং মানুষের দোষত্রুটি গোপন রাখবে, আল্লাহ তায়ালা উভয় জগতে তার দোষ গোপন রাখবেন। হজরত উমর রা: থেকে বর্ণিত। তিনি বলেন, মহানবী সা: ইরশাদ করেছেন, ‘যে অন্যায়ভাবে তার গোলামকে চড় দিলো, তার কাফফারা হলো গোলামটিকে আজাদ করে দেয়া’ (মুসলিম)। আর যে তার জবানকে হেফাজত করল, আল্লাহ তার লজ্জাকর বিষয়গুলো গোপন করে রাখবেন। আর যে তার ক্রোধকে নিয়ন্ত্রণ করবে, আল্লাহ তাকে আজাব থেকে রক্ষা করবেন। আর যে তার প্রভুর নিকট বিনয়ী ও নম্র হয়ে ওজর পেশ করবে, আল্লাহ তার ওজর কবুল করবেন’ (মাজমাউজ জাওয়ায়েদ, দশম খণ্ড)। হজরত লোকমান হাকিম নিজ পুত্রকে উপদেশ দিতে গিয়ে বলেন, ‘হে সন্তান! যে ব্যক্তি খারাপ লোকের সংস্পর্শ গ্রহণ করবে, সে তার খারাবি থেকে মুক্ত থাকতে পারবে না। যে ব্যক্তি খারাপ স্থানে গমন করবে, সে অপবাদের পাত্র হবে। আর যে ব্যক্তি জবানকে সংযত না রাখবে, সে লজ্জিত হবে। জবান হেফাজত করতে না পারলে এর থেকে বহু বিপদ সৃষ্টি হয়। আর নীরবতাই হচ্ছে এর থেকে মুক্তির একমাত্র পথ। তাই তো বুজুর্গগণ বলেছেন, যার আহার, নিদ্রা ও বাক্য আবশ্যক অভাব মোচনের জন্যই হয়ে থাকে, তিনি আবদাল শ্রেণীর অন্তর্ভুক্ত। আল্লাহ তায়ালা ইরশাদ করেন, ‘সাধারণ লোকের বেশির ভাগ গুপ্ত পরামর্শে মঙ্গল নেই। হ্যাঁ, তবে যে ব্যক্তি এরূপ যে দান অথবা কোনো সৎ কাজে বা লোকের মধ্যে পরস্পর সন্ধি করে দেয়ার উৎসাহ প্রদান করে। এতে মঙ্গল আছে’ (সূরা নিসা : ১১৪)। প্রিয় নবী সা: ইরশাদ করেছেন, ‘যারা নিজ জিহ্বাকে নিয়ন্ত্রণ করে এবং পরিবার-পরিজনকে স্বাচ্ছন্দ্যে রাখে ও নিজের অপরাধের জন্য ক্রন্দন করে, তাদের জন্য সুসংবাদ’ (মাজমাউজ জাওয়ায়েদ, দশম খণ্ড)। মহানবী সা: আরো বলেছেন, ‘যে ব্যক্তি চুপ রয়েছে, সে মুক্তি পেয়েছে। হজরত হাসান বসরি রহ: বলেন, যে ব্যক্তি বেশি কথা বলে, তার বেশি ভুলত্রুটি হয়। যার বেশি সম্পদ হয়, তার গুনাহ বেশি হয়। যার চরিত্র খারাপ হয়, সে কষ্টে বেশি নিপতিত হয়, (তাম্বিহুল গাফেলিন)। মহানবী হজরত মুহাম্মদ সা: মুয়াজ ইবনে জাবাল রা:কে ইয়ামেনে পাঠানোর আগে মুয়াজ বললেন, ইয়া রাসূলাল্লাহ সা:! আমাকে কিছু উপদেশ দিন। তখন রাসূলুল্লাহ সা: জিহ্বার দিকে ইশারা করে বললেন, ‘জবানের হেফাজত করবে।’ তখন যেন মুয়াজ রাসূলের কথাকে একটু হালকা মনে করলেন। তাই প্রিয়নবী সা: বললেন, ‘তোমার মা সন্তানহারা হোক (অতি আদরের কারণে এ কথা বলা হয়)। মানুষকে তার জিহ্বার ফসলই তো জাহান্নামে উপুড় করে নিপে করে’ (তিরমিজি, ইবনে মাজাহ, মুসনাদে আহমদ)। সর্বত্র জবানের হেফাজত করা মুমিন-মুসলমানের একান্ত কর্তব্য। বাসায় পরিবার-পরিজনের সাথে, অফিস-আদালতে অধীনস্থদের সাথে, ছাত্র-শিক্ষকের সাথে, রাজনৈতিক ক্ষেত্র নেতাকর্মীদের সাথে জবানের হেফাজত করা একান্ত জরুরি। ইদানীং দেখা যায়, মসজিদে প্রবেশ করে জবানকে হেফাজত করা যাচ্ছে না। আল্লাহর ঘরে প্রবেশ করেই একদল লোক নামাজ না পড়ে, তাসবিহ-তাহলিলে রত না থেকে অনর্থক কথাবার্তায় লিপ্ত হচ্ছে। এটা আদৌ উচিত নয়। মসজিদ আল্লাহর ঘর। সবচেয়ে উত্তম স্থান। অতএব, বেহুদা কথা বলে এর পবিত্রতা বিনষ্ট করা কারো উচিত নয়। প্রিয় নবী সা: ইরশাদ করেছেন, ‘জবানই মানুষের বেশির ভাগ পাপের উৎস।’ একবার তিনি লোকদেরকে লক্ষ করে বললেন, ‘সহজতম ইবাদত তোমাদের শিক্ষা দিচ্ছি তা হলো নীরব জবান ও সৎ স্বভাব।’ হজরত ঈসা আ: বলেন, ইবাদতের দশটি অংশ। নীরবতার মধ্যে এর ৯টি অংশ এবং বাকি একটি লোক সংসর্গ পরিত্যাগ করে নির্জনবাসে রয়েছে। মহানবী সা: আরো ইরশাদ করেছেন, ‘যে ব্যক্তি বেশি কথা বলে, তার কথায় বেশি অপরাধ ও বেশি ভুল হয়। সে বড় পাপী, দোজখের অগ্নিই তার জন্য প্রকৃষ্ট স্থান।’ এ কারণেই হজরত আবু বকর সিদ্দিক রা: মুখে পাথর দিয়ে থাকতেন, যেন কথা বলতে না পারেন। হজরত ইউনুস ইবনে ওবায়েদ রা: বলেন, আমি যাদেরকে জবান হেফাজত করতে দেখেছি, দেখলাম তাদের সব কাজই সুফল ও সুন্দর হয়ে থাকে। জবান থেকে বহু বিপদ উৎপন্ন হয়। সর্বদা নিরর্থক কথাই বের হয়। বলা খুব সহজ। কিন্তু কোন কথা ভালো, আর কোন কথা মন্দ এটা বোঝা বড় দুষ্কর। এ জন্যই মৌনব্রত পালনে এত উপকার রয়েছে। নির্বাক থেকে ভালো-মন্দ সমস্যা থেকে অব্যাহতি পাওয়া যায়। মানসিক শান্তি অটুট থাকে এবং আল্লাহর স্মরণ ও ধ্যানের বেশি সময় ও সুযোগ মেলে। জবানকে হেফাজতকারী ব্যক্তি অতি সহজেই মহান আল্লাহ তায়ালার নৈকট্য অর্জন করতে পারে। তাই আসুন, কম কথা বলে এবং জবানকে হেফাজতের মাধ্যমে আল্লাহর সন্তুষ্টি অর্জনে সর্বদা সচেষ্ট থাকি। সমাপ্ত


বৃক্ষনিধনের অভিযোগে সীতাকুণ্ডে সংবাদ সম্মেলন | জয়নিউজবিডি\nসীতাকুণ্ড প্রতিনিধি 18 February 2019 4:01 pm\nসীতাকুণ্ডে একটি শিল্প প্রতিষ্ঠানের বিরুদ্ধে হাজারো বৃক্ষনিধনের অভিযোগ উঠেছে। এছাড়া রাতের আঁধারে বৃক্ষনিধন বন্ধের দাবিতে ক্ষতিগ্রস্ত এলাকাবাসী সোমবার (১৮ ফেব্রুয়ারি) দুপুরে সীতাকুণ্ড প্রেসক্লাবে সংবাদ সম্মেলন করেছে।\nসংবাদ সম্মেলনে এলাকাবাসীর পক্ষে লিখিত বক্তব্যে মো. সালাহ উদ্দিন বলেন, পাওয়ার গ্রিড কোম্পানি বাংলাদেশ (পিজিসিবি) এর উপর ভর করে জিপিএইচ ইস্পাত কোম্পানি আমাদের জায়গার এক হাজারের অধিক বিভিন্ন প্রজাতির গাছ জোরপূর্বক কেটে ফেলেছে।\nতিনি আরো বলেন, তারা স্থানীয় চেয়ারম্যান মোরশেদ হোসেন চৌধুরীর সহযোগিতায় অত্যাধুনিক যন্ত্রপাতি ও ১০০/১৫০ পুলিশের উপস্থিতিতে গাছ কেটে এলাকাটি বিরানভূমিতে পরিণত করেছে। পিজিসিবি’র বিরুদ্ধে হাইকোর্টে মামলার পর হাইকোর্ট নিষেধাজ্ঞা দিলেও তারা তা মানছে না। জিপিএইচ পিজিসিবি’র উপর ভর করে এখনো গাছ কাটা অব্যাহত রেখেছে। এভাবে গাছ কাটা অব্যাহত থাকলে পরিবেশের মারাত্মক ক্ষতি হবে বলে সংবাদ সম্মেলনে দাবি করা হয়।\nসংবাদ সম্মেলনে এলাকাবাসীর পক্ষে উপস্থিত ছিলেন মো. আবদুল হালিম, মো. মুবিন, কামাল উদ্দিন।\nতবে জিপিএইচ ইস্পাতের মালিক আলমাস শিমুল বলেন, ক্ষতিগ্রস্ত ৯৩ ভাগ গাছের মালিককে ক্ষতিপুরণ দেওয়া হয়েছে। দুইভাগ ক্ষতিপুরণ নেয়নি, তাদের পরিবারের সদস্যরা মিলে চাকরি করেন। আর পাঁচভাগ ক্ষতিপুরণ নেয়নি, তারা উচ্চ আদালতে মামলা করেছে।\nতিনি আরো বলেন, পাওয়ার গ্রিড কোম্পানি বাংলাদেশ (পিজিসিবি) লাইনটি নিয়েছে। ক্ষতিপুরণ তারাই দেবে। আমরা যে ক্ষতিপুরণ দিয়েছি তা মানবিক কারণে দিয়েছি মাত্র।\nএদিকে সীতাকুণ্ডে মডেল থানার পরিদর্শক (অপারেশন) বলেন, গাছ কাটার সাথে তাদের কোনো সম্পৃক্ততা নেই। এ বিষয়ে পুলিশ কিছুই জানে না।\nজাল এনআইডি দিয়ে ব্যাংক ঋণ, নেপথ্যে ইসির ২ কর্মী\nডেঙ্গু প্রতিরোধে কর্নেলহাটে র‌্যালি


সবসময় ক্লান্ত লাগার কারণ অন্ত্রের ব্যাকটেরিয়া কী – Bangali Kantha\nসবসময় ক্লান্ত লাগার কারণ অন্ত্রের ব্যাকটেরিয়া কী\nআপডেট টাইম : November, 18, 2019, 9:59 am\nবাঙ্গালী কণ্ঠ ডেস্কঃ কেন আমার এত ক্লান্ত লাগছে? নিশ্চয় এই প্রশ্নটি নিজেকে প্রায়ই জিজ্ঞাসা করেন? রাতে সাত থেকে আট ঘন্টা ঘুমানোর পরেও কি আপনি সকালে সতেজ অনুভব করেন না? যদি এর উত্তর হয় হ্যাঁ! তবে জেনে নিন এর পেছনে থাকা অসংখ্য কারণ।\nএকটি নতুন গবেষণা বলছে যে, আপনার হজম এবং অন্ত্রের স্বাস্থ্য আপনাকে সর্বদা ক্লান্ত বোধ করাতে পারে। যখন একজন ব্য ক্তি সর্বদা ক্লান্ত বোধ করে তাকে ক্রনিক ক্লান্তি সিন্ড্রোম (সিএফএস) বলা হয়। তথ্য জানাচ্ছে যে বিশ্বজুড়ে সিএফএসের সংখ্যা দিন দিন বেড়েই চলেছে। যথেষ্ট বিশ্রাম নেয়ার পরেও শরীরে অবসাদ দূর হচ্ছে না। চিকিৎসকদের পক্ষেও এর আশানুরূপ চিকিৎসা করা কঠিন হয়ে পড়ছিল। কারণ বহু বছর ধরে সিএফএসকে একটি মানসিক সমস্যা হিসেবে বিবেচনা করা হত। তবে সম্প্রতি জার্নাল মাইক্রোবায়োমে প্রকাশিত একটি গবেষণায় বলা হয়েছে যে, সমস্যাটি মানুষের মস্তিষ্কে নয় বরং এটি তাদের অন্ত্রে রয়েছে।\nকর্নেল বিশ্ববিদ্যালয়ের একদল গবেষক কিছু মানুষের উপর পরীক্ষা করে এই দাবি করেছেন। গবেষকদের মতে তারা শুধুমাত্র তাদের ল্যাবের নমুনাগুলো পরীক্ষা করে সিএফএসে আক্রান্ত ব্যক্তিদের সনাক্ত করতে সক্ষম হয়েছিলেন। তাদের পর্যবেক্ষণের প্রায় ৮০ শতাংশ সঠিক ছিল। এটি ঘটছে কেবল পাকস্থলিতে থাকা একটি নির্দিষ্ট ব্যাকটেরিয়ার কারণে।\nগবেষকরা আরো বলেন যে, সিএফএসে আক্রান্ত ব্যক্তিদের সাধারণ মানুষের তুলনায় বিভিন্ন অন্ত্রের ব্যাকটেরিয়া বেশি রয়েছে। এমনকি যারা দীর্ঘদিন ক্লান্তি সিন্ড্রোমে ভুগছেন তাদের অন্ত্রের ব্যাকটেরিয়াল মাইক্রোবায়োম স্বাভাবিক নয়। এই ব্যাকটেরিয়াগুলো শরীরে গ্যাস্ট্রোইনটেস্টাইনাল এবং তাপমাত্রাও বাড়িয়ে দিতে পারে।\nভাবছেন, অন্ত্রে ব্যাকটেরিয়া কীভাবে আপনাকে ক্লান্ত বোধ করায়?\nএই সমীক্ষায় আরো প্রকাশিত হয় যে, সিএফএসে আক্রান্ত ব্যক্তিদের অন্ত্রে খারাপ ব্যাকটেরিয়া বেশি থাকে এবং অ্যান্টি-ইনফ্ল্যামেটরি ব্যাকটেরিয়া কম থাকে। যা অন্ত্রের প্রদাহ, ব্যথা এবং হজমের সমস্যা বাড়ায়। সিএফএস-এর রোগীদের অন্ত্রের মধ্যে ফুসকুড়ি তৈরি করে যা খারাপ ব্যাকটেরিয়াগুলোকে রক্তের সঙ্গে মিশিয়ে দেয়। যখনই আপনার রক্তে খারাপ ব্যাকটেরিয়ার সংখ্যা বৃদ্ধি পায়। তখন আপনার শরীরে প্রতিরোধ ক্ষমতাকে লড়াই করার জন্য আরো কঠোর পরিশ্রম করতে হবে। আর এতেই আপনার শরীরে ক্লান্তি অনুভূত হয়।\nএজন্য আপনার খাবার তালিকায় ফাইবারযুক্ত শাক সবজি, ফল বেশি রাখুন। এরপরও আপনি যদি এ সমস্যা অনুভব করে থাকেন, তবে দ্রুত চিকিৎসকের পরামর্শ নিন।


Linux সার্ভার ফাইল সিস্টেম লেআউট উপর চিন্তা | webproinsite.com\nপ্রশ্ন Linux সার্ভার ফাইল সিস্টেম লেআউট উপর চিন্তা\nআমি ভাবছি এবং আমি নিশ্চিত যে অনেকেই ভাবছেন যে জিএনইউ / লিনাক্স ভিত্তিক সার্ভারের জন্য সর্বোত্তম বা কমপক্ষে সর্বোত্তম ফাইল সিস্টেম লেআউট হবে। আমি সচেতন যে কোনও সাধারণ বিন্যাস নেই, কারণ চূড়ান্ত ব্যবহারকারীটি কী অর্জন করতে চায় তার উপর ভিত্তি করে লেআউটগুলি পরিবর্তিত হয় তাই আমি আমার প্রশ্নটিকে একটি খুব নির্দিষ্ট বাস্তবায়নের জন্য সংকীর্ণ করব। সার্ভারের উদ্দেশ্য মাঝারি আকারের এসআইপি টেলিফোনি সার্ভার হিসাবে। আমি যে ফাইল সিস্টেম লেআউটটি দিয়ে এসেছি তা নিম্নরূপ:\nহার্ড ড্রাইভ পূর্ণ আকার 146 গিগাবাইট\n1 গিগাবাইট প্রাথমিক পার্টিশন / boot হিসাবে মাউন্ট করা হয়\n16 গিগাবাইট প্রাথমিক পার্টিশন /\n16 গিগাবাইট প্রসারিত পার্টিশন সোয়াপ হিসাবে মাউন্ট করা হয়েছে (সার্ভারটিতে 8 গিগাবাইট মেমরি রয়েছে এবং এটি অন্তত কম হবে না)\n52 গিগাবাইট প্রসারিত পার্টিশন / var হিসাবে মাউন্ট করা হয়েছে\n16 গিগাবাইট প্রসারিত পার্টিশন / var / log হিসাবে মাউন্ট করা হয়েছে\n30 গিগাবাইট প্রসারিত পার্টিশন / usr হিসাবে মাউন্ট করা হয়েছে\n5 গিগাবাইট প্রসারিত পার্টিশন / tmp হিসাবে মাউন্ট করা হয়েছে\n10 গিগাবাইট প্রসারিত পার্টিশন / হোম হিসাবে মাউন্ট করা\nআমি দ্রুত অ্যাক্সেসের অনুমতি দেব, যেহেতু মাঝখানে সোয়াপ রাখুন, একটি বড় Var বিভাজন তৈরি করেছে কারণ ডেটাবেস ফাইলগুলির মত প্রচুর পরিবর্তনশীল তথ্য থাকবে। আমি / var / log এবং / tmp কে বিভিন্ন পার্টিশনে স্থানান্তরিত করতে নিশ্চিত হল যাতে তারা ভরাট হয় তারা পুরো সিস্টেমটি নিচে না আনবে এবং / usr এটিকে সরানোর জন্য প্রয়োজন হলে কেবল এটি পড়তে সক্ষম হবে। যেমন একটি পরিমাপ। আমি একটি ছোট / হোম পার্টিশন তৈরি করেছি কারণ ব্যবহারকারীর সংখ্যা কম হবে তাই বাড়ির ডিরেক্টরিগুলির একটি বৃহত সঞ্চয়স্থান স্থান প্রয়োজন নেই।\nএই লেআউটের জন্য এবং এর বিরুদ্ধে অনেক যুক্তি আছে আমি মনে করি এবং আমি কিউওস (আমার চেয়ে বেশি অভিজ্ঞ বা জ্ঞানী ব্যক্তির মন বাছাই করার চেষ্টা করছি) সম্পর্কে অন্যরা কী ভাবছে তা হল: এটি কি দ্রুত অ্যাক্সেস বিবেচনা করে এই বিভাজন এবং আদেশ ভাল? কেন আমি মাঝখানে প্রায় swap রাখা), নিরাপত্তা এবং তথ্য নিরাপত্তা? কোন চিন্তা? ধন্যবাদ!\nআমি এটি উত্তর হিসাবে পোস্ট করতে যাচ্ছি না, কিন্তু ... আমি অতিরিক্ত পার্টিশন দ্বারা যথেষ্ট বার কামড় পেয়েছি যে আমি খুব প্রয়োজনীয় হিসাবে কয়েকটি পার্টিশন ব্যবহার করার জন্য একটি বড় ফ্যান। একটি Linux সিস্টেম বিভাজন পিছনে যুক্তি এই তারিখ পরিবর্তে মনে হয়। - Boden\nকেন LVM ব্যবহার করবেন না এবং ফাইল সিস্টেমগুলি অপরিহার্যভাবে বৃদ্ধি করবেন? - Cristian Ciupitu\nকিভাবে LVM একটি ব্যর্থতা পয়েন্ট? - Aaron Brown\nআমি ব্যক্তিগতভাবে আপনি overpartitioning করছি মনে হয়। এছাড়াও, আমি LVM দিয়ে যেতে চাই। এটি উৎপাদন জন্য প্রস্তুত, এবং হয় চিরতরে সেখানে বসতে বা পরে আপনার বেকন সংরক্ষণ করুন। - pboin\nতাই আমি এটা ব্যবহার করতে যাচ্ছি। - crazybyte\n/ boot শুধুমাত্র 256MB, 512MB হতে হবে যদি আপনি সত্যিই নিরাপদ হতে চান। আপনি সত্যিই কত কার্নেল প্রয়োজন?\n[প্রেমের দেবতা এখানে প্রবেশ] ব্যবহার করার জন্য LVM- র\nসাধারণভাবে আমি ব্যবহার করবো:\nপ্রথম প্রাথমিক পার্টিশন 256MB / বুট (ext2)\nLVM- র মধ্যে ভার্চুয়াল ভলিউম (PV) হিসাবে দ্বিতীয় প্রাথমিক পার্টিশন\nলজিক্যাল ভলিউম /\nলজিক্যাল ভলিউম / হোম\nলজিক্যাল ভলিউম / usr (ঐচ্ছিক)\nযৌক্তিক ভলিউম / tmp (ঐচ্ছিক, ssd উপর hdd পছন্দ)\nলজিক্যাল ভলিউম / var (ঐচ্ছিক, ssd উপর hdd পছন্দ)\nলজিক্যাল ভলিউম swap (2 * RAM && <= 4GB)\nআকারগুলি ব্যবহারের উপর নির্ভর করে, তবে ভরাট যে কোনও লজিক্যাল ভলিউম প্রসারিত করতে ভলিউম গ্রুপ (VG) তে কিছু (সর্বাধিক) অব্যবহৃত স্থান ছেড়ে দিন।\nতারপর কোন swap? আপনি যদি সোয়াপ ব্যবহার করতে চান তবে আপনি এটি LVM- এ বা পৃথক প্রাথমিক পার্টিশন হিসাবে রাখবেন? - quack quixote\nহ্যাঁ, আমি একটি সোয়াপ ব্যবহার করব এবং আমি এটি LVM এ রাখব। - Swoogan\nআমি LVM মধ্যে লাগছিল এবং এটি একটি সামান্য সঙ্গে অভিনয়। এটি সিস্টেম সেট আপ আশ্চর্যজনক নমনীয়তা করতে পারবেন। আপনাকে শুভকামনা ধন্যবাদ! - crazybyte\nআপনি নির্দিষ্ট করে রেখেছেন এমন কিছু তৈরি করার জন্য নিশ্চিতভাবে মূল্যবান, তবে আমি LVM ব্যবহার করে এবং আপনার পার্টিশনগুলি প্রয়োজনীয় হিসাবে বাড়ানোর বিষয়ে বিবেচনা করব।\nব্যক্তিগতভাবে আমি আপনার কাছে যা কিছু আছে তার সাথে খুব কমই ব্যবহার করি তবে ক্ষুদ্রতম পার্টিশনের আকার সম্ভব, কারণ আমার নাগোগোতে আমার সমস্ত বক্সগুলিতে ডিস্ক স্পেস পর্যবেক্ষণ রয়েছে, আমি যখন একটি পার্টিশন প্রসারিত করব তখন অগ্রিমভাবেই জানি।\nওহ, এবং 1 গিগাবাইট / বুট? আপনার distro উপর নির্ভর করে আপনি সত্যিই কয়েক শত megs বেশী প্রয়োজন হবে না ...\nআমি সাধারণত একাধিক ফাইল সিস্টেমে ডিস্ক বিভক্ত করার আপনার পদ্ধতির সঙ্গে একমত। মাঝখানে সোয়াপ নির্বাণ সত্যিই আমি আপনার জন্য কিছু না যদি আমি নিশ্চিত নই। আমি সমস্ত পার্টিশনগুলি উদ্দেশ্যে কাজগুলির জন্য যথেষ্ট বড় তা নিশ্চিত করতে মনোনিবেশ করব। উদাহরণস্বরূপ, আপনার 16 গিগাবাইট / var / লগ পূরণ হবে যে ঝুঁকি কি? একটি স্ট্যান্ডার্ড লিনাক্স সার্ভার যা লগের জন্য প্রচুর পরিমাণে থাকা উচিত, তবে একটি বিশেষ সার্ভার ব্যবহারের উপর ভিত্তি করে অনেক বড় লগফিল তৈরি করতে পারে।\nআপনি যে সফ্টওয়্যারটি ব্যবহার করছেন সেটি যদি অনেক বড় টেম্পফাইল তৈরি করতে চায় তবে আপনি / tmp আকার বাড়ানোর কথা বিবেচনা করতে পারেন।\nফাইল সিস্টেমের মাপের জন্য এই ধরণের পদ্ধতির ব্যবহার করার জন্য আমার প্রধান সুপারিশটি ব্যবহার করা হবে, তবে যথাযথ নজরদারি এবং লগ ফাইল ঘূর্ণন করতে মনোনিবেশ করুন যাতে আপনি সেই সমালোচনামূলক / tmp এবং / var / log ফাইল সিস্টেমগুলি পূরণ না করেন।\nআচ্ছা, আমি এই বিষয়ে সচেতন নই যে SIP সার্ভার সফ্টওয়্যারটি অস্থায়ী ফাইলগুলি বা বড় অস্থায়ী ফাইলগুলি ব্যবহার করবে বা আপনাকে অনেকগুলি তৈরি করবে, কিন্তু আপনার মতই, দুঃখিত হওয়ার চেয়ে নিরাপদ থাকা ভালো। এছাড়াও সার্ভারের অংশ থেকে লগিং অনেক হবে না। সিডিআর এর বা ডেটাবেস ফাইলগুলির মত কিছু তথ্য / var মধ্যে অন্য ডিরেক্টরিতে বাস করবে এবং এটি বড় হতে পারে তাই আমি মনে করি যে বড় আকার থাকা উচিত। আমি নিশ্চিত হব যে / tmp এবং / var / log এর জন্য স্থান যথেষ্ট বড় এবং আমি নিশ্চিতভাবে সঠিক লগ ফাইল ঘূর্ণন ব্যবহার করব। পরামর্শের জন্য ধন্যবাদ! - crazybyte\nআমি নিজেকে সম্ভবত তাই বিভক্ত করা হবে না; যদি কোন নির্দিষ্ট পার্টিশন পূরণ হয়ে থাকে তবে আপনি সমস্যাগুলি নিয়ে যাবেন এবং আপনি এটি তৈরি করেছেন যাতে আপনি ~6পেয়েছেন এবং সমস্যার সৃষ্টি করতে পারে এবং এটি একটি নতুন সিস্টেম, তাই আপনি আসলেই জানেন না স্থান টাইট পেতে যাচ্ছে যেখানে নিশ্চিত।\nউপলব্ধ স্থান কম পায় যখন আপনি সতর্কতা সেট আপ করতে ভুলবেন না।\nঅবশ্যই, সমস্যা এড়ানো নিশ্চিত করার জন্য পর্যবেক্ষণ বাধ্যতামূলক হবে। - crazybyte\nআমি / usr জন্য একটি 30 গিগাবাইট পার্টিশন বিভাজন বিরক্ত হবে না। 16 গিগাবাইট / এবং / usr সংযুক্ত করার জন্য যুক্তিসঙ্গত আকার; আপনি সত্যিই রুমে চান তাহলে আপনার রুট পার্টিশন 20-30GB দিতে।\nআমার LVM এর সাথে অনেক অভিজ্ঞতা নেই, তবে আপনার প্রস্তাবিত ব্যবহারের সাথে এটি জ্ঞান করে।\nআপনার শুরুর প্রয়োজনীয়তা মৌলিক সিস্টেম এবং সফটওয়্যারের জন্য কী হবে তা ঠিক করার জন্য আপনাকে প্রথমে একটি পরীক্ষামূলক ইনস্টলেশন করা উচিত বলে মনে হচ্ছে। বিশেষ করে যদি আপনি একটি LVM সমাধান এড়ানো হবে। একবার আপনি এটি সম্পন্ন করলে আপনার / এবং / usr পার্টিশনগুলি কত বড় হবে তার আরো দৃঢ় ধারণা থাকবে অবশ্যই থাকা. আপনি আপনার পার্টিশনের মাপগুলি সামঞ্জস্য করতে পারেন যেগুলি আপনার প্রয়োজনীয় এলাকার জন্য উপলব্ধ স্থানটি সর্বাধিক করতে - - var, / var / log, এবং / tmp।\nকিভাবে আমি aptitude বা apt-পেতে dpkg কনফিগারেশন পরামিতি প্রদান করবেন? উবুন্টুতে একটি ইমেইল সার্ভার সেট আপ করা হচ্ছে কিভাবে আমি RedHat Enterprise5এ automake এবং autoconf ইনস্টল করব? কিভাবে AWS অ্যাপ্লিকেশন লোড ব্যালান্সারে HTTPS এ HTTP পুনঃনির্দেশিত করবেন? পোর্টগুলি বোঝা: একাধিক ব্রাউজার ট্যাব একই সময়ে কিভাবে যোগাযোগ করে? [বন্ধ] কিভাবে একটি নেটওয়ার্ক তারের ট্রেস করার জন্য একটি টোন জেনারেটর ব্যবহার করবেন একটি উত্পাদন mongoDB ক্লাস্টার জন্য সর্বনিম্ন পরিমাণ সার্ভার কি?


স্টাফ রিপোর্টার: খরচ কমাতে আন্তর্জাতিক বাণিজ্যে সরাসরি বা স্থানীয় মুদ্রা ব্যবহারে বাংলাদেশের মনযোগ দেওয়া জরুরি বলে মত দিয়েছেন বিশেষজ্ঞরা। পর্যায়েক্রমে দেশিয় মুদ্রাকে আরও শক্তিশালী করতে হবে।\nগতকাল বৃহস্পতিবার সকালে রাজধানীর বিআইবিএম অডিটোরিয়ামে ‘ইউজিং ইউএস ডলার ইন ফরেন ট্রেড ইজ দেয়ার এনি অল্টারনেটিভ অপশন’ শীর্ষক গোলটেবিল বৈঠকে বিশেষজ্ঞরা এই মত দেন।\nগোলটেবিল বৈঠকে সভাপতিত্ব করেন বিআইবিএম-এর মহাপরিচালক এবং বাংলাদেশ ব্যাংকের নির্বাহী পরিচালক মহা. নাজিমুদ্দিন। বক্তব্য রাখেন বিআইবিএম-এর অধ্যাপক ও পরিচালক (গবেষণা, উন্নয়ন ও পরামর্শ) ড. প্রশান্ত কুমার ব্যানার্জ্জী।\nগবেষণা দলে অন্যান্যের মধ্যে ছিলেন, বিআইবিএম-এর সহকারী অধ্যাপক তানবীর মেহদী, বিআইবিএম-এর সহকারী অধ্যাপক অন্তরা জেরীন, বিআইবিএম-এর সহকারী অধ্যাপক তোফায়েল আহমেদ, বাংলাদেশ ব্যাংকের উপ-মহাব্যবস্থাপক আনিসুর রহমান ও এ. এস. এম. শাহাবুদ্দিন, ইউনাইটেড কমার্শিয়াল ব্যাংক লিমিটেডের হেড অব ট্রেড মো. খাইরুল আলম চৌধুরী, ইস্টার্ন ব্যাংক লিমিটেডের হেড অব ট্রেজারী মেহেদী জামান।\nএই গোলটেবিল বৈঠকে তুলে ধরা এক গবেষণা প্রতিবেদনেও বলা হয়, আমদানি-রফতানিসহ বৈদেশিক বাণিজ্যে নির্দিষ্ট কয়েকটি দেশের ক্ষেত্রে নিজস্ব মুদ্রা ব্যবহারের সুযোগ রয়েছে। এতে লেনদেনের খরচ অনেকাংশে কমিয়ে আনবে। বাংলাদেশ ইনস্টিটিটিউট অব ব্যাংক ম্যানেজমেন্ট (বিআইবিএম) এই গবেষণা প্রতিবেদন তৈরি করেছে।\nবাংলাদেশ ব্যাংকের ডেপুটি গবর্নর এস এম মনিরুজ্জামান বলেন, ২০১৯ সালে আমদানির ক্ষেত্রে ৮৯ শতাংশ ডলারের মাধ্যমে সম্পন্ন হয়েছে। তবে এক দশকে আমদানি লেনদেনের ৮৫ শতাংশ ডলারের মাধ্যমে সম্পন্ন হয়। রফতানির ক্ষেত্রে লেনদেনের ৯৭ শতাংশ ডলারের মাধ্যমে সম্পন্ন হয়।\nতিনি বলেন, আন্তর্জাতিক বাণিজ্যের লেনদেনের ক্ষেত্রে এই মুহূর্তে ডলারের বিকল্প মুদ্রা ব্যবহার করা সম্ভব না হলেও আলোচনা অব্যাহত থাকলে ভবিষ্যতে ইতিবাচক ফল পাওয়া যাবে।\nবিআইবিএম-এর মহাপরিচালক মহা. নাজিমুদ্দিন বলেন, আন্তর্জাতিক বাণিজ্যে সরাসরি মুদ্রা ব্যবহার করলে খরচ কমবে। এতে ডলারের ওপর চাপ কিছুটা কমবে। কিন্তু এখনও ডলারের বিকল্প কোনও মুদ্রা বাজারে চালু নেই।\nবাংলাদেশ ব্যাংকের সাবেক নির্বাহী পরিচালক ইয়াছিন আলি বলেন, পারিপার্শ্বিক দিক বিবেচনায় বাণিজ্যের ক্ষেত্রে ডলার ব্যবহারই নিরাপদ। তবে ডলারের বিকল্প হিসেবে অন্য কোনও মুদ্রা ব্যবহার লাভজনক হলে তা উৎসাহিত করা যেতে পারে।\nবিআইবিএম-এর অধ্যাপক শাহ মো. আহসান হাবীবগবেষণা প্রতিবেদনে বলা হয়েছে, মার্কিন ডলারের বিকল্প কোনও মুদ্রা এ মুহূর্তে নেই। তবে নির্দিষ্ট কয়েকটি দেশের ক্ষেত্রে নিজস্ব মুদ্রা ব্যবহারের সুযোগ রয়েছে। যা লেনদেনের খরচ অনেকাংশে কমিয়ে আনবে।। ৮ সদস্যের একটি গবেষণা দল এই গবেষণা করেন।


জানা যায়, সদর উপজেলার পাকুড়িয়া এলাকায় এবং নালিতাবাড়ী উপজেলার ছালুয়াতলা গ্রামে দুটি পৃথক স্থানে পাখি শিকারিরা দীর্ঘদিন ধরে বিভিন্ন ধরনের পাখি ও বক শিকার করে আসছিলেন।\nগোপন সূত্রে খবর পেয়ে শুক্রবার সকালে ওইসব এলাকায় পৃথক অভিযান চালায় বন্যপ্রাণী ও জীববৈচিত্র্য সংরক্ষণ বিভাগ। ওইসময় পাকুড়িয়া থেকে সাতটি বক ও ছালুয়াতলা থেকে পাঁচটি বকসহ চার ব্যক্তিকে আটক করা হয়। পরে অবৈধভাবে পাখি শিকারের দায়ে মোহাম্মদ রোমান মিয়া, মো. আনার আলী, মো. জুয়েল মিয়া ও মো. ইদ্রিস আলীকে বন্যপ্রাণী (সংরক্ষণ ও নিরাপত্তা) আইন, ২০১২ এর ৩৮(১) ধারায় প্রতিজনকে দুই হাজার টাকা করে মোট আট হাজার টাকা জরিমানা করা হয়।


নুসরাত হত্যা: কেরোসিন ও বোরকা বিক্রেতার সাক্ষ্যগ্রহণ ও জেরা সম্পন্ন\nগ্লোবালটিভিবিডি ৪:৪২ অপরাহ্ণ, জুলাই ০৭, ২০১৯\nফেনী প্রতিনিধি: ফেনী সোনাগাজীর মাদরাসা ছাত্রী নুসরাত জাহান রাফিকে আগুনে পুড়িয়ে হত্যার ঘটনায় মামলার অভিযোগ গঠনে এখনও পর্যন্ত সাতজনের সাক্ষ্যগ্রহণ ও জেরা সম্পন্ন হয়েছে।\nরোববার (৭ জুলাই) সকাল ১১ টার দিকে ১৬ জন আসামিকে ফেনীর নারী ও শিশু নির্যাতন দমন ট্রাইব্যুনালের বিচারক মামুনুর রশিদের আদালতে হাজির করা হয়। আদালত কেরোসিন ও বোরকা বিক্রেতা জসিম, হেলাল উদ্দিন ও লিটনকে রাষ্ট্রপক্ষের আইনজীবীরা সাক্ষ্যগ্রহণ করে। সাক্ষ্যগ্রহণ শেষে দুপুরে আসামিপক্ষের আইনজীবীরা তিন জন সাক্ষীকে জেরা করে।\n৯২ জন সাক্ষীর মধ্যে মামলার বাদী নুসরাতের বড় ভাই মাহমুদুল হাসান নোমান, বান্ধবী নিশাত, সহপাঠী নাসরিন সুলতানা ফুর্তি, পিয়ন নুরুল আমিন ও নৈশপ্রহরী মো. মোস্তফার সাক্ষ্যগ্রহণ ও জেরা সম্পন্ন হয়েছে।\nএদিকে বাদীপক্ষের আইনজীবী এডভোকেট শাহজাহান সাজু জানান, সোমবার নুসরাতের ছোট ভাই রায়হান ও সাক্ষী লোকমানের সাক্ষ্যগ্রহণ ও জেরা সম্পন্ন করা হবে।\nএর আগে হত্যা মামলার চার্জশিট জমা দেওয়ার আগে ৭জন সাক্ষী আদালতে ১৬৪ ধারায় স্বীকারোক্তিমূলক জবানবন্দি দিয়েছেন। গত ২৮ মে ফেনীর আমলী আদালতের জ্যেষ্ঠ বিচারিক হাকিম মো. জাকির হোসাইনের আদালতে পুলিশ ব্যুরো অব ইনভেস্টিগেশনের (পিবিআই) এর পরিদর্শক ও মামলার তদন্ত কর্মকর্তা মোহাম্মদ শাহ আলম ১৬জনকে অভিযুক্ত করে ৮৬৯ পৃষ্ঠা সম্বলিত নথি ও অভিযোগপত্র দাখিল করেন। এরপর গত ৩০ মে মামলার ধার্য তারিখে আসামিদেরকে আদালতে হাজির করা হলে আদালত শুনানী না করে ওই মামলাটি ফেনীর নারী ও শিশু নির্যাতন দমন ট্রাইব্যুনাল আদালতে পাঠানোর আদেশ দেন। গত ১০ জুন মামলাটি আমলে নিয়ে শুনানির শুরু করে ২০ জুন মামলার চার্জশীটের উপর শুনানী শেষে এ মামলায় ১৬ আসামির বিরুদ্ধে অভিযোগ গঠন করে সাক্ষ্যগ্রহনের দিন ধার্য করেন আদালত।\nপ্রসঙ্গত, সোনাগাজী ইসলামিয়া সিনিয়র ফাজিল মাদরাসার আলিম পরীক্ষার্থী নুসরাত জাহান ওরফে রাফিকে গত ৬ এপ্রিল গায়ে কেরোসিন ঢেলে আগুন দেয় দুর্বৃত্তরা। পরে ১০ এপ্রিল চিকিৎসাধীন অবস্থায় ঢাকা মেডিকেল কলেজ হাসপাতালের বার্ন এন্ড প্লাষ্টিক সার্জারি বিভাগে মারা যায়। এ ঘটনায় নুসরাতের ভাই মাহমুদুল হাসান নোমান বাদী হয়ে আটজনের নাম উল্লেখ করে অজ্ঞাতনামাদেরকে আসামি করে সোনাগাজী মডেল থানায় মামলা করেন। পরে মামলাটি পিবিআইতে স্থানান্তর করা হয়। পুলিশ ও পিবিআই এ মামলায় ২১ জনকে গ্রেফতার করে। এদের মধ্যে ১২ জন আদালতে ১৬৪ ধারায় স্বীকারোক্তিমূলক জবানবন্দি দেয়। এর আগে গত ২৭ মার্চ নিজ কক্ষে ডেকে নুসরাতকে শ্লীলতাহানি করে অধ্যক্ষ সিরাজ উদ দৌলা।\nএঘটনায় নুসরাত রাফির মা বাদি হয়ে সোনাগাজী মডেল থানায় মামলা দায়ের করলে পুলিশ সিরাজ উদ দৌলাকে গ্রেফতার করে কারাগারে পাঠায়।\nএ মামলায় মোট ২১ জনকে গ্রেফতার করা হয়। তবে পিবিআই ৫ জনকে অব্যাহতি দেওয়ার সুপারিশ করলে আদালত তা অনুমোদন করে। এ ঘটনায় তিন পুলিশ সদস্যের দায়িত্বে অবহেলার প্রমাণ মেলায় শাস্তিমূলক ব্যবস্থা গ্রহন করা হয়েছে। এছাড়া যৌন হয়রানির মামলার পর নুসরাত রাফির জবানবন্দি গ্রহণের সময় তার ভিডিও ধারণ করে ইন্টারনেটে ছড়িয়ে দেওয়ায় সাইবার আইনের মামলায় গ্রেফতার সোনাগাজী মডেল থানার তৎকালীন ওসি মো: মোয়াজ্জেম হোসেন কারাগারে রয়েছেন।


কমলনগরে কৃষি শুমারির তথ্য সংগ্রহ কার্যক্রম পরিদর্শন - প্রয়াসনিউজ\nকমলনগরে কৃষি শুমারির তথ্য সংগ্রহ কার্যক্রম পরিদর্শন\nআমজাদ হোসেন আমু,কমলনগর (লক্ষ্মীপুর): লক্ষ্মীপুরের কমলনগরে কৃষি শুমারি ২০১৯ এর মাঠ পর্যায়ের তথ্য সংগ্রহের কার্যক্রম শুরু হয়েছে।মাঠ পর্যায়ে কাজ পরিদর্শন করেন, জেলা উপ পরিচালক পরিসংখ্যার অধিদপ্তর হারুন-অর রশীদ। এ সময় তিনি মাঠে কার্যরত সুপারভাইজার ও মাঠ কর্মীদের বই পরিদর্শন করেন।\nআজ বুধবার দুপুরে উপজেলা পরিসংখ্যান অফিসে এ কার্যক্রম পরিচালনা করেন।\nএ সময় তিনি বলেন, পরিকল্পনা মন্ত্রণালয়ের পরিসংখ্যান ও তথ্য ব্যবস্থাপনা বিভাগাধীন বাংলাদেশ পরিসংখ্যান ব্যুরো বিশ্ব খাদ্য ও কৃষি সংস্থার গাইডলাইন অনুসারে সারা দেশে শহর ও পল্লি এলাকায় ‘কৃষি (শস্য, মৎস্য ও প্রাণিসম্পদ) শুমারি ২০১৮’ শীর্ষক প্রকল্পের আওতায় এই কৃষি শুমারি পরিচালনা করছে। এটি দেশব্যাপী বৃহৎ আকারে পরিচালিত অন্যতম পরিসংখ্যানিক কার্যক্রম। প্রতি ১০ বছর অন্তর কৃষি শুমারি অনুষ্ঠিত হয়। আগামী ২০ জুন পর্যন্ত সময়ে মাঠ পর্যায়ে শুমারির তথ্য সংগ্রহ কার্যক্রম পরিচালিত হবে।\nতিনি আরও বলেন,এটি সরকার ও দেশের একটি গুরুত্বপূর্ণ প্রকল্প। ‘বর্তমানে বাংলাদেশ পরিসংখ্যান ব্যুরো ছয়টি প্রধান ফসল যেমন- আউশ, আমন, বোরো, গম, আলু ও পাট ফসলের হিসাব এবং ১২০টি অপ্রধান ফসলের হিসাব প্রস্তুত করছে। আধুনিক ও বৈজ্ঞানিক প্রযুক্তি কৃষিতে ব্যাপক বৈচিত্র্য এনেছে, উদ্ভাবন হয়েছে নতুন ফল এবং ফসলের জাত। কৃষি শুমারি-২০১৯ এর মাধ্যমে বর্তমান ১২৬ ফসলের হিসাবের পাশাপাশি নব-উদ্ভাবিত ফল ও ফসলের হিসাব পাওয়া যাবে।\nএসময় উপস্থিত ছিলেন, উপজেলা জোনাল অফিসার মো.মাহে আলম শামীম, উপজেলা পরিসংখ্যান অফিস কর্মকর্তা মো.নুর নবী , ইউনিয়ন সুপারভাইজার মো. রিয়াজ উদ্দিন, আবু সুফিয়ান সুজন, মো. সুমন, মো. ইশতিয়াক হোসেন,মো.ইসমাঈল হোসেন, মো. আবদুল খালেক, মো.মহিন, মাঠ কর্মী মো. রায়হান হোসেন,মো. শিবলু, মো. নাছির, মো. হাছান,হারুনুর রশিদ,আবদুল মান্নান, শারমিন বেগম সহ সকল মাঠকর্মী বৃন্দ।\nপ্রয়াস নিউজ /টি 2\nPrevious articleভোলা কলেজের ছাত্র লিভার সিরোসিসে আক্রান্ত শাহীন বাঁচতে চায়।


বিদ্যুৎ বিভ্রাটে রাঙামাটিবাসীর জীবনযাত্রা ব্যাহত - pahar24.com\nনীড় পাতা/ব্রেকিং/বিদ্যুৎ বিভ্রাটে রাঙামাটিবাসীর জীবনযাত্রা ব্যাহত\nবিদ্যুৎ বিভ্রাটে রাঙামাটিবাসীর জীবনযাত্রা ব্যাহত\nPahar24অক্টোবর 11, 2017, 1:06 অপরাহ্নLast Updated: অক্টোবর 11, 2017, 1:06 অপরাহ্ন\nবিদ্যুৎ বিভ্রাটে রাঙামাটিবাসীর মধ্যে অসন্তোষ দানা বাঁধছে। গত বেশ কিছু দিন ধরে দিনে ও রাত্রিতে বিভিন্ন সময়ে এ সমস্য দেখা দিচ্ছে। বিদ্যুৎ বিভ্রাট ও অসহনীয় গরমে রাঙামাটিবাসীর স্বাভাবিক জীবনযাত্রা বিঘœ ঘটছে।\nবনরূপা এলাকার বাসিন্দা মো: মফিজুর রহমান বলেন, রাঙামাটিতে বেশ কিছু দিন ধরে বিদ্যুতের সমস্য দেখা দিচ্ছে। এতে করে অসুস্থ রোগীদের জন্য যেমন সমস্য হচ্ছে ঠিক তেমনিভাবে বাসাবাড়ির নানান কাজেও সমস্য সৃষ্টি হচ্ছে।\nরাঙামাটি কলেজে অনার্স প্রথম বর্ষের পরীক্ষার্থী মাসুদুর আলম বলেন, আমাদের অনার্স প্রথম বর্ষের চুড়ান্ত পরীক্ষা শুরু হয়েছে। রাঙামাটি শহরে বেশ কিছু দিন ধরে বিদ্যুতের এত বেশি সমস্য হচ্ছে যে আমাদের পড়ালেখা করতে সমস্য হচ্ছে প্রচুর। বিদ্যুতের এমন সমস্য যাতে আর না হয় এর জন্য পর্যাপ্ত ব্যবস্থা নেওয়ার আহ্বান জানান তিনি। রাঙামাটি হাসপাতালে ভর্তিকৃত রোকসানা আক্তার বলেন, এমনিতে বেশ কিছু দিন ধরে প্রচুর গরম পরছে, তার মধ্যে কয়েকদিন ধরে বিদ্যুতের এত বেশি সমস্যা দেখা দিচ্ছে যে আমাদের পক্ষে গরম সহ্য করা খুবই কষ্টসাধ্য হয়ে পরেছে।\nরাঙামাটির বিদ্যুৎ উন্নয়ন বোর্ডের নির্বাহী প্রকৌশলী সবুজ কান্তি মজুমদার বলেন, লোডশেডিং আমাদের স্থানীয় কোন সমস্যা নয়, এটা হচ্ছে জাতীয় গ্রিডের সমস্যা। লোড বেড়ে যাওয়ার কারণে সিকিউনন্সি ডাউন হয়ে যায়, যার ফলে লোডশেডিং দিতে হয়। এ সমস্যা শুধু রাঙামাটিতে নয় দেশের বিভিন্ন এলাকায় হচ্ছে। এই বিষয়টি ঢাকা থেকে পরিচালনা করা হয় বলে জানান তিনি। তিনি আরো জানান, বেশ কিছু দিন নয় রাঙামাটিতে গত সপ্তাহের বুধবারে একবার এবং বৃহস্পতিবারে দুইবার আর গত বুধবার দুপুরের দিয়ে লোডশেডিং সমস্যাটা দেখা গিয়েছে। তবুও আমি বিভিন্ন স্থানের সাথে কথা বলে বিদ্যুৎ বরাদ্দ নিয়েছি। আশা করছি এ সমস্যা দ্রুত সমাধান হবে।\n‘চির তরুণ’ এক শিক্ষকের বিদায়\nনভেম্বর 18, 2018, 8:57 অপরাহ্ন\nSubarna Tunka বলেছেন:\nঅক্টোবর 11, 2017, 1:17 অপরাহ্ন; 1:17 অপরাহ্ন এ\nZiauddin Fahad বলেছেন:\nঅক্টোবর 11, 2017, 1:37 অপরাহ্ন; 1:37 অপরাহ্ন এ\nঅক্টোবর 11, 2017, 1:44 অপরাহ্ন; 1:44 অপরাহ্ন এ\nডিজিটাল বাংলাদেশ বলে কথা\nChinku Chakma বলেছেন:\nঅক্টোবর 11, 2017, 2:07 অপরাহ্ন; 2:07 অপরাহ্ন এ\n2018 সালের ডিজিটাল বাংলাদেশ প্রথম রুপ\nAktar Hossion বলেছেন:\nঅক্টোবর 11, 2017, 2:08 অপরাহ্ন; 2:08 অপরাহ্ন এ\nহাটাজারী গিরিটপেল হয়েচে তাতে আমাদেরকি আমাদের বিদ্যুত আমাদের দেওয়া খোক\nKusal Tripura বলেছেন:\nঅক্টোবর 11, 2017, 2:12 অপরাহ্ন; 2:12 অপরাহ্ন এ\nAkon aslo er por 2min theke abr chole gelo..\nঅক্টোবর 11, 2017, 2:13 অপরাহ্ন; 2:13 অপরাহ্ন এ\nরাংগামাটি থেকে কিভাবে বিদুৎ যায় সেটা আমার বোধগম্য নয়। যে এলাকায় বিদুৎ উৎপাদন করা হয় এবং এ এলাকার মানুষ বছরে ছয় মাস বন্যার পানিতে ভাসমান থাকে। প্রয়োজন হলে অন্য অন্য জায়গায় লোডশেডিং থাকবে কিন্তু রাংগামাটি তে নয়। এসব কর্মকর্তার জানা নেই এই বিদুৎ উৎপাদনে কোন এলকার মানুষ ভোক্তভোগী।\nHarish Harish বলেছেন:\nঅক্টোবর 11, 2017, 2:16 অপরাহ্ন; 2:16 অপরাহ্ন এ\nTader karone sorkarer vabmurti khunno hocche. Ei bepare sorkarer suvo dristi kamona korchi.\nসরোজনী দে বলেছেন:\nঅক্টোবর 11, 2017, 2:45 অপরাহ্ন; 2:45 অপরাহ্ন এ\noshojjo lagce just…!!\nরিয়াদ মুহাম্মদ বলেছেন:\nঅক্টোবর 11, 2017, 3:55 অপরাহ্ন; 3:55 অপরাহ্ন এ\nরাঙামাটিতে যদি কোনো কারখানা থাকতো তাহলে একটা কথা ছিল।\nbut এত ভালো জায়গায় ভালো সময়ে কারেন্ট না থাকার কারন কি??\nআবার অন্য জায়গায় বিক্রি হচ্ছে নাতো??\nShihad Hannan বলেছেন:\nঅক্টোবর 11, 2017, 4:07 অপরাহ্ন; 4:07 অপরাহ্ন এ\nRk Chakma বলেছেন:\nঅক্টোবর 11, 2017, 4:37 অপরাহ্ন; 4:37 অপরাহ্ন এ\nATIBO DUKKO JANOK.\nঅক্টোবর 11, 2017, 5:24 অপরাহ্ন; 5:24 অপরাহ্ন এ\nঅনিল তংঞ্ছঙ্গ্যা কৃষক বলেছেন:\nঅক্টোবর 11, 2017, 6:10 অপরাহ্ন; 6:10 অপরাহ্ন এ\nরাংগামাটি বিদুৎ কর্মকর্তা মানুষের থেকে জর্ম্ম নয়,কুকুরের থেকে জর্ম্ম।বর্তমানে এস এসসি টেষ্ট চলতেছে,,,আগামী কিছু দিন পর প্রথমিক,মধ্যমিক পরীক্ষা হবে।।।তাদের কি হবে যারা দেশ গড়বে,আমাদের ভবিষ্যত প্রজম্ম???অবিলম্বে ভালোয় ভালোয় বিদুৎ চাই…নাহলে পাবলিক যদি ক্ষেপেগেলে না,,বুঝতেই পারছেন….।\nMahadi Hasan বলেছেন:\nঅক্টোবর 11, 2017, 7:26 অপরাহ্ন; 7:26 অপরাহ্ন এ\nএর সমাধান কি ভাই\nঅক্টোবর 11, 2017, 8:08 অপরাহ্ন; 8:08 অপরাহ্ন এ\nএই বিষয় টা তুলে ধরার জন্য পত্রিকা ও সম্পাদক কে আন্তরিক ধন্যবাদ জানাই। এবার যদি বিদ্যুৎ বিভাগের রাঙ্গামাটি জেলার A/C, Xen সাহেবদের বিষয়টি জনগুরুত্বপূর্ণ বলে মনে হয় এবং ব্যবস্হা নেন তাহলে ধন্য হবো।\nলাভেল তালুকদার বলেছেন:\nঅক্টোবর 12, 2017, 12:56 পূর্বাহ্ন; 12:56 পূর্বাহ্ন এ\nখাগড়াছড়িবাসী এতদিন ধরে কিভাবে সহ্য করে আসছে,একটু চিন্তা করূন।\nMD Monir বলেছেন:\nঅক্টোবর 12, 2017, 5:59 পূর্বাহ্ন; 5:59 পূর্বাহ্ন এ\nEi sob osadu kormochari der bepare sorkarer monojug deya proyujon.\nJusica Chakma বলেছেন:\nঅক্টোবর 12, 2017, 6:01 পূর্বাহ্ন; 6:01 পূর্বাহ্ন এ\nDigital Bangladesher ai nomuna!!!!\nঅক্টোবর 12, 2017, 6:03 পূর্বাহ্ন; 6:03 পূর্বাহ্ন এ\nAi bisoy ta rmt dc er beshi socheton hoa drkr\nHitoy Cangma বলেছেন:\nঅক্টোবর 12, 2017, 10:28 পূর্বাহ্ন; 10:28 পূর্বাহ্ন এ\nসত্যি খুব বিরক্তিকর\nআভা আদি বলেছেন:\nঅক্টোবর 13, 2017, 8:44 পূর্বাহ্ন; 8:44 পূর্বাহ্ন এ\nগম লাগিলু ভেই , এক্কেরে ইল্ অলঅ


Jasprit Bumrah Sports: স্মিথকে ভেংচে দিলেন বুমরা, মনে করালেন ইশান্তের কীর্তি, দেখুন ভিডিও\nJanuary 7, 2021 2:45:56 pm\nব্যাটিংয়ের সময় অদ্ভুত অঙ্গভঙ্গি করেন স্টিভ স্মিথ। ব্যাটিং স্টান্স হোক বা বল ফেস করার পরে মৌখিক প্রতিক্রিয়া- সবেতেই অনন্য অজি তারকা। সাধারণত, বোলাররা স্মিথের এমন অদ্ভুত অঙ্গভঙ্গিকে বিশেষ পাত্তাও দেন না। তবে হতাশ হলে অন্য কথা!\nজসপ্রীত বুমরাকে সিডনি টেস্টের প্রথম দিনেই ঘাম ঝরিয়ে ছাড়লেন স্মিথ। প্রথম দুই টেস্টে অশ্বিন-বুমরার কাছে বারবার পরাস্ত হলেও সিডনিতে স্মিথ ছিলেন দৃঢ়প্রতিজ্ঞ। বেশ জাঁকিয়ে ব্যাটিং করছেন স্মিথ এবং সেইসঙ্গে হাফসেঞ্চুরি করা লাবুশানে।\nশুরুতেই ডেভিড ওয়ার্নারকে হারালেও অজিরা পুকভস্কি এবং লাবুশানের হাফসেঞ্চুরিতে ভর করে নিজেদের সামলে নিয়েছে। সেইসঙ্গে কর্তৃত্ব নিয়েই ব্যাটিং করছেন স্মিথও। ভারতীয় বোলারদের উপর এতটাই আধিপত্য ছিল স্মিথ-লাবুশানে জুটির যে অশ্বিনও দিন শেষ করলেন ১৭ ওভারে বিনা উইকেটে ৫৬ রান খরচ করে।\nGot video too????#INDvsAUS pic.twitter.com/MvkSp7n2z4\nঅজি ব্যাটসম্যানদের আউট না করতে পারায় ভারতীয় ফিল্ডারদের চোখে মুখেও হতাশা ফুটে উঠছিল। আর হতাশার চরম বহিঃপ্রকাশ হিসাবে বুমরাকেও দেখা গেল স্মিথকে ভ্যাঙাতে। স্মিথ যেভাবে ব্যাটিং করার সময় ভাবভঙ্গি করে থাকেন, সেরকম ভঙ্গিই নকল করলেন বুমরা। ১৪ ওভার বল করেও ১ টি উইকেট দখল করতে পারেননি তারকা এই পেসার। তারপরেই তিনি এই কীর্তি করলেন। এমন ভিডিও সোশ্যাল মিডিয়ায় শেয়ার করার পরেই তা ভাইরাল।\nঘটনা হল, বুমরার মতোই কান্ড করেছিলেন ইশান্ত শর্মা। ২০১৭-য় রাঁচি টেস্টে মুখোমুখি হয়েছিল ভারত-অস্ট্রেলিয়া। সেই টেস্টের সময় পাটা পিচে ভারতীয় বোলারদের দুরমুশ করে ১৭৮ তোলেন স্মিথ। আর তখনই ইশান্ত শর্মা হতাশ হয়ে স্মিথকে ভেংচে দেন। ইশান্তের সেই অভিব্যক্তি এখনো মিম বানাতে প্রয়োজন হয়।\nযাইহোক, প্রথম দুই টেস্টে স্মিথ মাত্র ১০ করেছিলেন। সিডনিতে প্রথম দিনের শেষে তিনি ক্রিজে অপরাজিত ৩১ রানে। ফর্মে ফিরতে মরিয়া স্মিথ। আবার ভারতীয় বোলাররাও যত তাড়াতাড়ি অজি ইনিংস গুটিয়ে দিতে চাইবে। দিনের শেষে অস্ট্রেলিয়া ১৬৬/২।\nWeb Title: India vs australia jasprit bumrah mimics steve smith reminds ishant sharmas expression


আলাপ:সচিত্র সেনানায়েকে - উইকিপিডিয়া\nএই পাতাটি সচিত্র সেনানায়েকে নিবন্ধের উন্নয়ন নিয়ে আলোচনার জন্য আলাপ পাতা।\nসচিত্র না সচিত্রা না সচিথ্রা?[সম্পাদনা]\nবাংলায় সচিত্র নামটাই মনে হয় বহুল প্রচলিত। প্রচলিত বানান হিসেবে, আমার মতে এই নিবন্ধটাকে সচিত্র সেনানায়েকে-তে সরিয়ে নেওয়া উচিত। সচিথ্রা সেনানায়েকে মাত্র ৭টি হিট, তাও উইকির\nসচিত্রা সেনানায়েকে, ৯৩৪টি হিট\nসচিত্র সেনানায়েকে, ২৬৩০ টি হিট শোভন (আলাপ) ১০:২৩, ১২ আগস্ট ২০১৩ (ইউটিসি)\nধন্যবাদ শোভন, আপনাকে হিট অনুযায়ী নাম পরিবর্তনের পরামর্শের জন্যে। এমনিতেই শ্রীলঙ্কান নাম তো, বেশ বিদঘুঁটে! হিটের তালিকায় আরও আছে - সচিত্র সেনানায়ে[ক] (১০৪০), সচিত্রা সেনানায়ে[ক] (৪১৩)। নিয়মিত ব্যবহারকারী হিসেবে যদি শুরুতেই ব্যক্ত করতেন তো ভালো হতো! কেননা -\nএর সাথে টেমপ্লেট জড়িত। জড়িত আছে আরও কয়েকটি নিবন্ধ (একদিনের আন্তর্জাতিক ক্রিকেটে হ্যাট্রিকের তালিকা, ২০১২ এশিয়া কাপ, নাথান ম্যাককুলাম, ২০১৩ দক্ষিণ আফ্রিকা ক্রিকেট দলের শ্রীলঙ্কা সফর ...)। নিবন্ধ সৃষ্ট হলে আলোচনা-সমালোচনা থাকবেই। সে যাইহোক - সচিত্র সেনানায়েকে নামে স্থানান্তর করে বাকীগুলো পুণঃনির্দেশনা দিচ্ছি। আপনার অবদানের জন্য ধন্যবাদ। নিয়মিত ব্যবহারকারী হিসেবে আরও নিয়মিত থাকবেন এ প্রত্যাশা করছি। - Subrata Roy (আলাপ) ১১:১০, ১২ আগস্ট ২০১৩ (ইউটিসি)\n'https://bn.wikipedia.org/w/index.php?title=আলাপ:সচিত্র_সেনানায়েকে&oldid=1448352' থেকে আনীত\nএ পৃষ্ঠায় শেষ পরিবর্তন হয়েছিল ১১:১৩টার সময়, ১২ আগস্ট ২০১৩ তারিখে।


মোদী-মন্ত্রীসভায় গুরুত্বপূর্ণ ৬ মন্ত্রকের দায়িত্ব যেতে চলেছে? দেখে নিন একনজরে – প্রিয় বন্ধু বাংলা\nহোম > জাতীয় > মোদী-মন্ত্রীসভায় গুরুত্বপূর্ণ ৬ মন্ত্রকের দায়িত্ব যেতে চলেছে? দেখে নিন একনজরে\nদেশের সপ্তদশ লোকসভা নির্বাচনের রেজাল্ট আউট হয়ে গেছে – সম্মিলিত বিরোধীদের মাঠের বাইরে ছুঁড়ে ফেলে দিয়ে, নরেন্দ্র মোদির নেতৃত্বে পূর্ন আস্থা জানিয়েছেন দেশবাসী। ফলে লাগাতার দ্বিতীয়বারের জন্য কেন্দ্রে মন্ত্রীত্বের শপথ নিতে চলেছে বিজেপি সরকার। কবে হবে শপথগ্রহন অনুষ্ঠান? কে পাবেন কোন দপ্তরের দায়িত্ব? এইসব নিয়ে চূড়ান্ত গোপনীয়তা রক্ষা করা হয়েছে বিজেপির অন্দরে। তবুও, রাজধানীর রাজনীতির অন্দরমহল থেকে যেসব খবর ভেসে আসছে তার ভিত্তিতে এই মন্ত্রিসভার ৬ গুরুত্বপূর্ণ মন্ত্রকের দায়িত্বে দেখা যেতে পারে এঁদের –\n১. প্রধানমন্ত্রী – নরেন্দ্র মোদী – এই মন্ত্রীসভায় এই পদটি নিয়েই বোধহয় কোনো জল্পনা নেই। কেননা বিজেপি নির্বাচনে লড়েইছিল নরেন্দ্র মোদিকে সামনে রেখে। সুতরাং, বলাই যায় রাষ্ট্রপতি রামনাথ কোবিন্দের কাছে দ্বিতীয়বারের জন্য প্রধানমন্ত্রী হিসাবে শপথবাক্য পথ করবেন নরেন্দ্র মোদিই।\n২. অর্থমন্ত্রক – পীযূষ গোয়েল – কেন্দ্রীয় মন্ত্রীসভার দ্বিতীয় গুরুত্বপূর্ণ পদ। গতবার এই দায়িত্ব সামলেছিলেন অরুন জেটলি। ক্ষুরধার বুদ্ধি ও মন্ত্রীত্বের কাজে বিপুল অভিজ্ঞতাই ভর করে এই পদে এবারেও অরুন জেটলিকেই চাইছিলেন নরেন্দ্র মোদী। কিন্তু, অরুন জেটলি শারীরিকভাবে অসুস্থ, শেষ বাজেট পর্যন্ত পথ করতে পারেননি তিনি। ফলে তাঁর অনুপস্থিতিতে এই দপ্তর সামলানো পীযূষ গোয়েলের কাছেই যেতে চলেছে এই দপ্তর বলে মনে করছেন সংশ্লিষ্ট মহল।\n৩. স্বরাষ্ট্র মন্ত্রক – অমিত শাহ – গতবারে এই দায়িত্ব সামলেছিলেন রাজনাথ সিং। কিন্তু, এবারে নির্বাচনে জিতে লোকসভায় এসেছেন অমিত শাহ, যিনি গুজরাটে নরেন্দ্র মোদী মুখ্যমন্ত্রী থাকার সময় সেখানকার স্বরাষ্টমন্ত্রক সামলেছিলেন। অমিত শাহ এমনিতেই রাজ্যসভার সদস্য ছিলেন, তাঁকে শুধুমাত্র সাংসদ করে রাখার হলে, লোকসভা নির্বাচনে প্রতিদ্বন্দ্বিতা করতে বলা হত না। ফলে, তিনি যে মোদী মন্ত্রীসভায় এই গুরুদায়িত্ব পেতে চলেছেন তা নিয়ে অনেকেই নিশ্চিন্ত।\n৪. প্রতিরক্ষা মন্ত্রক – রাজনাথ সিং – গতবারে এই দায়িত্ব সামলেছিলেন নির্মলা সীতারামন। কিন্তু, অমিত শাহ স্বরাষ্ট্র মন্ত্রকের দায়িত্ব নিলে, বিপুল অভিজ্ঞতার জন্য প্রতিরক্ষা মন্ত্রকের দায়িত্ব যেতে পারে রাজনাথ সিংয়ের হাতে। বিশেষ করে, বর্তমান পরিস্থিতিতে প্রতিবেশী রাষ্ট্রের আগ্রাসনের সঙ্গে লড়তে হতে পারে, সেক্ষেত্রে একজন অভিজ্ঞ মন্ত্রী এই পদের জন্য দরকার। তবে অনেকেই আবার জানাচ্ছেন, রাজনাথ সিংকে স্বরাষ্ট্র দপ্তরে রেখে অমিত শাহকেও গুরুত্বপূর্ণ প্রতিরক্ষা মন্ত্রকের দায়িত্ব দেওয়া হতে পারে।\n৫. বিদেশ মন্ত্রক – নির্মলা সীতারামন – গতবার এই মন্ত্রকের দায়িত্ব সামলেছিলেন সুষমা স্বরাজ, কিন্তু শারীরিক অসুস্থতার কারণে তিনি নির্বাচনেই লড়েননি। ফলে, গতবারে অত্যন্ত সাফল্যের সঙ্গে প্রতিরক্ষা মন্ত্রক সামলানো নির্মলা সীতারামনকে এবার বিদেশ দপ্তরের মত গুরুত্বপূর্ণ মন্ত্রকের দায়িত্ব সামলাতে দেখা যেতে পারে বলে মনে করছেন অনেকেই।\n৬. রেলমন্ত্রক – মুকুল রায় – বাংলায় এবার দুর্দান্ত ফলাফল করেছে বিজেপি, কিন্তু গেরুয়া শিবিরের মতে কাজ এখনো অসম্পূর্ন। আগামী বিধানসভা নির্বাচনে বাংলা থেকে তৃণমূল সরকারকে সরাতে পারলে, তবেই সেই কাজ সম্পূর্ণ হবে। ফলে, বাংলার কারোর হাতে এই গুরুত্বপূর্ণ মন্ত্রকের দায়িত্ব তুলে দেওয়া হতে পারে বলেই মনে করা হচ্ছে। বিভিন্ন সূত্র থেকে জানা যাচ্ছে, এই দপ্তর পাওয়ার দৌড়ে আছেন বাংলার রাজ্য সভাপতি দিলীপ ঘোষও। তবে, মুকুল রায় এর আগে রেলমন্ত্রক সামলে এসেছেন – ফলে এই দপ্তর পাওয়ার দৌড়ে অ্যাডভ্যান্টেজ কিন্তু বঙ্গ-রাজনীতির চাণক্যই।


কবি উত্তম দত্তের বাক প্রতিমা : অনুষঙ্গে ও প্রসঙ্গে এক মায়াবী শব্দ কোলাজ :: পল্লব গাঙ্গুলি\nকবি উত্তম দত্তের বাক প্রতিমা : অনুষঙ্গে ও প্রসঙ্গে এক মায়াবী শব্দ কোলাজ\n(এই বিভাগে থাকবে আমাদের পছন্দের কোনো কবির একাধিক কবিতা এবং তাঁর কবিতা নিয়ে লেখা অন্য লেখকের গদ্য)\nঅনেকে মনে করেন সময় ও পরিসরের খণ্ডধারণা থেকে আবেগায়িত বৌদ্ধিক জটিলতাকে (অভিজ্ঞতা) কবিতার আঙ্গিকে মুক্তি দেওয়াই চিত্রকল্প বা বাক প্রতিমার মূল লক্ষ্য। গ্রহণ-বর্জন-স্বীকরণে পরিশুদ্ধ অভিজ্ঞতা ও শৈল্পিক পরিবেশন এর অন্তর্বর্তীতেই চিত্রকল্পের রহস্যভূমি। বাক্যময়তা নয়, বরং তীব্র ইন্দ্রিয়সংবেদনা ও ভাবের সম্মিলনে বাঙ্ময় হয়ে ওঠাতেই চিত্রকল্পের যাবতীয় সার্থকতা! শব্দ, শব্দ এবং শব্দই – শব্দশিল্পীর রং। ভাবের সংস্থাপন তার শেষ তুলির টান।\nপুষ্পল শব্দের মায়াবী আবেশ আর কবিতার চলনে যাঁরা এখনও সুরেলা নূপুরধ্বনি খোঁজেন, প্রচারবিমুখ কবি উত্তম দত্তের কবিতা হয়তো তাঁদের হতাশই করবে। তাঁর কবিতায় ব্যবহৃত শব্দবন্ধ ও শব্দের আপাতসারল্য জনারণ্যে এক মায়াবী প্রতারক। চিত্রকল্পের তাৎক্ষণিক নেশাতুর ঘোর লঘু হয়ে এলে শব্দের অমোঘ অভিঘাতে পাঠক আক্রান্ত হন। এরপরই পাঠক আবিষ্কার করেন ব্যবহৃত শব্দের অন্তর্লীন পৌরুষে আর বাচ্যার্থের ঋজুতায় চিত্রকল্প মিতকথনে কীভাবে ভাস্বর আর বাঙ্ময় হয়ে উঠেছে।\nবলে নেওয়া ভালো এই কবির কাব্যভাষায় কোন প্রস্তাবিত বা ঘোষিত বৈশিষ্ট্যের সমর্থনে বিভিন্ন চিত্রকল্প থেকে তথ্য আহরণ এই নিবন্ধের দিকচলন (orientation) নয়। বরং কয়েকটা নমুনা চিত্রকল্পের শরীরের মায়াবী প্রাণের রসাস্বাদন থেকে কাব্যবোধের অন্তরাত্মাকে ছুঁতে চাওয়াই এই লেখার অভিমুখ।\n“জাহাজ বন্দর ছেড়ে চলে গেলে\nসমস্ত গীর্জার ঘন্টা থেমে গেলে\nরূপবতী চাঁদ আহ্লাদে আটখানা হলে\nচেষ্টা করে দেখেছি, মানুষ মারা খুব শক্ত কাজ\nকখনও পারিনি” (“নরহত্যা ও নির্মাণ বিষয়ক”)\nএক উৎকেন্দ্রিক চলনে সৃষ্টি ও ধ্বংস – দুই বৈপরীত্যের সংশ্লেষণ (ambivalence) থেকে বিশুদ্ধ নির্মাণের দিকে কবির নির্বিকল্প অভিযাত্রা। বিষয় নয়, আমাদের উদ্দেশ্য কিন্তু চিত্রকল্পটির সৌন্দর্য্য ও প্রাণের স্পন্দনকে ছুঁয়ে দেখা। নরহত্যার প্রস্তুতিতে দ্বিধাজর্জর হৃদয়ের হ্যামলেটসুলভ সুদীর্ঘ প্রতীক্ষার শেষে এক নৈমিত্তিক মুহূর্ত সংহত হয় গীর্জার ঘন্টা ‘থেমে গেল’। জাহাজের বন্দর ছেড়ে চলে যাওয়া যে নির্জনতা সুনিশ্চিত করে, ‘ঘন্টা থেমে’ গেলে তাতে নৈঃশব্দ্যের অনুষঙ্গও যুক্ত হয়। দ্বন্দ্বদীর্ণ কবিহৃদয় এই নৈঃশব্দ্য আর নির্জনতার অপেক্ষাতেই ছিলেন। জাহাজের ‘বন্দর ছেড়ে’ যাওয়ার অনুষঙ্গে যে গতিশীলতা তা কবিহৃদয়ে সঞ্চারিত হয়। তাই তিনি আবেগমথিত ও আলোড়িত। দ্বিধা থেকে ততক্ষণে কবিকে মুক্তি দিয়েছে ‘রূপবতী চাঁদ’। সুন্দরী চাঁদের মায়াবী আহ্লাদ পুনরুদ্ধার করেছে দিশেহারা কবির জীবনতৃষ্ণাকে। কবি নিজের অবস্থান নিশ্চিত করেছেন। তিনি জীবনের পক্ষে। হত্যার অক্ষমতাই তাঁর জীবনীশক্তি। গতিশীল চিত্রময়তায় জীবনতৃষ্ণার ভাবানুষঙ্গ যুক্ত হয়ে দ্বন্দ্বপ্রকম্পিত হৃদয়ের উত্তরণ অসাধারণভাবে চিত্রিত হয়েছে এই সার্থক চিত্রকল্পে।\nবাক প্রতিমার একটু ভিন্নতর প্রয়োগে যাওয়া যাক –\n“...তোমাদের জানলায় আলো দেখে\nভাবি, ওইখানে জেগে আছে সোহাগ শর্বরী। ওইখানে কাঁচের\nবাসায় সারারাত খেলা করে রঙিন মাছেরা।”\n“...মনে হয় মাছ নয়,\nএকোয়ারিয়ম ভেঙে বেরিয়ে আসছে নোনাজল,\nমাছের আঁশটে গন্ধ, জলজ স্যুটকেশ। (‘একোয়ারিয়াম’)\nচিত্রকল্পটির অন্তরে এক রূপকের স্পন্দন। মায়াবীরাতের ‘সোহাগ-শার্বরী’তে স্বপ্নলোকের অনুষঙ্গ উঠে এলে কল্পলোকের উড়ান পরিতৃপ্তির অঙ্গীকার খোঁজে। ‘কাঁচের বাসা’র ভঙ্গুরতায় ‘রঙীন’ পৃথিবীর মায়াবী বিচ্ছুরণ স্তিমিত হয়ে এলে উদ্ভাসিত অন্তর্লোকে কবি প্রাতিভাসিক দৃশ্যবাস্তবের আড়ালে সজ্জিত বাগানের হৃতসৌরভ ফুল আর পরিব্যাপ্ত স্বপ্নের কঙ্কাল খুঁজে পান।\nচিত্রকল্পটিতে একই সঙ্গে চিত্রের তীক্ষ্ণতা এবং রূপকের অন্তঃশীল ভার বিদ্যমান। সূক্ষ্ম শ্লেষ! অতিলৌকিক মায়া কাটিয়ে অন্তর্ভেদী দৃষ্টিতে স্বপ্নপ্রয়াণের আলোয় কবি খুঁজে পান লৌকিক বাস্তবের অনিবার্যকে। চিত্রকল্পটির ও উত্তরণ ঘটে অতিলৌকিক মায়ালোক থেকে কন্টকদীর্ণ স্পন্দমান বাস্তবে।\nএই কবি পুরাণ বা ইতিহাস অনুসন্ধান করে তুলে আনেন এক একটা হীরকখণ্ড। তারপর অনুশীলিত অর্থের বাইরে বিবর্তিত চেতনার গহনে ডুব দেয় তাঁর কবিতা।\n“একটা বন্ধ বাড়ির সামনে দাঁড়িয়ে আমাদের কবি বন্ধুটি\nচিৎকার করে বলল, শয়তান বাড়ি আছো?- যেন মুহূর্তে\nভেঙে পড়ল চরাচরের সমস্ত কাঁচ, সহস্র আয়না, ভেঙে যাওয়া\nআয়নার ভিতরে আমাদের অসমাপ্ত ছোট ছোট মুখ, অযুত উদ্ভাস।” (‘কোডেক্স গিগাস’)\n‘শয়তানের বাইবেল’-এর প্রাথমিক স্ফুলিঙ্গকে গৌণ করে মনস্তাত্ত্বিক ‘আয়না’য় উদ্ভাসিত হয় আমাদের অবদমিত গহন লালনের কোন এক অসংস্কৃত প্রতিবিম্ব। ‘শয়তান বাড়ি আছো?’ – এই বাক্যবন্ধ যেন চিরকালীন ‘অবনী’ অন্বেষার এক নতুন প্রস্বর হয়ে উঠে আসে। আলো আর আঁধারের প্রান্তরেখায় শয়তান যেন এক প্রান্তিক মানুষ। এক অন্তর্ভেদী আত্মানুসন্ধানের পথে নিভৃত একাকীত্বের অনুষঙ্গে মানবাত্মার অসহায় ক্রন্দনই যেন ধ্বনিত হয় ঐ বাক্যবন্ধে। এই চিত্রকল্পটিতে ইন্দ্রিয়সংবেদনা মুখ্য নয়; মুখ্য হোল এক অনন্যপ্রতিম বোধি। খণ্ডিত বিম্বের কোলাজে মনস্তাত্ত্বিক আয়নায় তারই নির্যাস উঠে আসে। গতানুগতিক অর্থসীমার বাইরে বাস্তব ও পরাবাস্তবের প্রান্তসীমায় নতুন ব্যঞ্জনায় কবি ছুঁয়ে যান শয়তানকে। আমাদের অন্তর্জীবনের প্রত্যন্ত প্রদেশে মানবিক রসে জারিত এই শয়তানের প্রতিচ্ছবি। শয়তানের নব চরিত্রায়ণেই এই চিত্রকল্পটির দৃশ্য-বর্ণ-স্পর্শ-এর স্পন্দন বিধৃত।\nকখনও কখনও এই কবির কবিতায় প্রতীক হয়ে উঠে আসে এক একটা প্রচলিত বাক্যবন্ধ। তারপর জটিল চিন্তন আর চৈতন্যে ঋদ্ধ কবিমনের সূক্ষ্ম স্পন্দনগুলি আবর্তিত হয় এই প্রতীককে আশ্রয় করে। তারপর রেখার টান আর রঙের চাপান। বোধের অনুপুঙ্খ ঢেউয়ের অভিঘাতে প্রতীকে অবরুদ্ধ খণ্ডধারণার বিনির্মাণ ঘটে। প্রতীকের শিল্পমুক্তি ঘটে তাঁর কবিতায়।\n“একটা নদীর শব্দ শুনতে পাচ্ছি। একটা নির্জনতার শব্দ। কে\nযেন বলেছিল; স্বর্গের কোনও পাসওয়ার্ড হয় না। বিহ্বল আমি,\nবসে বসে ভাবি, ঠিক কোনখানে একাদশতম আঙুল ছোঁয়ালে\nওই নিঃশব্দ তোরণ খুলে যাবে? সেই হারিয়ে যাওয়া আঙুলের\nশোকে হিম হয়ে বসে থাকে অবশিষ্ট সমস্ত আঙুল।।..”\n(‘স্বর্গের খুব কাছে’)\nএক গতিশীল চিত্রময়তার প্রকরণে কবিতায় অন্তধৃত গল্পে দীর্ঘলালিত প্রত্যয়ের ক্রমিক উদ্ভাস। কবিতাটা ছিল দুঃসাহসিক পুরুষাকারের এক অনুপম বল্মীকগাথা। চিত্রকল্পের শরীরে সনাতনী সংজ্ঞার অনুসরণে শ্রুতির অনুষঙ্গ অনুরণিত হয় ‘নদীর শব্দ’ ‘নির্জনতার শব্দ’ ও ‘নিঃশব্দ তোরণ’ – তিনটি শব্দবন্ধে। ‘আঙুল ছোঁয়ালে’ ও ‘হিম’-তে স্পর্শানুভূতির স্পন্দন। ‘নির্জনতার শব্দ’-তে বিরোধাভাসের (oxymoron) আঙ্গিক। কিন্তু ইন্দ্রিয় সংবেদনাকে অতিক্রম করে ভাবকল্পের উপরিপাতন চিত্রকল্পটির কাঙ্খিত ঊধ্বায়ন ঘটায়। ‘বিহ্বল আমি ...... খুলে যাবে’-তে তারই ‘রনণ’ ধ্বনিত হয়। অবশেষে অগ্নিশুদ্ধির পথে পুরুষাকারের অনুষঙ্গে যৌনতার শান্তায়ন (sublimation)ঘটে। বিশুদ্ধ যৌন প্রতীক ‘একাদশ অঙ্গুলী’র নবজন্ম ঘটে কবির কলমে। যেন অনেকগুলো চিত্রকল্প ও ভাবকল্প পরস্পরকে ছুঁয়ে একটা আশ্লিষ্ট বাক প্রতিমা (tied images) তৈরী করে।\nব্যক্তিক (individual) অনুভূতি মাত্রই ব্যক্তিগত (personal) নয়। সাধারণীকরণের আলোয় ব্যক্তিক অভিজ্ঞতা অন্তর্মুখীনতায় সংহত হয় কবিতায় উত্তমপুরুষের উচ্চারণে –\n“অনিমেষ দরজা খোল, বাইরে এসে দাঁড়া...\n......, জানি তোর মোহনায় জল আছে,\nস্রোত নেই কোনও, বিষাদ ঘুমিয়ে আছে একা ঐখানে\nনাবালক ভিখিরির মতো, কিন্তু এ তল্লাটে সকলেই জানে\nডাকাত-প্রেমিক আমি, অস্ত্র আছে হৃৎপিণ্ডে রক্তজবা আছে।”\n(‘অনিমেষ দরজা খোল’)\nরূপকের সমান্তরালে এক অন্তর্লীন স্বগত সংলাপ। বাস্তবের ‘আমি’র দুর্বলতার বিপ্রতীপে প্রাত্যহিক অন্তঃসংঘাতে বিবেকের দরজায় কড়া নাড়ে বিকল্প অস্মিতা (alter ego)।\nএই দৃশ্যকল্পটি যতটা চিত্রকল্প তার থেকে অনেক বেশী বাক প্রতিমা। চিত্রময়তায় স্রোতহীন নিশ্চলতা সুনিশ্চিত হয়েছে। Personification (বিষাদ) ও Metaphor (হৃতপিণ্ডের রক্তজবা) - এর সার্থক স্পর্শ আছে। কিন্তু এগুলো ছাপিয়ে ‘ডাকাত প্রেমিক’-এর প্রতিস্পর্ধী ঘোষণায় স্পষ্ট হয়ে উঠেছে মনস্তাত্ত্বিক জটিলতার অন্তর্বয়ন।\nকখনও কখনও তাঁর কবিতা সমান্তরালে বহমান শ্রেয় আর প্রেয়র অন্তর্বর্তীতে বিভ্রান্ত জীবনমুখী অস্তিত্বের এক অনুপুঙ্খ স্পন্দন।\n“...মুহূর্তেই সমস্ত রাক্ষুসে ক্ষিদে ও ক্ষতচিহ্ন\nভোরের ডাহুক হয়ে হেঁটে যায় জলের কিনারে। পৃথিবীর সমস্ত\nঘুম নেমে আসে আমার দুচোখে। প্রগৈতিহাসিক অরণ্য-ফলের\nসুগন্ধে ভারী হয়ে ওঠে নদীমাতৃক বাতাস।”\n(‘শবরী বিশ্বাস ও বসন্ত সেনার গল্প’)\nজাগরণ আর সুপ্তির অন্তর্বর্তীতে চেতনা ও ইন্দ্রজালের অন্বিত সম্মোহনের দোলাচলই জীবন। রূপ-রস-স্পর্শ-ভালোবাসা র পৃথিবীতে নিত্যদিনের শ্বাসপ্রশ্বাসও একসময় অনিকেত হয়ে পড়ে। অতৃপ্ত তৃষ্ণা তখন এক সম্পূরক পৃথিবী খোঁজে প্রসন্ন প্রতিশ্রুতির প্রত্যাশায়। এই অন্তঃসংগ্রামের গহন কথাই এ কবিতা।\nচিত্রকল্পটাকে ছুঁয়ে দেখা যাক।\n‘হেঁটে যায় জলের কিনারে’ এই বাক্যবন্ধের শব্দ অবয়বে গতিসমাপ্তির শেষে প্রশান্তির প্রতিশ্রুতি সুনিশ্চিত হয়। পরের ছত্রে তারই বিস্তারে ভাবের ধারাবাহিকতা রক্ষিত হয়। তৃষ্ণার্ত হৃদয়ের প্রশান্তিযাত্রার যাবতীয় ভরবেগ (Momentum) সূচাগ্রসংহত হয়ে ওঠে শেষ ছত্রে। কিন্তু পাঠকের মনে আপাতপাঠে সঞ্চারিত হয় একটা প্রশ্ন। কেন ‘ভারী’? ‘অরণ্য-ফলের’ সুগন্ধে যে প্রাণময়তা, উজ্জীবন ও আশ্রয়ের যে প্রতিশ্রুতি থাকে তার অনুষঙ্গে কেন এই নেতিবাচক বিশেষণ? পুনঃপাঠে বুঝতে পারা যায় এই ‘ভারী’ প্রাক-পর্বের বিমর্ষ শূন্যতার ক্ষয়িষ্ণু উত্তরাধিকার মাত্র। ‘ভারী’র অনুষঙ্গে আভাসিত হয় নোঙর। উলম্ব নিম্নমুখীনতার অনিবার্যতায় ‘ভারী’ আদি ও অকৃত্রিম আশ্রয়ের স্থায়ী মাধুর্যকে সুনিশ্চিত করে।\nদৃশ্যময়তা, গতিময়তা ও গন্ধ - বৈশিষ্ট্যের প্রকরণে ইন্দ্রিয় সংবেদনা গৌণ হয়ে যায় চিত্রকল্পটিতে। বরং তা অনন্য হয়ে ওঠে নিহিত অর্থের বহুবর্ণীয় ব্যঞ্জনায়।\nপড়ে দেখা যাক আরও একটা কবিতার অংশ –\n“দুহাতে নিঝুম বৃষ্টি, নিশ্চুপ শূন্যতা শুধু...\nভোরবেলা বাড়ি ফিরে দেখি, উঠোনের এক কোণে\nপড়ে আছে বৃষ্টিধোয়া সূর্যকান্তমণি”\nচিত্রকল্পটির গাঠনিক স্থাপত্যের সৌকর্য বৃদ্ধি করে বিবৃতির অমোঘ মোহ এখানে নির্বাসিত। মিতকথনেই চিত্রকল্পটি সংহত ও উজ্জ্বল। প্রগাঢ় অন্ধকারকেই সুনিশ্চিত করে বৃষ্টি ‘নিঝুম’ হয়। প্রচলিত সংজ্ঞার Transferred Epithet –এর আলোয় এর অর্থকে সীমায়িত করা উচিত হবে না। আবার ছত্র বা স্তবকের স্থাপত্য অক্ষুণ্ণ রাখতে ‘নিঝুম’ বা ‘নিশ্চুপ’ কবির অনর্থক নিঃশ্বাসও হয়তো নয়। বরং শব্দ দুটোর যেন নিঃশর্ত অর্থমুক্তি ঘটে চিত্রকল্পটাকে পূর্ণতা দিয়েছে। শূণ্যতা শুধু চরাচরের নয়, যেন ব্যক্তিহৃদয়েরও। চিরন্তন ঔজ্জ্বল্যে অম্লান ‘বৃষ্টিধোয়া সূর্যকান্তমণি’ অপেক্ষমান হৃদয়ের আশ্রয় হয়ে ওঠে। দৃশ্যকল্প ও ভাবকল্পের নিবিড় সম্মিলনই যেন বাক প্রতিমাটিকে দ্যোতনাময় করে তুলেছে।\nএভাবে কবি উত্তম দত্তের কবিতায় চিত্রকল্পের চিরাচরিত সংজ্ঞা অনুযায়ী দৃষ্টি-শ্রুতি-স্পর্শে� �� বর্ণমালায় চিত্রিত হয়েছে এক একটা অনন্য দৃশ্যকল্প তাঁর নিজস্ব শৈলীতে। বোধ ছুঁয়ে প্রাণের স্পর্শ পেয়েছে সেই জড়ত্বের সংবেদনা। কিন্তু সেটা গুরুত্বপূর্ণ নয়। অনেক বেশী উল্লেখযোগ্য হলো কবির যাদুস্পর্শে মর্ত পৃথিবীর পরিচিত যাবতীয় জড় সংবেদনা বিবর্তিত হয়েছে বাস্তব আর পরাবাস্তবের অন্তর্বর্তী জটিলতায়। কখনও স্বেদাক্ত লৌকিকজীবন, কখনও পরিচিত পুরাণ আর ইতিহাস, কখনও যৌনতা সংজ্ঞায়িত হয়েছে নতুন আঙ্গিকে।আর রূপায়ণের অবর্ণনীয় অভিঘাতে কখনও নগ্নবাস্তবের আকস্মিকতা, কখনও তীক্ষ্ণ আর্ত-চিৎকার, কখনও অনিরুদ্ধ ক্রন্দনে আলোড়িত হয় পাঠকের হৃদয় এক অভূত পূর্ব কম্পনে। পাঠ-অভিঘাতের এই স্পন্দন স্থূল ইন্দ্রিয়সীমায় সর্বদা অনুভূত হয় না। বোধের গভীরে তার অনুরণন ওঠে। এখানেই তাঁর চিত্রকল্পের মূল সার্থকতা।\nসূত্র : মূলপাঠ (Text) : Facebook Wall – Uttam Dutta\nপ্রবাল কুমার বসু\nলঘু দন্ড গুরু চাপ


ঘুম বাড়ানোর কি উপায় আছে? | পাঠক ভাবনা | DW | 17.05.2011\nঘুম বাড়ানোর কি উপায় আছে?\nআমরা ডয়চে ভেলের বাংলা অনুষ্ঠান রাতের বেলা বেতারের মাধ্যমে শুনে থাকি৷ তবে রাতের মিডিয়াম ওয়েভে শ্রবণমান খুব একটা ভালো নয়৷ আমাদের ক্লাবে ইন্টারনেট পরিষেবা থাকায় আমাদের তেমন কোনো অসুবিধা হয় না৷\nআমরা ইন্টারনেটের মাধ্যমে আপনাদের অনুষ্ঠান যে কোনো সময় শুনে নিতে পারছি৷ অসুবিধা সাধারণ শ্রোতাদের, যাদের ইন্টারনেট সংযোগ নেই৷ তাই বলবো রাতের শ্রবণমান উন্নত করার দিকে বিশেষ লক্ষ্য রাখবেন৷ তবে আপনাদের ওয়েবসাইট খুবই উন্নত মানের৷ ওয়েবসাইট নিয়ে আপনারা বেশ ভালো কাজ করে চলেছেন৷\nঅনুষ্ঠানমালা ভীষণ ভালো লাগছে৷ ডয়চে ভেলে থেকে প্রচারিত সংবাদ খুবই বস্তুনিষ্ঠ ও তরতাজা৷ বিশ্বের প্রতিটি গুরুত্বপূর্ণ সংবাদ সঠিক ভাবে তুলে ধরা হয় প্রতিদিনের অনুষ্ঠানে৷ চলতি ঘটনা প্রবাহ আরো প্রাণবন্ত হয়ে ওঠে আপনাদের চটজলদি প্রতিবেদন, সাক্ষাত্কার ও স্টুডিও আলোচনার মাধ্যমে৷\n১৬ই মে রাতের অধিবেশনে চীনের শিল্পী আই ওয়ে ওয়ে কে গ্রেপ্তার নিয়ে প্রতিবেদন থেকে বিষয়টি সমন্ধে বিস্তারিতভাবে অবগত হলাম৷ হেল্থ লাইনে উল্কি নিয়ে পরিবেশনা শুনলাম৷ সারা বিশ্বের মানুষ বিশেষ করে যুব সমাজ আজ উল্কি নিয়ে মত্ত৷ এই পরিবেশনা থেকে উল্কির রং বা কালির মান এবং উল্কি করার ধরন থেকে এর অপকারিতা বিশেষকরে ক্যান্সার হওয়ার কথা জানতে পারলাম৷ এ ব্যাপারে আমাদের সজাগ করে দেবার জন্য ডয়চে ভেলে'কে ধন্যবাদ৷ কার্বন ডাই অক্সাইডের নতুন কিছু গুণগত মান আবিষ্কার অর্থাৎ জার্মান বিজ্ঞানীদের দ্বারা কার্বনডাই অক্সাইডকে বিকল্প জ্বালানি হিসাবে ব্যবহারের কৌশল আবিষ্কার সমন্ধে জানতে পারলাম৷\nসুন্দর ও আকর্ষণীয় অরিবেশনাগুলির জন্য ডয়চে ভেলেকে অনেক অনেক ধন্যবাদ দিয়েছেন শ্রোতাবন্ধু মহঃ হাফিজুর রহমান, ইন্টারন্যাশনাল মিতালি লিসনার্স ক্লাব, চুপী, পূর্বস্থলী, বর্ধমান৷\nডয়চে ভেলের ওয়েবসাইট আমার খুব ভালো লাগে, আমি এই সাইটটিকে খুবই ভালোবাসি -এভাবেই তাঁর ভালোলাগার কথা জানিয়েছেন বন্ধু শাহনেওয়াজ মল্লিক, ভারত থেকে৷\nআমি আপনাদের একজন নিয়মিত শ্রোতা, অনুষ্ঠান আমার কাছে খুবই ভালো লাগে এবং আমি উপভোগ করি৷ আমি ডয়চে ভেলের সাফল্য কামনা করি৷ আগামীতেও আপনাদের সাথে যোগাযোগের ইচ্ছা রইলো৷ মোঃ শামসুল হক, বাংলাদেশ৷\nআপনাদের ওয়েবসাইটের প্রতিবেদন থেকে জানতে পারলাম কম ঘুমের কারণে ওজন বাড়তে পারে৷ বিষাণ ঘোষাল, পশ্চিম বঙ্গ, ভারত৷\nকম ঘুমের কারণে ওজন বাড়তে পারে - প্রতিবেদনটি ভালো লাগলো তবে বয়স হলে ঘুম কম হয়৷ কত বয়সে কতক্ষণ ঘুম দরকার সে ব্যাপারে কোন উল্লেখ নেই৷ ঘুম বাড়ানোর কি উপায় আছে জানালে বাধিত হবো৷ সুহৃত ব্যানার্জী, বর্ধমান৷\nকি-ওয়ার্ডস ঘুম, ওজন, উল্কি, ক্যান্সার


এবার রাম চরনকে চমকে দিলেন শাহরুখ! – আওয়ার নিউজ\nএবার রাম চরনকে চমকে দিলেন শাহরুখ!\nদু’জনই সুপারস্টার অভিনেতা। একজন বলিউডের, এবং অন্যজন ভারতের দক্ষিণী তেলেগু ফিল্ম ইন্ডাইস্ট্রির! একজন বললিউড বাদশাহ শাহরুখ খান, এবং অন্যজন ‘মাগাদিরা’ খ্যাত অভিনেতা রাম চরন তেজা! তবে শাহরুখ খান মানে বিশাল কিছু, কারণ তিনি প্রতিনিধিত্ব করেন গোটা দেশের! তেলেগু সুপারস্টার মহেশ বাবুর পর এবার বলিউডের বাদশাহর হঠাৎ আগমনে চমকে গেলেন দক্ষিণী স্টার রাম চরন!\nজানা গেছে, কিং খান খ্যাত অভিনেতা শাহরুখ খান আসন্ন ছবি ‘দিলওয়ালে’র চূড়ান্ত পর্যায়ের কাজে এখন অবস্থান করছেন হায়দ্রাবাদে। শ্যুটিং করছিলেন রামুজি ফিল্ম সিটিতে। সেই একই ফিল্মি সিটিতে আসন্ন বিগ বাজেটের ছবি ‘‘ব্রুসলি- দ্য ফাইটার’-এর একটি গানের শ্যুটিং করছিলেন তেলেগু সুপারস্টার রাম চরন। এ খবর শোনার পর হঠাৎ করে রাম চরনের গানের সেটে গিয়ে হাজির হন বলিউড বাদশাহ শাহরুখ। তার হঠাৎ আগমনে চমকে যায় গোটা ছবির উইনিট। যদিও শাহরুখের এমন কাণ্ড নতুন কিছু নয়! শাহরুখ সেটের সবার সাথে সাক্ষাৎ করেন। রাম চরনের সাথে দীর্ঘক্ষণ কথা বলেন। এবং যে গানটির শুটিং চলছিল তা নিয়েও কথা বলেছেন বলে জানা যায়।\nউল্লেখ্য, এর আগে একই ফিল্ম সিটিতে মহেশ বাবুকেও চমকে দিয়েছিলেন শাহরুখ। রোহিত শেঠির আসন্ন ছবি ‘দিলওয়ালে’র শ্যুটিং করতে বর্তমানে হায়দ্রাবাদ আছেন শাহরুখ খান। ছবিটি আসছে ডিসেম্বরের ১৮ তারিখে মুক্তি পাওয়ার কথা রয়েছে। ছবিতে শাহরুখ ছাড়াও অভিনয় করেছেন জনপ্রিয় অভিনেত্রী কাজল, তরুণ অভিনেতা বরুন ধাওয়ান ও কৃতি স্যানন।\nবিনোদন Comments Off on এবার রাম চরনকে চমকে দিলেন শাহরুখ! সংবাদটি প্রিন্ট করুন\n« বুসানে ‘ভাইজান’কে দাঁড়িয়ে সম্মান প্রদর্শন (পূর্বের সংবাদ)\n(পরের সংবাদ) বেকহ্যামকে ছেড়ে যাচ্ছেন না ভিক্টোরিয়া »


News of Sunny Leone's Rs.5 Crore donation for kerala floods goes viral dgtl-Ebela.in\nনিজস্ব প্রতিবেদন, এবেলা.ইন | ২১ অগস্ট, ২০১৮, ০০:১৪:০০\nদক্ষিণী ছবির তারকা হোন বা বলিউডের সুপারস্টার— সকলেই এগিয়ে এসেছেন সাহায্য করতে। এবার সানি লিওন।\nসানি লিওন। ছবি— সানির ইনস্টাগ্রাম থেকে\nকেরল ঘিরে দেশবাসীর শঙ্কা বাড়ছে। প্রবল বন্যায় আক্রান্ত কেরলের বিপন্ন মানুষদের পাশে দাঁড়িতে সাহায্যের হাত বাড়িয়ে দিয়েছেন অনেকেই। বিনোদন জগতের মানুষরাও ব্যতিক্রম নন। দক্ষিণী ছবির তারকা হোন বা বলিউডের সুপারস্টার— সকলেই এগিয়ে এসেছেন সাহায্য করতে। এরই মধ্যে খবর পাওয়া গেল সানি লিওন নাকি বন্যাদুর্গতদের সাহায্যে ৫ কোটি টাকা দান করেছেন!\nমাছ-মাংস থেকে অনেক দূরে যে বলি তারকারা\nএক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, বলিউডের জনপ্রিয় অভিনেত্রী সানির এই অনুদান ঘিরে গুঞ্জন তুঙ্গে। নেটিজেনরা অনেকেই নানা রকম মন্তব্য করছেন। অথচ মজার কথা হল, এই বিপুল পরিমাণে অর্থ সানি আদৌ দান করেছেন কি না, তা এখনও নিশ্চিত করে বলা যাচ্ছে না।\nতবে ইন্টারনেটে একবার ভাইরাল হয়ে যাওয়া গুঞ্জন নিয়ে কে আর মাথা ঘামায়? এখন দেখার, সানির বন্যাত্রাণে সাহায্য করার খবরটির সত্যতা কবে প্রকাশ পায়, বা আদৌ প্রকাশ পায় কি না।